ভোটৰ কাৰণেই ৰৈ গ'ল নেকি বগীবিল দলঙৰ নামকৰণ?\nভোটৰ কাৰণেই ৰৈ গ’ল নেকি বগীবিল দলঙৰ নামকৰণ?\nপ্ৰধান মন্ত্ৰী নৰেন্দ্ৰ মোদীয়ে আজি ব্ৰহ্মপুত্ৰৰ ওপৰত নিৰ্মিত দেশৰ আটাইতকৈ দীৰ্ঘতম ৰে’ল আৰু স্থলপথ সংযোগী দলংখন আনুষ্ঠানিকভাৱে ফিটা কাটি উদ্বোধন কৰে। ফটো : জনসংযোগৰ সৌজন্যত\nযোৱা বছৰ মে’ মাহত প্ৰধান মন্ত্ৰী মোদীয়ে দেশৰ দীৰ্ঘতম ঢলা-শদিয়া দলংখন উদ্বোধন কৰিয়েই ইয়াক ড০ ভূপেন হাজৰিকাৰ নামত নামকৰণ কৰিছিল। মোদীৰ সৌভাগ্য যে এবছৰ মানৰ ব্যৱধানতে, এই বছৰৰ ২৫ ডিচেম্বৰত ৰাজ্যখনৰ আন এখন গুৰুত্বপূৰ্ণ বগীবিল দলঙো উদ্বোধন কৰাৰ সৌভাগ্য ঘটিল।\nকিন্তু তাৎপৰ্য্যপূৰ্ণভাৱে এইবাৰ দলংখন নামকৰণৰ পৰা বিৰত থাকিল প্ৰধান মন্ত্ৰী মোদী বা চৰকাৰ। অথচ পূৰ্বৰ অভিজ্ঞতাৰ পৰা অসমৰ মানুহে আশা কৰি আছিল যে ২৫ ডিচেম্বৰত দলংখন উদ্বোধন কৰাৰ লগতে নামকৰণো কৰা হ’ব। সেই আশাতে বিভিন্ন দল-সংগঠনে দলংখনৰ নাম তেওঁলোকৰ ঐতিহাসিক ব্যক্তিত্বৰ নামত নামকৰণৰ দাবী তুলি আহিছিল।\nআনকি মাজতে এই খবৰ ওলাইছিল যে বগীবিল দলঙৰ নাম চুতীয়াসকলৰ বীৰাংগনা সতী সাধনীৰ নামেৰে সতী সাধনী সেতু কৰাৰ আহ্বান জনাই ৰাজ্যৰ পৰিবহণ বিভাগে ৰে’ল বিভাগলৈ পত্ৰ প্ৰেৰণ কৰিছে। পৰিবহণ বিভাগৰ উপ সচিব ৰাহুল চন্দ্ৰ দাসে উত্তৰ-পূব ৰে’লৱেৰ মহাপ্ৰৱন্ধকলৈ এই পত্ৰ প্ৰেৰণ কৰা বুলি সংবাদ মাধ্যমত প্ৰকাশ পাইছিল।\nকিন্তু তাৰ পিছতে বিভিন্ন পক্ষৰ বাদ-প্ৰতিবাদ, দাবীৰ মাজেৰে দলংখনৰ নামটোক লৈ এক অবাঞ্ছিত বিতৰ্কৰ সূত্ৰপাত ঘটে। আহোম, মিচিং, দেউৰীসকলেও তেওঁলোকৰ ইতিহাসৰ শ্ৰদ্ধেয় নেতা-নেত্ৰীৰ নামেৰে দলংখন নামকৰণ দাবী তুলিলে। লগতে এটা ৰাজনৈতিক শক্তিয়ে দলংখনৰ নাম অটল সেতু কৰিব লাগে বুলিও দাবী উত্থাপন কৰিলে।\nকিন্তু তাৰ পিছতো প্ৰধান মন্ত্ৰী অথবা চৰকাৰ দলংখনৰ নামকৰণৰ পৰা বিৰত থাকিল। ইয়াৰ অন্তৰালত ভোটৰ অংক নে ৰাজনীতি নে আন কিবা, সেই কথাটোৱে ভিন্নজনৰ মনত প্ৰশ্ন হৈ খুন্দিয়াই আছে। কাৰণ নাম এটাৰ প্ৰস্তাৱ ইতিমধ্যে ৰে’ল বিভাগলৈ প্ৰেৰণ কৰা হৈছে বুলি চৰকাৰৰ সূত্ৰৰ পৰাই জানিব পৰা গৈছিল।\nমন কৰিব লগীয়া যে দলংখনৰ নাম অসম চৰকাৰে বীৰাংগনা সতী সাধনী সেতু হিচাপে নামকৰণ কৰিবলৈ কেন্দ্ৰীয় চৰকাৰলৈ প্ৰেৰণ কৰা প্ৰস্তাৱ অনুসৰি ভাৰতৰ প্ৰধান মন্ত্ৰীয়ে ২৫ ডিচেম্বৰত উদ্বোধনৰ সময়ত নাম ঘোষণা নকৰিলে চৰকাৰৰ চৰম প্ৰতাৰণাৰ প্ৰতিবাদত সংগঠনটোৰ ২২জন নেতাই আত্মজাহ কৰিব বুলি ভাবিকু দিছিল।\nকিন্তু তাৰ পিছতো দলংখনৰ নামকৰণৰ পৰা বিৰত থাকিল প্ৰধান মন্ত্ৰী মোদী। সকলোকে ভবাই তোলা কথাটো হ’ল- নিৰ্বাচনৰ আগ মুহূৰ্তত কোনো জনাংশ, তথা দল-সংগঠনক বিতুষ্ট কৰাৰ পৰা বিৰত থকাৰ কৌশল নেকি এয়া? নে নিৰ্বাচন যোৱাৰ পিছত লাহেকৈ অটল হেতু বা ৰাজীৱ হেতু কৰাৰ বাট খোলা ৰখাৰ কৌশল?\nনে এইখন দলঙো শৰাইঘাট দলঙৰ দৰে ইয়াৰ মূল নামেৰেই থাকি যাব? বহুতেই অৱশ্যে বগীবিল দলঙৰ নাম বগীবিল দলং থকাৰ সপক্ষেই মত দাঙি ধৰিছে।


প্ৰিয়ংকা গান্ধীয়ে ল’ব ৰাহুল গান্ধীৰ স্থান, হ’ব কংগ্ৰেছৰ নতুন ৰাষ্ট্ৰীয় অধ্যক্ষ!|priyanka-gandhi-will-be-the-new-inc-president– News18 Assam\nপ্ৰিয়ংকা গান্ধীয়ে ল’ব ৰাহুল গান্ধীৰ স্থান, হ’ব কংগ্ৰেছৰ নতুন ৰাষ্ট্ৰীয় অধ্যক্ষ!\nকোন হ’ব কংগ্ৰেছৰ নতুন অধ্যক্ষ? ইয়াকে লৈ এতিয়াও অব্যাহত আছে জল্পনা-কল্পনা\nUpdated:July 29, 2019, 5:55 PM IST\nআকৌ গান্ধী পৰিয়ালৰ সদস্যই হ’ব নেকি কংগ্ৰেছ দলৰ ৰাষ্ট্ৰীয় সভাপতি! কোন হ’ব কংগ্ৰেছৰ নতুন অধ্যক্ষ ইয়াকে লৈ এতিয়াও অব্যাহত আছে জল্পনা-কল্পনা।যোৱা লোকসভা নিৰ্বাচনত কংগ্ৰছৰ দলে শোচনীয় পৰাজয়বৰণ কৰাৰ পিছত দলৰ পৰাজয়ৰ দায়িত্ব সম্পূৰ্ণৰূপে নিজে কান্ধপাতি লৈ ৰাহুল গান্ধীয়ে সভাপতি পদ ত্যাগ কৰাৰ পাছতে এতিয়া নতুন অধ্যক্ষৰ সন্ধানত আছে কংগ্ৰেছৰ শীৰ্ষ নেতৃত্ব।\nকংগ্ৰেছ দলৰ পৰৱৰ্তী সভাপতি সন্দৰ্ভত মন্তব্য কৰিছে দলৰ জ্যেষ্ঠ নেতা, সাংসদ শশী থাৰুৰে। দেওবাৰে শশী থাৰুৰে কংগ্ৰেছ দলৰ পৰৱৰ্তী অধ্যক্ষ পদৰ বাবে প্ৰিয়ংকা গান্ধীকেই বৰ্তমান দলৰ সবাতোকৈ যোগ্য প্ৰাৰ্থী হিচাপে অভিহিত কৰে। শশী থাৰুৰে কয় যে, প্ৰিয়ংকা গান্ধী দলৰ এগৰাকী অন্যতম জনপ্ৰিয় নেত্ৰী। তেঁও সভাপতিৰ দায়িত্ব ল’লে কংগ্ৰেছ দল শক্তিশালী হোৱাৰ লগতে দলৰ কৰ্মীসকলো উৎসাহী হৈ পৰিব। গতিকে দলৰ পৰৱৰ্তী সভাপতি প্ৰিয়ংকা গান্ধীয়েই হ’ব লাগে।


health-department-will-do-total-three-lakhs-covid-test-in-guwahati– News18 Assam\nগুৱাহাটীত কেতিয়া স্বাভাৱিক হ’ব পৰিস্থিতি? শীঘ্ৰে আৰম্ভ হ’ব আনল’ক প্ৰক্ৰিয়া, কিন্তু...\nUpdated:July 16, 2020, 6:14 PM IST\nগুৱাহাটীত তিনি লাখ লোকৰ কোৰোণা পৰীক্ষা কৰা হ’ব\nLast Updated: July 16, 2020, 6:14 PM IST\nবৃহস্পতিবাৰে ৰাজ্যৰ স্বাস্থ্যমন্ত্ৰী হিমন্ত বিশ্ব শৰ্মাই গুৱাহাটীৰ শেহতীয়া পৰিস্থিতিৰ সন্দৰ্ভত এখন সংবাদমেলৰ সম্বোধন কৰে। মন্ত্ৰী গৰাকীয়ে কয় যে, গুৱাহাটীত তিনি লাখ লোকৰ কোৰোণা পৰীক্ষা কৰিব পাৰিলেহে পৰিস্থিতি স্ৱাভাৱিক হোৱাৰ সম্ভৱনা। মহানগৰত ইতিমধ্যে ১ লাখ ১০ হাজাৰ লোকৰ কোৰোণা পৰীক্ষা কৰোৱা হৈছে।\nইফালে গুৱাহাটীত আৰম্ভ হ’ব আনল’ক ১। আনল’ক ১ ত কিছু কিছু ক্ষেত্ৰত শিথিলতা থাকিব। কিন্তু একেলগে সকলো সেৱা আৰম্ভ কৰা নহ’ব। আৰু আনল’ক ১ত দোকান, ব্যৱসায়িক প্ৰতিষ্ঠানলৈ অহা লোকসকল, কাৰ্যালয়লৈ অহা চৰকাৰী, বেচৰকাৰী কৰ্মচাৰী সকলক বাধ্যতামূলক কোৰোণা পৰীক্ষা কৰোৱা হ’ব। এই কথা জনালে মন্ত্ৰী হিমন্ত বিশ্ব শৰ্মাই।\nসংবাদমেলত মন্ত্ৰী শৰ্মাই লগতে কয় যে,\nআগষ্ট মাহত গুৱাহাটীৰ পৰিস্থিতি অধিক অৱনতি হোৱাৰ সম্ভাৱনা আছে।\nকোনোবা ব্যক্তিয়ে হোম isolation ত থাকিব বিচাৰিলে থাকিব পাৰিব ৷ মাত্ৰ ব্যক্তিগত চিকিৎসক থাকিব পাৰিব ৷\nনাৰ্চিংহোম যাতে কোৰোণাৰ হটস্পত হব নোৱাৰে , তাৰ বাবে সকলোৱে ১৫ দিনৰ ভিতৰত কোভিড টেষ্ট কৰা মেচিন লগাব পাৰিব ৷\nগুৱাহাটীত unlock প্ৰক্ৰিয়া আৰম্ভ হ’ব ৷ একেবাৰে ল'ক ডাউন উঠাই দিয়া নহ’ব ৷\nগুৱাহাটীৰ বাদে শিলচৰ, যোৰহাট,ডিব্ৰগড়ত কোভিড ৰোগী বেছি পাইছে।\nমুখ্য সচিবে জাননী দিব unlock ১ৰ সন্দৰ্ভত। আজি স্বাস্থ্য বিভাগে নিজৰ মতামত আগবঢ়াব।\nFirst published: July 16, 2020, 6:14 PM IST


ভাৰত আহি পালেহি মৃত্যুদূত! চীনৰ মাৰাত্মক কোৰোণা ভাইৰাছত সংক্ৰমিত দুজন ভাৰতীয়– News18 Assam\nভাৰত আহি পালেহি মৃত্যুদূত! চীনৰ মাৰাত্মক কোৰোণা ভাইৰাছত সংক্ৰমিত দুজন ভাৰতীয়\nUpdated:January 24, 2020, 3:24 PM IST\nচীনত মহামাৰীৰ দৰে বিয়পিছে কোৰোণা ভাইৰাছ। এইপৰ্যন্ত ৯জনৰ মৃত্যু আৰু ৪৪০জন লোক সংক্ৰমিত হৈছে।\nLast Updated: January 24, 2020, 3:24 PM IST\nকোৰোণা ভাইৰাছে ভাৰততো সংক্ৰমণ কৰাক লৈ এতিয়া আতংকৰ সৃষ্টি হৈছে। মুম্বাইত দুজনকৈ সংক্ৰমিত লোকক কস্তুৰবা হাস্পতালৰ ৱাৰ্ডত ভৰ্তি কৰোৱা হৈছে। কস্তুৰবা হাস্পতালৰ স্বাস্য বিষয়াৰ মতে দুয়োজন ৰোগীৰে চৰ্দি আৰু জ্বৰৰ লক্ষণ প্ৰকট হৈছে। আগশাৰীৰ ৰাষ্ট্ৰীয় সংবাদমাধ্যমত প্ৰকাশ পাইছে এই তথ্য।\nচীনত অতি ভয়ংকৰ ৰূপ ধাৰণ কৰিছে কোৰোণা ভাইৰাছে। এই মাৰাত্মক ভাইৰাছৰ কাৰণে এইপৰ্যন্ত ২৬জন লোকৰ মৃত্যু হৈছে আৰু ৮৩৫জন লোক সংক্ৰমিত হৈছে। বেইজিং স্বাস্থ্য আয়োগৰ উপ মন্ত্ৰী লি বিনে কয় যে, কোৰোণা ভাইৰাছৰ সংক্ৰমণ হ’লে প্ৰথম ব্যক্তিজনে উশাহ লওঁতে কষ্ট পায়, ডিঙিৰ বিষ, কাঁহ আৰু জ্বৰ হয়। বৰ্তমান এই ভাইৰাছৰ ভেকচিন প্ৰস্তুত কৰাৰ চেষ্টাহে কৰা হৈছে। সম্পূৰ্ণৰূপে বন্ধ কৰি দিয়া হৈছে কেইবাখনো চহৰ। মানুহ ঘৰৰ ভিতৰতে আৱদ্ধ হৈ আছে। বুহান সহ বহুকেইখন চহৰ সংক্ৰমণ ৰোধ কৰিবলৈ বন্ধ কৰি দিয়াৰ ফলত আৱদ্ধ হৈ পৰা লোকৰ মাজত ৭০০ৰো অধিক ভাৰতীয় ছাত্ৰও আছে।\nচীনৰ পৰা উভতি অহা লোক দুজন কোৰোণা ভাইৰাছৰ দ্বাৰা সংক্ৰমিত হোৱাৰ আশংকা প্ৰকাশ কৰা হৈছে। দুয়োজন ৰোগীৰ বিষয়ে হাস্পতাল কৰ্তৃপক্ষই বৰ বিশেষ তথ্য প্ৰকাশ কৰা নাই। কোৰোণা ভাইৰাছৰ সংক্ৰমণ আঁতৰাই ৰাখিবলৈ হাস্পতালত পৃথক ৱাৰ্ডৰ ব্যৱস্থা কৰা হৈছে।


গল্পৰ দৰে জীৱন-(১) তুমি মৃত্যুঞ্জয়~দুলুমণি গগৈ\n" মা, ময়ো দাদাৰ নিচিনাকৈ চি আৰ পি এফতে জইন কৰোঁগৈ।"\nমৰিধল কলেজত পদাৰ্থ বিজ্ঞানক সন্মানীয় বিষয় হিচাপে লৈ স্নাতক পৰ্যায়ৰ অন্তিম বৰ্ষত অধ্যয়ন কৰি থকা ল'ৰাটোৱে নিজৰ ভৱিষ্যতৰ কথা চিন্তা কৰি শংকিত হোৱাৰ কাৰণ নাছিল। মাথো ককায়েকে অকলেই ঘৰৰ দায়িত্ব কান্ধ পাতি লোৱা দেখি হাত সাৱটি বহি থাকিব নিবিচাৰিলে। ককায়েকৰ বাটেৰেই বাট বুলি চি আৰ পি এফ বাহিনীৰ চাকৰি প্ৰাৰ্থী হিচাপে থিয় দিলে । প্ৰাৰ্থী বাচনিৰ লিখিত পৰীক্ষাত উত্তীৰ্ণ হৈ শাৰীৰিক সক্ষমতা পৰীক্ষাতো নিৰ্বাচিত হৈছিল। মাকৰ সৈতে সেইবিষয়ে প্ৰায়ে আলোচনা চলিছিল । অত্যন্ত মেধাৱী সৰু পুত্ৰৰ সেই সিদ্ধান্তত মাকে পোনপ্ৰথমে সন্মতি জনোৱা নাছিল। এগৰাকী মাতৃৰ অন্তৰে দুয়োটা পুত্ৰ সন্তানক সততে বিপদসংকুল বুলি পৰিগণিত চি আৰ পি এফৰ চাকৰিত সোমোৱাৰ বাবে অনুমতি দিব খোজা নাছিল। ডাঙৰ সন্তানে ইতিমধ্যেই সেই চাকৰিতে যোগ দিছিল। কিন্তু দেশ মাতৃৰ সেৱাৰ হকে হৃদয়েৰে উৎসৰ্গিত পুত্ৰৰ মনক বাধা দিয়াটো মাতৃ চন্দিকা চুতীয়াৰ বাবে সম্ভৱ নাছিল।\n---"তুমি আৰু পঢ়া সোণ! ভালকৈ এম এচ চিটো কৰা। দাদাৰে চি আৰ পি এফত যোগদান কৰিছেই , তুমি প্ৰফেছাৰ হ'বা।"\n---" বহুত টকা-পইচা খৰচ হ'ব নহয় মা। ঘৰৰ অৱস্থা এয়াহে ! দাদাইনো কিমান কৰিব? মই যদি অকল পঢ়িয়েই থাকো... চোৱাচোন... এম এচ চিত দুবছৰ, আকৌ পিএইচডি, আকৌ নেট বা শ্লেট লগাবলৈ কিমান বছৰ লাগিব; তাৰ কোনো ঠিকনা নাই। তাৰ পিছতো আকৌ অসম চৰকাৰৰ চাকৰিত সোমোৱালৈকে 'ধান পকে মানে টুনীৰ মৰণ' হ'ব।"\n---"সেইটো বাৰু হয়। তথাপিও তুমি পঢ়া-শুনাত ইমান চোকা!! আৰু অকণমান চেষ্টা কৰিলে ...."\n---" মই বাৰু সদায় চি আৰ পি এফত সোমাই জীৱনটো শেষ নকৰোঁ দিয়া। মই আৰু পঢ়িম। বেলেগ চাকৰিৰ বাবেও চেষ্টা কৰিম। কিন্তু সদ্যহতে কলিং আহিছে যেতিয়া জইন কৰোঁ, ন' মা?"\n---" মই আৰু কিনো ক'ম সোণ? তুমি যি ভাল দেখা তাকে কৰা।ঈশ্বৰে দেখিয়েই আছে, তুমি কিমান কষ্টত ডাঙৰ-দীঘল হৈছা। তোমাৰ মনোকামনা নিশ্চয় পূৰণ\nকৰিব তেওঁ। আৰু জীৱনৰ সংশয়নো ক'ত নাই! চি আৰ পি এফত বুলিয়েই নহয়, সকলো চাকৰিতে থাকেই। ইয়াতো আছে। মানুহৰ জীৱনত ভৱিষ্যতে কি হয় কোনে জানে? ঈশ্বৰে তোমাৰ মংগল কৰক সোণ!"\nঅৱশেষত স্নাতক ডিগ্ৰীৰ অন্তিম পৰীক্ষাটো শেষ কৰি সেইদিনা ৰাতিয়েই মাক-দেউতাকৰ ভৰি চুই সেৱা কৰি\nচাকৰিত যোগ দিছিলগৈ।\nসেয়া আছিল ২০১৭ চনৰ মাৰ্চ মাহৰ কথা। সুন্দৰ স্বাস্থ্যৰে অমায়িক আৰু ভদ্ৰ অসমীয়া সন্তান মৃত্যঞ্জয় কৰ্মক্ষেত্ৰতো সকলোৰে প্ৰিয়পাত্ৰ হৈ পৰিছিল। নিৰ্দিষ্ট সময়ত ঘোষণা কৰা স্নাতক পৰীক্ষাৰ ফলাফলতো তেওঁ প্ৰথম শ্ৰেণী লাভ কৰি উত্তীৰ্ণ হৈছিল।\nধেমাজিৰ চিচিবৰগাঁৱৰ ছবিলাল চুতীয়া দেৱৰ কনিষ্ঠ সন্তান মৃত্যুঞ্জয়। মাক-দেউতাকৰ মৰমৰ দুদু । দুদুৱে হাইস্কুল শিক্ষান্ত পৰীক্ষাত সুখ্যাতিৰে প্রথম বিভাগত উত্তীৰ্ণ হৈছিল চিচিবৰগাঁও উচ্চতৰ মাধ্যমিক বিদ্যালয়ৰ পৰা। তাৰপাছত তেওঁ চিলাপথাৰ কণিষ্ঠ মহাবিদ্যালয়ত বিজ্ঞান শাখাত নামভৰ্তি কৰি উচ্চতৰ মাধ্যমিকত দুটা বিষয়ত লেটাৰ সহ প্ৰথম বিভাগত উৰ্ত্তীণ হৈছিল। ২০১৪ চনত তেওঁ ধেমাজিৰে মৰিঢল মহাবিদ্যালয়ত স্নাতক পৰ্যায়ত নামভৰ্তি কৰিছিল । শিক্ষক সকলৰো বৰ প্ৰিয় আছিল মৃত্যুঞ্জয়। ইমান পঢ়া-শুনাৰ মাজতো বন্ধু-বান্ধৱসকলক সময় দিছিল। কঁঠাল খাই ভাল পোৱা ল'ৰাটোক সমনীয়াহঁতে কঁঠাল' নামেৰে জোকাইছিল। অত্যন্ত অমায়িক ল'ৰাজনে হাঁহিৰে সেই নাম শিৰোধাৰ্য কৰিছিল।\nতেওঁ নিজেতো চাকৰিত যোগদান কৰিবই। কিন্তু তাৰ আগতে তেওঁৰ মনলৈ আহিছিল যে তেওঁৰ দৰেই বহুতো দৰিদ্ৰ ছাত্ৰ-ছাত্ৰী আছে যাৰ কলেজৰ স্নাতক পৰ্যায়ৰ বিজ্ঞানৰ পাঠ্যপুথিসমূহ কিনাৰ সামৰ্থ্য নাই। সেই ২১ বছৰীয়া ল'ৰাটোৱে নিঃস্বাৰ্থ সেৱাৰ ভাৱেৰে নিজৰ পাঠ্যপুথিসমূহ মহাবিদ্যালয়ৰ ছাত্ৰ-ছাত্ৰীসকলৰ মাজলৈ আগবঢ়াই দিছিল যাতে তেওঁলোকেও পঢ়ি-শুনি ভাল মানুহ হ'ব পাৰে।\nপদাৰ্থ বিজ্ঞানৰ দৰে এটা অতি কঠিন বিষয়ত প্ৰথম শ্ৰেণীৰ স্নাতক ডিগ্ৰী লাভ কৰি উত্তীৰ্ণ হোৱাৰ পাছতো তেওঁৰ জেনেৰেল ডিউটিৰ কনিষ্টবল পদমৰ্যাদাক লৈ গৌৰৱ কৰিছিল। অতি শীঘ্ৰেই হয়তো তেওঁৰ পদমৰ্যাদাক উচ্চ-পৰ্যায়লৈ উন্নীত কৰিব পাৰিলেহেঁতেন। তেওঁক কেন্দ্ৰীয় সংৰক্ষিত পুলিচ বাহিনীৰ ১১৫নং বেটেলিয়নৰ কাৰ্যালয়তে মকৰল কৰা হ'ল। দেশত সততে উগ্ৰপন্থী সমস্যাৰে জৰ্জৰিত বুলি জনাজাত অসম তথা উত্তৰ-পূৰ্বাঞ্চলৰ উচ্চ মেধাসম্পন্ন মৃত্যুঞ্জয়ে প্ৰায়েই উত্তৰ দিবলগীয়া হৈছিল ......\nইমান পঢ়া-শুনা কৰাৰ পাছত তেওঁ এই বিভাগত চাকৰি কৰিবলৈ কিয় আগবাঢ়ি গৈছিল? দেশ-মাতৃৰ সেৱা, পৰিয়ালৰ প্ৰতি থকা দায়বদ্ধতা আৰু জীৱনত বহু কিবাকিবি কৰাৰ হেঁপাহ--এই সকলো সপোন সাৰ্থক কৰাৰ বাবে তেওঁ এঢাপ এঢাপকৈ হে আগুৱাই যোৱাৰ পৰিকল্পনা কৰিছিল। নিজহাতে নিজৰ জীৱন গঢ়াৰ মাদকতাই সুকীয়া। তেওঁৰ কাষত পিতৃপ্ৰদত্ত অগাধ সম্পত্তিৰ ভৰাঁল নাছিল। আছিল এটা সুন্দৰ মন, এটা উৰ্বৰ মস্তিষ্ক আৰু নিজ পিতৃ-মাতৃ আৰু দেশ আৰু দহৰ প্ৰতি নিস্বাৰ্থ প্ৰেম আৰু ভক্তি।\nসাধাৰণতে ছাত্ৰ-ছাত্ৰীসকলৰ বাবে এটি কঠিন বিষয় হিচাপে থিয় দিয়া এই পদাৰ্থবিজ্ঞান বিষয়টোৰ জটিল সমস্যাবোৰ সহজে সমাধান কৰোঁতেই হয়তো মৃত্যুঞ্জয়ে জীৱনৰ কঠিন সংগ্ৰামখনক হাঁহি-হাঁহি জয় কৰাৰ বাবে আত্মবিশ্বাস লাভ কৰিছিল। জীৱনৰ বহু প্ৰত্যাহ্বান গ্ৰহণ কৰি ভাল দিনৰ সপোন দেখা মৃত্যুঞ্জয়ে ককায়েকৰ সৈতে লগ লাগি নিজৰ ঘৰখনক নতুনৰূপত সুন্দৰকৈ সজাৰ প্ৰয়াস কৰিছিল।\nচাকৰিত যোগদান কৰি কঠিন প্ৰশিক্ষণৰ বাবে বহুদিন ঘৰলৈ আহিব পৰা নাছিল। স্মৃতিকাতৰ মনটোৱে শৈশৱৰ, কলেজীয়া জীৱনৰ বন্ধু-বান্ধৱ সকলৰ মাজলৈ বাৰে বাৰে উৰা মাৰিছিল।সেই বয়সতে বন্ধু-বান্ধৱৰ সৈতে স্ফূৰ্তি-আনন্দ কৰাৰ স্মৃতিবোৰ সজীৱ কৰি ৰাখিছিল নিজৰ সামাজিক মাধ্যমৰ একাউণ্টটোক। আমনি কৰিছিল বহুবাৰ ঘৰখনৰ, গাওঁখনৰ সেই স্মৃতিয়ে। ইমান কম বয়সতে চাকৰি জীৱন আকোঁৱালি লোৱা দুদুৱে বাৰে বাৰে প্ৰতিশ্ৰুতি দিছিল বন্ধুবৰ্গক- ঘূৰি আহি আকৌ কলেজীয়া জীৱনৰ ধেমালিবোৰৰ মাজলৈ উভতি যাব। ফেচবুকৰ জৰিয়তেই নিজৰ বন্ধুবৰ্গৰ সৈতে অসংখ্য কথা পাতি নিজৰ মনৰ ভাৱ প্ৰকাশ কৰিছিল। মাজতে ঘৰলৈ ঘূৰি আহিছিল.... .গেলোৱা, মেচুগাঁও, চৌখামতিং, চাপৰিমুখ আদি পাৰ হৈ চিচিবৰগাঁওলৈ যাওঁতে সেই পথত দেখা বা লগ পোৱা প্ৰত্যেকজন লোককে মাত দি গৈছিল।.. তেওঁ বন্ধু-বান্ধৱসকলৰ মাজলৈ ঘূৰি আহি আকৌ সেই দিনবোৰলৈ উভতি গৈছিল। অইন দহজন কুৰিৰ দেওনাত ভৰিদিয়া নৱযুৱকৰ দৰেই বন্ধু-বান্ধৱৰ ঘৰলৈ গৈ আড্ডা দিছিল। বিয়াৰ কথা পাতিছিল। পুনৰ উভতি গৈছিল।\nআন হাজাৰজন সাহসী যোদ্ধাৰ দৰেই মৃত্যুঞ্জয়েও কাশ্মীৰৰ সুন্দৰ ভূখণ্ডত শান্তি শৃংখলা অটুট ৰখাৰ দায়িত্ব লাভ কৰিছিল। জন্মু-কাশ্মীৰৰ নৈসৰ্গিক ৰূপ, ৰাজধানী শ্ৰীনগৰৰ মনোমোহা হ্ৰদ সমূহ, বাগিচাসমূহে যিকোনো মানুহৰে মন-প্ৰাণত সেই ভূখণ্ডৰ সুৰক্ষাৰ বাবে অহোপুৰুষাৰ্থ কৰিবলৈ অনুপ্ৰাণিত কৰে। তেওঁ তাত থকা কালছোৱাতে কাশ্মীৰৰ ৰাজনৈতিক ক্ষেত্ৰখনতে আমূল পৰিবৰ্তন দেখিবলৈ পাইছিল।\nভাৰতৰ দৰে নানা বিবিধতাৰে পৰিপূৰ্ণ এক বিশাল ভূখণ্ডক একত্ৰিত কৰি এখন ৰাষ্ট্ৰৰ ৰূপ দিয়াটো সহজ কাম নাছিল। কেতিয়াবা বিভিন্ন প্ৰান্তত নিজস্ব দাবী পূৰণ নোহোৱাত মতানৈক্যৰ ফলস্বৰূপে বহু সশস্ত্ৰ উগ্ৰপন্থী সমস্যাৰ সৃষ্টি হৈছে। বহুবাৰ তেনে সশস্ত্ৰ উগ্ৰপন্থী সমস্যাক চৰকাৰে কঠোৰ হাতেৰে দমন কৰিবলগীয়া হৈছে। দেশখনৰ শান্তি-শৃংখলা অটুট ৰাখিবলৈ এনে সশস্ত্ৰ উগ্ৰপন্থী সমস্যাৰ সমাধানৰ বাবে উৎসৰ্গিত কেন্দ্ৰীয় সংৰক্ষিত পুলিচ বাহিনীৰ প্ৰতিজন জোৱান। তাৰে ভিতৰত চুবুৰীয়া দেশ পাকিস্তানৰ দ্বাৰা পৰিচালিত ষড়যন্ত্ৰমূলক বিদ্ৰোহত সন্ত্ৰাসজৰ্জৰ কাশ্মীৰৰ সমস্যাই দেশবাসীৰ কতজনী মাতৃৰ বুকুৰ পৰা বীৰ সন্তান কাঢ়ি লৈছে তাৰ কোনো হিচাপ হয়তো নোলাব।\nএজন ৰজা আছিল।আন বহু ৰজাৰ দৰেই তেওঁ সদায় স্বাধীন ৰাজ্যৰ সপোন দেখিছিল.....!\nইতিহাসৰ পাতত লিপিবদ্ধ আছে ভূ-স্বৰ্গ কাশ্মীৰৰ হিন্দু ৰজা হৰিসিংহই গণতান্ত্ৰিক ৰাষ্ট্ৰ ভাৰতৰে বিলয়ত ৰাজতন্ত্ৰ লোপ পোৱাৰ ভয়ত বিলয়ৰ ক্ষেত্ৰত সময়োচিত পদক্ষেপ লোৱা নাছিল। আনহাতে ইছলামিক ৰাষ্ট্ৰ পাকিস্তানৰ অংশ হোৱাৰ প্ৰশ্নই নুঠে । কিন্তু তেওঁৰ ৰাজ্যৰ গৰিষ্ঠ সংখ্যক লোকেই ইছলাম ধৰ্মাৱলম্বী হোৱা বাবে পাকিস্তানৰ শাসক পক্ষই কাশ্মীৰৰ অবিহনে নিজৰ দেশৰ মানচিত্ৰ আধৰুৱা বুলিয়েই ভাবিছিল।\nদুখন পৰস্পৰ বৈৰী-ভাৱাপন্ন দেশৰ মাজত অৱস্থিত কাশ্মীৰৰ ভৱিষ্যতৰ বিষয়ে ভাবি উদ্দিগ্ন হোৱা লৰ্ড মাউণ্টবেটেনৰ বুজনিয়েও ৰজা হৰিসিঙৰ স্বাধীন ৰাজ্যৰ সপোন ভাঙিব পৰা নাছিল। অৱশেষত অসামৰিক পোছাকত অহা পাকিস্তানী সেনাৰ আগ্ৰাসন আৰু বাৰমুল্লাৰ জনতাৰ ওপৰত নৃশংস-বৰ্বৰ আক্ৰমণত ভীতিগ্ৰস্ত হৈ ভাৰতৰ পৰা সহায় লাভৰ আশাৰ পৰিপ্ৰেক্ষিতত বিলয়পত্ৰত স্বাক্ষৰ কৰিছিল। পাকিস্তানৰ সেনাৰ পৰা কাশ্মীৰৰ জনতাক উদ্ধাৰ কৰাৰ আশাত বিলয়পত্ৰত স্বাক্ষৰ কৰাৰ পিছতো মহাৰাজ হৰিসিঙে নিজৰ স্বাধীনতা হেৰুৱাই বিবেক দংশনত ভূগিছিল। ভাৰতৰ ভূখণ্ডত অন্তৰ্ভুক্ত হোৱাৰ পাছতো সেই ৰাতিয়েই তেওঁ নিজৰ দেহৰক্ষীক হাতত পিষ্টল তুলি দি কৈছিল যে যদিহে পাছদিনা পুৱালৈ ভাৰতীয় সেনা কাশ্মীৰ নাপায়হি তেন্তে তেওঁক শুৱাৰ পৰা জগোৱাৰ প্ৰয়োজন নাই। তেওঁক গুলীয়াই হত্যাহে কৰে যেন। ইতিহাসৰ পাতত আৰু লিপিৱদ্ধ হৈ আছে ৰজাৰ হাতৰ পৰা কিদৰে শেখ আব্দুল্লালৈ ক্ষমতা হস্তান্তৰিত হৈছিল। শেখ আব্দুল্লাই নিজৰ সবল নেতৃত্বৰ বলতেই কাশ্মীৰৰ জনতাৰ বিশ্বাস আদায় কৰিছিল আৰু প্ৰতিশ্ৰুতি মতে ভাৰতৰ সংবিধান সভালৈ নিজৰ মনোনীত সদস্য প্ৰেৰণ কৰাৰ লগতে নিজেও সংবিধানৰ খচৰা প্ৰস্তুত কৰাত অংশগ্ৰহণ কৰিছিল। কিন্তু ঘটনাচক্ৰৰ পাকত পৰি লৰ্ড মাউণ্টবেটেন, পণ্ডিত জৱাহৰলাল নেহৰু আৰু চৰ্দাৰ বল্লভভাই পেটেলৰ হাতৰ পৰা কাশ্মীৰৰ সমস্যাই সদ্যগঠিত ৰাষ্ট্ৰসংঘৰ মজিয়া পাইছিলগৈ । হয়তো ইতিহাসৰ সেইসময়ৰ ঘটনা-প্ৰবাহলৈ লক্ষ্য কৰিলে তাক নিয়তিৰে খেল বুলিও ক'ব পাৰি। প্ৰতিজন চিৰনমস্য নেতাই নিজৰ সাধ্যানুসাৰে এখন শক্তিশালী ভাৰত ৰাষ্ট্ৰৰ গঠনত অহোপুৰুষাৰ্থ কৰিছিল। ইতিমধ্যেই মহাত্মা গান্ধীৰ হত্যা আৰু স্বাধীনতা লাভৰ মাত্ৰ তিনি বছৰৰ পাছত বল্লভ ভাই পেটেলৰ মৃত্যুৱে এই কাৰ্যত বহু ক্ষতি কৰিছিল। ৰাষ্ট্ৰসংঘৰ মজিয়াৰ পৰা কৰাচী চুক্তিৰ ৰূপত যি শান্তিৰ চনদত স্বাক্ষৰ হৈছিল তাৰ ফলস্বৰূপে যুদ্ধবিৰাম হৈ এল অ চি স্থাপন হৈছিল। তদুপৰি পাকিস্তানৰ সেনাক কাশ্মীৰৰ ভূখণ্ডৰ পৰা আঁতৰাই নিলেহে ভাৰতীয় সেনাও তাৰপৰা আঁতৰি আহিব বুলি ৰাষ্ট্ৰসংঘৰ অনুমোদন প্ৰাপ্ত সেই চুক্তিত উল্লেখ আছিল। সেই তেতিয়াৰ পৰাই এল অ চিৰ সিটো পাৰে যি পাক অধিকৃত কাশ্মীৰ সৃষ্টি হ'ল সেই ভূখণ্ড পাকিস্তানৰ হাততেই থাকি যায়। পাকিস্তানে নিজৰ সেনা-বাহিনী কেতিয়াও সেই অঞ্চলৰ পৰা আঁতৰাই নিনিলে তাৰ ফলত ৰাষ্ট্ৰসংঘৰ কৰাচী চনদৰ তৃতীয়টো নিৰ্দেশ পালন সম্ভৱ হৈ নুঠিল। কিয়নো জনমতৰ দ্বাৰা কাশ্মীৰৰ জনতাই পাকিস্তানৰ অংশ হ'বনে ভাৰতৰ অংশ হ'ব সেয়া নিৰ্ধাৰণ কৰাটো আছিল এই তৃতীয় নিৰ্দেশত। আৰু ১৯৬২ চনৰ চীন আৰু ১৯৭১ চনৰ পাকিস্তানৰ যুদ্ধ আদিয়ে তদানীন্তন প্ৰধানমন্ত্ৰী জৱাহৰলাল নেহৰুৰ ওপৰত মাত্ৰাধিক চাপ দিছিল। তাৰ মাজতে বহুবাৰ কাশ্মীৰৰ সংবিধানৰ সংশোধন হৈছিল। ৰজা হৰিসিংহৰ বিলয়ৰ চুক্তি মতেই কেৱল প্ৰতিৰক্ষা, বিত্ত, যোগাযোগ ব্যৱস্থা আৰু বৈদেশিক পৰিক্ৰমা বিভাগৰ বাহিৰে আন কোনো আভ্যন্তৰীণ বিষয়তে কেন্দ্ৰীয় চৰকাৰৰ কোনো অধিকাৰ নাছিল।\nসি যি কি নহওক, সমস্যা জীয়াই থাকিল আৰু অসংখ্যবাৰ ভাৰত-মাতৃৰ বীৰসন্তানে এই সমস্যাৰ জলন্ত অগ্নিকুণ্ডত নিজৰ প্ৰাণ আহুতি দি থাকিল। অসম মাতৃৰ বহুতো বীৰ সন্তানেই এই কাশ্মীৰৰ বাবে ইতিমধ্যেই প্ৰাণ আহুতি দিছে।প্ৰতিজন ভাৰতীয় বীৰ সেনাই বীৰগতি লাভ কৰি ধন্য হয়। সীমাৰ সিপাৰৰ পৰা পৰৱৰ্তীকালত বহু ধৰণেৰে কাশ্মীৰৰ শান্তি শৃংখলা বিনষ্ট কৰি পাকিস্তানে ভাৰতৰ বীৰ সন্তান সকলক প্ৰাণ আহুতি\nদিয়াৰ বাবে বাধ্য কৰে। জন্মু কাশ্মীৰক বিশেষ সুবিধা প্ৰদান কৰা এই ৩৭০ নং অনুচ্ছেদটো আৰু ১৯৫৪ চনৰ আইনৰ অধীনত প্ৰৱৰ্তন কৰা ৩৫ক' ইও সহায় কৰিছিল।\n২০১৯ চনৰ ঐতিহাসিক তিথি ৫ আগষ্ট। ভাৰতৰ ইতিহাসৰ পাতত এক বিশেষ দিন হিচাপে স্বীকৃতি লাভ কৰিবলগীয়া এই দিনটোত সমগ্ৰ ভাৰতবাসীৰ দৃষ্টি নিৱদ্ধ আছিল কাশ্মীৰৰ ওপৰত। ভাৰতৰ গৃহমন্ত্ৰী অমিত শাহ ডাঙৰীয়াই সংসদত উত্থাপন কৰা বিলৰ ফলস্বৰূপে সংবিধানৰ পৰা ৩৭০ নং অনুচ্ছেদটো আৰু ৩৫ 'ক' বাদ দিয়া হৈছিল। জন্মু কাশ্মীৰক বিশেষ ৰাজ্য হিচাপে অতিৰিক্ত সুবিধা দিয়া এই অনুচ্ছেদ আতঁৰাই দিয়াৰ লগতে পুনৰ্গঠন নীতিৰ জৰিয়তে ৰাজ্যখনকে দুখন স্বায়ত্ব শাসিত অঞ্চললৈ ভাগ কৰা হ'ল। এই ঐতিহাসিক ঘটনাৰ সাক্ষী হোৱাসকলৰ সকলোৱে হয়তো কাশ্মীৰৰ সমস্যাৰ আৰম্ভণিৰ পৰাই ইতিহাস জনাৰ চেষ্টা কৰিছে।\nLabels#গল্প, #গল্পৰ দৰে জীৱন, #দুলুমণি গগৈ


গৰম! এজাক যেন বৰষুণ আহো আহো কৰে... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nগৰম! এজাক যেন বৰষুণ আহো আহো কৰে…\nডিজিটেল ডেস্কঃ প্ৰকৃতিৰ অদ্ভূত মহিমা! দক্ষিণ ভাৰতৰ কেৰালা, তামিলনাডু, কৰ্ণাটক, মহাৰাষ্ট্ৰ, গুজৰাট আদিকে ধৰি কেইবাখনো ৰাজ্যত ধাৰাসাৰ বৃষ্টিয়ে প্লাৱন নমাইছে। আনফালে অসমৰ গুৱাহাটী মহানগৰীকে ধৰি অন্যান্য প্ৰান্তত সৰ্বোচ্ছ ৪০ ডিগ্ৰী তাপমানে দহিছে সকলোকে।\nএদিন এই প্ৰতিশ্ৰুতিৰেই শাসনলৈ আহিছিল বিজেপি\nএই প্ৰচণ্ড গৰমত সকলো শান্তি হেৰুৱাই পেলাইছে সাধাৰণ নাগৰিকসকলে। তাতে অসম চৰকাৰৰ বিদ্যুৎ বিভাগৰ কৃপাত দিনটোৰ মাত্ৰ ২-৩ ঘন্টাহে ঘূৰিবলৈ পায় চিলিঙৰ ফেনখন। তাৰ পিছত পুনৰ লুকা ভাকু চলে বিদ্যুতৰ।\nবান আহিছিল অসমতো। বানে সংহাৰী ৰূপ ধাৰণ কৰি ৰাজ্যৰ প্ৰায় প্ৰতিখন জিলাতেই বিভিষীকা নমাই আনিছিল। বানৰ ফলত গৃহহাৰা হৈ পৰিল বহু লোক। পানীয়ে নষ্ট কৰিলে হাজাৰ হাজাৰ বিঘা কৃষি ভূমি। প্ৰাণো হৰিলে বহুতৰ। কিন্তু এতিয়া বানৰ সংহাৰ নাই। বান যোৱাৰ পিছতে আকাশত বেলিৰ ৰুদ্ৰমূৰ্তি। পেৰামিটাৰত প্ৰতিদিন তাপমান ৩৪ৰ পৰা ৪০ ডিগ্ৰী চেলছিয়াছলৈকে চলিছে।\nগৰমত খাব, শুব নোৱাৰা অৱস্থা। তাৰ মাজতে বিদ্যুতৰ লুকাভাকুৱে পূৰ্ণদ্যমে জ্বলাকলা খুৱাইছে ৰাজ্যবাসীক। ২৪ ঘন্টাই বিদ্যুত যোগানৰ প্ৰতিশ্ৰুতি দি শাসনৰ গাদীলৈ অহা সোণোৱাল চৰকাৰে ২৪ ঘন্টা নালাগে, দিনটোত ৫ বা ৬ ঘন্টাও বিদ্যুৎ যোগান ধৰাত অসমৰ্থ। এনে গৰমত ডাব নাৰিকলৰ পানী অথবা ফ্ৰীজত ভৰাই থোৱা শীতল পানীয়ইও জুৰ পেলাব নোৱাৰে শৰীৰ।\nউৎকট গৰম আৰু আকাশত বেলিৰ ৰুদ্ৰমূৰ্তি! ফটো- ইন্টাৰনেট\nকি গৃহিনী, কি শিক্ষাৰ্থী অথবা চাকৰীয়াল-কৰ্মী। সকলোৰে বাবে এক সমস্যা হৈ পৰিছে এইবাৰৰ গৰম। পূৰ্বেও গ্ৰীষ্মকাল আহিছিল। কিন্তু সকলোৰে মতে এইবাৰৰ দৰে গৰম কোনোকালে পৰা নাছিল।\nবিগত কেইদিনৰ এই প্ৰচণ্ড গৰমৰ পিছত মঙলবাৰে অৱশ্যে কিছু শান্তি যেন নামি আহিল ৰাজ্যবাসীৰ বুকুলৈ। ৩২ ডিগ্ৰী চেলছিয়াছ তাপমানেৰে আৰম্ভ হোৱা দিনটোৰ আবেলি ৩ বজালৈ এই তাপমান ২৮ ডিগ্ৰী চেলছিয়াছলৈ নামিল।\nমহানগৰীৰ আকাশত দেখা গ’ল আংশিক ডাৱৰৰ প্ৰলেপ। ৰাজ্যৰ ঠায়ে ঠায়ে দুই এটোপাল বৰষুণো পেলালে। মহানগৰীতো এজাক বৰষুণৰ অপেক্ষাত ৰৈছে মহানগৰবাসী।\nএনে গৰম কাহানিও পৰা নাছিল!\nআকাশৰ ক’লা ডাৱৰ আৰু এজাক শীতল বতাহে মঙলবাৰে আবেলিটোত জুৰ পেলাই গ’ল মহানগৰবাসীক। মঙলবাৰে আবেলি ৩ বজাত হিউমিডিটি ৮৩ শতাংশ, বতাহৰ গতিবেগ প্ৰতিঘন্টাত ১১ কিলোমিটাৰ, ভিজিবিলিটী ২ কিলোমিটাৰ। ৰাতিলৈ কিছু বৰষুণ দিয়াৰ সম্ভাৱনা আছে। যদি দিয়ে, বিদ্যুতৰ লুকাভাকুৰ মাজতো হয়তো শান্তিৰ এঘুমটি মাৰিব পাৰিব ৰাজ্যবাসীয়ে।\nদিল্লীৰ বিধানসভা নিৰ্বাচনত অকলেই অৱতীৰ্ণ হ’ব জেডিইউ…\nসোনভদ্ৰাৰ পীড়িতক দিয়া প্ৰতিশ্ৰুতি পূৰণ কৰি উম্ভা গাঁৱত উপস্থিত হ’ল প্ৰিয়ংকা গান্ধী…


ৰাষ্ট্ৰপতি আলফা ক্ষমতাচ্যুত; বিশেষ সামৰিক গোটৰ হাতত গিনিৰ নিয়ন্ত্ৰণ\nSeptember 6, 2021 9:21 am\nগিনিত সামৰিক বাহিনীৰ এটা গোটে ক্ষমতা নিয়ন্ত্ৰণ কৰাৰ লগতে সংবিধানখন নিলম্বন কৰি নতুন চৰকাৰ গঠনৰ প্ৰস্তুতি লৈছে।\nএলুমিনিয়াম প্ৰস্তুতকাৰী কেঁচা মালৰ ভাণ্ডাৰ হিচাপে পৰিচিত পশ্চিম আফ্ৰিকাৰ এই দেশখনৰ ক্ষমতা দখল কৰাৰ কথা দেওবাৰে সদৰী কৰিছে গিনিৰ বিশেষ বাহিনীৰ মুৰব্বী কৰ্ণেল মামাডী ডোম্বয়াই। তেওঁ সামৰিক বাহিনীক সহায়ৰ বাবে আহ্বান জনাইছে।\nগিনিৰ ৰাষ্ট্ৰপতি আলফা কোণ্ডেৰ নেতৃত্বত চলা বিত্তীয় খেলিমেলি তথা দুৰ্নীতিৰ বিৰুদ্ধে ব্যৱস্থা গ্ৰহণৰ বাবে এই পদক্ষেপ লোৱা বুলি কোৱা হৈছে।\nমামাডী ডোম্বয়াই কয়,’’আপুনি যদি আমাৰ পথ, হাস্পাতালৰ অৱস্থা দেখে, আপুনি উপলব্ধি কৰিব যে এয়া আমাৰ জাগি উঠাৰ সময়। আমি এক সৰ্বাত্মক তথা শান্তিপূৰ্ণ ক্ষমতা পৰিৱৰ্তনৰ পথ মুকলি কৰিবলৈ এক ৰাষ্ট্ৰীয় সহমত গঠনৰ ব্যৱস্থা গ্ৰহণ কৰিবলৈ গৈ আছো।‘’\nগিনিয়ে এলুমিনিয়াম প্ৰস্তুতৰ বাবে প্ৰয়োজনীয় কেঁচা মাল বক্সাইট অষ্ট্ৰেলিয়া তথা চীনলৈ যোগান ধৰে। চীন হৈছে বিশ্বৰ আটাইতকৈ বেছি এলুমিনিয়াম গ্ৰহণ কৰা দেশ।\nঅভ্যুত্থানকাৰী সৈনিকসকলে গণতন্ত্ৰ প্ৰতিষ্ঠাৰ লক্ষ্যৰে ‘দ্য নেশ্যনেল কমিটি অফ গেডাৰিং এণ্ড ডেভেলপমেন্ট’ নামেৰে এক মঞ্চ গঢ়িছে।\nমামাডী ডোম্বয়াই এক সংখ্যক সৈনিকৰ সৈতে গিনিৰ পতাকা উৰুৱাই ঘোষণা কৰে যে এগৰাকী সৈনিকৰ কৰ্তব্য হৈছে দেশখনক ৰক্ষা কৰা।\nদেওবাৰৰ এই অভ্যুত্থানৰ পাছত আলফা কোণ্ডে ক’ত আত্মগোপন কৰি আছে সেইকথা জানিব পৰা হোৱা নাই।\nকোন কাটাপ্পা কোন বাহুবলী! গুৱাহাটীত দেখা গৈছে কাটাপ্পা আৰু বাহুবলীক\nবিজেপিৰ ঠাঁৰত নহয়, গুৱাহাটীলৈ নিজ ইচ্ছামতে আহিছে বিসম্বাদী বিধায়ক! স্বীকাৰোক্তি একনাথ সিন্দেৰ\nচাহ শ্ৰমিকক অন্ধকাৰলৈ ঠেলি ডলু বাগিচাত লক আউট ঘোষণা কৰ্তৃপক্ষৰ\nBenefits of the raw Mangoes: কেঁচা আম খাবলৈ বৰ জুতি; কিন্তু কেঁচা আমৰ উপকাৰিতাৰ বিষয়ে জানেনে?


মাখন পেহাৰ সংসাৰ – ২ (নিলোৎপল শৰ্মা) - সাহিত্য ডট অৰ্গ\nমোবাইলটোৰ বেটাৰীটোও পেহাই দুবাৰমান খুলা মেলা কৰি চালে । নাই নহ’ব । অন্ হোৱাৰ কোনো লক্ষ্যণেই নাই । এইবোৰ মেচিনেৰী বস্তু এইটোৱে বিপদ । বেয়া হ’ম বুলিলে আৰু ৰক্ষা নাই, হ’বই । পেহীয়েও কেইবাদিনো এইটো এৰি বেলেগ এটা লোৱাৰ কথা কৈয়ে আছে । চেহ, কি কৰা যায়, কালিলৈ দৰমহাতো হ’ব লাগে, এটা লৈয়ে লওঁ নেকি – পেহাই ভাবিলে । বাৰু দেখা যাওকছোন ।\nভাতকেইতা খাই লৰালৰিকৈ পেহা অফিছলৈ বুলি ওলাই গ’ল । কালিলৈ দৰমহা হ’বই যেতিয়া আজি স্কুটাৰখনকে লৈ যাওঁ । কেইবাদিনো হ’ল টেম্পোত অহা-যোৱা কৰি আমনিয়ে লাগিছে । অফিচ সোমাওতেই পিয়ন হৰমোহনে ক’লে- “আপোনাক ছাৰে মাতিছে । বৰ বেলেগ খঙত আছে যেন পাওঁ আপোনাৰ ওপৰত ।“\nলৰালৰিকৈ গৈ পেহা অফিচাৰৰ ওচৰত হাজিৰ হ’ল । পেহাক দেখাৰ লগে লগে অফিচাৰ গৰজি উঠিল –\n-আপুনি কি মানুহ হে শইকিয়া ! ক’ত থাকে আপুনি ?\n-ছাৰ মই দেখুন ঠিক সময়তে অফিচ পাইছোহি ।\n-মই অফিচ অহাৰ কথা কোৱা নাই । আপোনাৰ মোবাইলডাল কি হ’ল হে । কিম্মান বাৰ মাৰিছো, চুইছ অফ্… ক’ত গাতত সোমাৱাই থয় হে সেইডাল !!\n-নহয় মানে ছাৰ, মোবাইলতো কি হ’ল জানো ৰাতিপুৱাৰ পৰা দেখুন অনেই নোহোৱা হ’ল । ৰাতি সদায়ে অফ্ কৰি থও, ৰাতিপুৱা অন্ কৰো, আজি কি বা হ’ল, এতিয়ালৈকে অন্ কৰিব পৰা নাই ।\n-কি কথা ক’ব আহিছে হে ! এনেকে কথা নাই, বতৰা নাই ফোন এটা অফ্ মানেই অফ্ হৈ যাব পাৰে নেকি ? চব বাহানা…!\n– বাহানা নহয় ছাৰ, মোবাইলতোৱে মাজে মাজে দিগদাৰ দিয়ে থাকে, চেকেণ্ডহেণ্ড মোবাইলহে ছাৰ, ভতিজা ল’ৰা বিজুৱে আনি দিছিল ক’ৰবাৰ পৰা । নশ টকাত । তিনিবছৰেই গ’ল…মাজে মাজে অফ্ হৈ যায়েই, কিন্তু আকৌ অনো হয়, আজি হে কি হ’ল জানো…!!\n– কি যে মানুহ নহয়, মোবাইল এটাও নতুন ল’ব নোৱাৰেনে হে ? আপুনি চব কিয় চেকেণ্ডহেণ্ড বিচাৰি ফুৰে ক’ব নোৱাৰো দেই । ‘ডিচ্ছ টিভি’টো নিলে মোৰ ঘৰৰটো, স্কুটাৰখনো বোলে বেলেগৰ পৰাহে কিনা ! নতুন মোবাইল এটা কিনক আৰু দেই শইকিয়া…\nঅফিচাৰ নিতানন্দ দাসৰ কথাৰ সুৰটো পূৰ্বতকৈ কিছু নৰম হ’ল যদিও মাখন পেহাৰ কিন্তু মনটো ভাল নালাগিল । এটা মোবাইলৰ কাৰণেই আজি ইমান কথা শুনিব লগা হ’ল । তথাপিও মনটোক কিছু সংযত কৰি সুধিলে-\n“কিবা খুব দৰকাৰি খবৰ আছিল নেকি ছাৰ…!!”\n-দৰকাৰি মানে… সাংঘাতিক দৰকাৰি । হেড্ অফিচৰ পৰা ভিজিতৰ গৈছে কুমাৰপাম চাৰ্কলৰ নতুন প্ৰজেক্টটোৰ কাম চাবলৈ । সেইটো প্ৰজেক্টৰ কামৰতো “ক” টোও আগবঢ়া নাই । আপোনাৰ ঘৰৰ পৰাতো সেইতো বেছি দূৰ নহয়, মই বোলো আপোনাক কওঁ লৰালৰিকৈ গৈ লেবাৰ অলপ যোগাৰ কৰি তাত ৰৈ থাকিবলৈ । তেওঁলোক গ’লেই আপুনি বুজাই দিব যে লেবাৰতো সদায়ে আহেই পিছে কামহে কৰিব নোৱাৰে । সেইখিনি এৰিয়া অলপ কম্প্লিকেটেত আৰু জনগোষ্ঠীয় সংগঠন দুটামানে কামটোত দিগদাৰ দিছে বুলি তেওঁলোকক সৈমান কৰাই পঠিয়াই দিয়ক, বাকীখিনি মই ইয়াত মেনেজ কৰি লম । পিছে আপোনাৰ ফোন লাগিলেহে । ফলত পুৰা ফিফটি এটা ভৰিছো মই । তাগৰা কাম বুলি আৰু লাগেহে । মই কিমান বুজাই বঢ়াই, ঠিকাদাৰৰ পাৰ্চেন্টেজৰ কথা কৈ কেনেকে ফিফটিতে যে সৈমান কৰাব পাৰিছো মইহে জানো । আপোনাৰ ফোনটোৱে কামৰ সময়তহে বিপদত পেলাই দেই । দলিয়াই দিয়কহে সেইডাল । চব চেকেণ্ডহেণ্ড বিচাৰি ফুৰিব খালি !\nপেহাই মাথো নিৰৱে কথাবোৰ শুনি গ’ল…একো নক’লে যদিও ক’বলৈ মন গৈছিল – প্ৰয়োজনীয় বস্তুবোৰ চেকেণ্ডহেণ্ড লওতেওচোন মাহৰ শেষত ঘৰখনৰ জোৰা-টাপলিয়ে মাৰিবগৈ নোৱাৰি ছাৰ । দৰমহা হাতত পৰাৰ আগতেই সৰু সৰু সপোনবোৰে আহি ভিৰ কৰেহি । কেনেকৈনো কওঁ ছাৰ, দৰমহাকেইটাৰ মাজত মোৰ নিজৰ বুলিবলৈচোন একোৱে নাথাকেগৈ, তথাপিও কিঞ্চিতো দুখ নাই । আমি সৰু মানুহ ছাৰ, আমাৰ আশাবোৰো সৰু সৰু । চেকণ্ডহেণ্ড স্কুটাৰখন ঘৰলৈ অনাৰ পিছত সেইখনত উঠাৰ আশাত কেইবাদিনলৈও ৰাতি সাৰ পাই ছোৱালীজনীয়ে সুধিছিল- দেতা, কালিলৈ আমি জেঠাইহঁতৰ ঘৰলৈ যাম নেকি ? সেয়া যে জেঠায়েকৰ ঘৰলৈ যোৱাতকৈ স্কুটাৰত উঠাৰ আশা আছিল নক’লেও বুজো ছাৰ । আপোনাৰ ঘৰৰ এলাগি চেকণ্ডহেণ্ড ডিচ্ছটিভিটো নিয়াৰ দিনা সিহঁতে ৰ’ লাগি চাইছিল, লিৰিকি বিদাৰি চাইও হেঁপাহ পলোৱা নাছিল । চকুৱে মুখে বুজাব নোৱাৰা আনন্দত সিহঁতে চাগে মোক পৃথিৱীৰ শ্ৰেষ্ঠ পিতৃ বুলি ভাবিছিল । আৰু মোবাইলটো !! সেইটো লৈ সিহঁতে যে মাহীয়েকলৈ, মোমায়েকলৈ মিছাকৈয়ে ফোনবোৰ লগাইছিল । ভয়- কিজানি দেউতাকৰ পইচা কটা যায় । অথচ সেইবোৰ যে চেকেণ্ডহেণ্ড আছিল সিহঁতে জানিও কিন্তু কোনো দিন সেইকথা অনুভৱ কৰা নাছিল ছাৰ । আঁৰ চকুৰে তেতিয়া মোৰ চকুৰ পৰা দুটুপাল চকুলোঁ সৰি পৰে । সৰু মানুহ ছাৰ, সৰু সৰু আশা । এইবোৰ আশাৰ মূল্য পূৰাব পৰাৰ আনন্দ কিমান আপোনাক বুজাব কোনো কালেই বুজাব নোৱাৰিম ছাৰ…।\n….কিন্তু একো নকলে পেহাই, মাথো অফিচাৰৰ কোঠাৰ পৰা লাহে লাহে ওলাই আহিল ।\nচকীখন টানি বহি লৈ পেহাই ভাবিলে- আচলতে অফিচাৰৰ খং কিহত ?? মোবাইলতো চেকেণ্ডহেণ্ড কিনাৰ কাৰণে, নে মোবাইলতো বেয়া হৈ থকাৰ কাৰণে ?? নে…. পকেটৰ পৰা ‘ফিফটি’টো ওলাই যোৱাৰ কাৰণে…!!\n← অথঃ বিবাহ সংবাদ ( অভিজিৎ কলিতা)\nসুৰক্ষিত হোলী (ডা: ধৰ্মকান্ত কুম্ভকাৰ) →


চৰকাৰী কৰ্মচাৰীলৈ বেয়া খবৰ, বন্ধ হ’ব পাৰে দৰমহা আয়োগ!– News18 Assam\nচৰকাৰী কৰ্মচাৰীলৈ বেয়া খবৰ, বন্ধ হ’ব পাৰে দৰমহা আয়োগ!\n»চৰকাৰী কৰ্মচাৰীলৈ বেয়া খবৰ, বন্ধ হ’ব পাৰে দৰমহা আয়োগ!\nUpdated:August 2, 2019, 1:07 PM IST\nবিকল্প হিচাপে কৰ্মচাৰীৰ দৰমহা বৃদ্ধি নিৰ্ভৰ কৰিব পাৰে কৰ্মচাৰীৰৰ কৰ্ম দক্ষতাৰ ওপৰত!\nসপ্তম দৰমহা আয়োগৰ পিছত আকৌ নতুনকৈ গঠন নহ’বও পাৰে অষ্টম দৰমহা আয়োগ! মোদী চৰকাৰৰ সপ্তম দৰমহা আয়োগৰ ভিত্তিত এতিয়া দৰমহা লাভ কৰে কেন্দ্ৰীয় চৰকাৰৰ কৰ্মচাৰীয়ে। সেইদৰে অসমতো এতিয়া ৰাজ্যিক কৰ্মচাৰীয়ে সপ্তম দৰমহা আয়োগ অনুযায়ী লাভ কৰি আছে দৰমহা।\nদেশৰ বিভিন্ন আগশাৰীৰ সংবাদ মাধ্যমত প্ৰকাশিত তথ্য অনুসৰি সম্ভৱতঃ বন্ধ হৈ যাব পাৰে দৰমহা আয়োগ। দৰমহা আয়োগৰ ঠাইত কেন্দ্ৰীয় চৰকাৰে অতি সোনকালেই আৰম্ভ কৰিব পাৰে এক বিকল্প ব্যৱস্থা। সম্ভৱতঃ ACROID মেথড আৰম্ভ কৰিব পাৰে কৰ্মচাৰীৰৰ বেতন বৃদ্ধিৰ ক্ষেত্ৰত।\nবিশিষ্ট বিজ্ঞানী ওয়ালেক ৰুডেলে আবিষ্কাৰ কৰিছিল ACROID মেথড। এই পদ্ধতিৰ জৰিয়তে দেশৰ আৰ্থিক মুদ্ৰাস্ফীতি আৰু কৰ্মচাৰীৰৰ যোগ্যতা বিচাৰ কৰি বৃদ্ধি কৰা হ’ব দৰমহা। এই পদ্ধতিত সকলো কৰ্মচাৰীৰৰ দৰমহা একে সময়তে বৃদ্ধি নাপায়।\nএই নতুন পদ্ধতিৰ কথা সপ্তম দৰমহা আয়োগ গঠন হোৱাৰ আগতেই চৰ্চালৈ আহিছিল। এই পদ্ধতি কাৰ্যকৰী হ’লে কৰ্মচাৰীৰৰ দৰমহা বৃদ্ধি নিৰ্ভৰ কৰিব কৰ্মচাৰীৰৰ কৰ্ম দক্ষতাৰ ওপৰত!\nFirst published: August 1, 2019, 5:42 PM IST


মিছা ক'লে কি ডাল হব? (হাস্য-ব্যংগ) - অসমীয়াৰ সুখ-দুখ\nHome anamika-chaliha MISA-KOLE-KI-HOBO অনামিকা-চলিহা মিচা ক'লে কি ডাল হব মিছা ক'লে কি ডাল হব? (হাস্য-ব্যংগ)\nxukhdukh.com September 04, 2015 anamika-chaliha, MISA-KOLE-KI-HOBO, অনামিকা-চলিহা, মিচা ক'লে কি ডাল হব,\nপুৰুষ হৈ কিয় যে জনম ল'লো!\n“ভাইটি,অকলে অকলে যে, আমাৰে কোনোবা এগৰাকীয়ে থৈ আহো নেকি?”, তিনিআলিটো পাৰ হৈ আহোতেই তাক উদ্দ্যেশি ভাঁহি অহা শব্দৰ টুকুৰাবোৰ শুনি সি ৰঙা চিঙা পৰি গ'ল। লগতে শুনিবলৈ পোৱা গ'ল বিভিন্ন অশ্লীল শব্দৰ টুকুৰা। কাণ দুখন ভমক ভমক মাৰিবলৈ ধৰিলে।\n৯ টামান বজাই নাই, কি যে কু-গ্ৰহত পৰি সি ইমান দেৰিলৈকে অফিচত আছিল। মেডামৰ কথা শুনি কামটো শেষ কৰি আহোতে তাৰ ইমান দেৰি হ'ল।ইতিমধ্যে অফিচৰ আন সকলো গৈছিলগৈ।কিন্তু তাৰ আন উপায়ো যে নাই।মেডামৰ কথা নুশুনিলে তাৰ চাকৰিলৈ যে টনাটনি লাগিল।চাকৰিটো সি হেৰুৱাব নোখোজে। পিছে দিনে দিনে মেডামৰ তাৰ প্ৰতি ব্যৱহাৰবোৰ সলনি হ'ব ধৰিছে ।\nআজিও কাম কৰি থাকোতে মেডাম আহি পাছফালৰপৰা তাক পিঠিত হাত বুলাই ,ক'লে-“দিনে দিনে বৰ ধুনীয়াটি হৈ পৰিছা যে, কি কৰাহে?”তাৰ কি কৰিম কি নকৰিম অৱস্হা! যেন ফাট মেলা বসুমতী পাতালে লুকাওঁ অৱস্হা।\nগালখনত জোৰকৈ টিপি দি কাণে কাণে ক'লে-“অহা সপ্তাহত তুমি আৰু মই অফিচিয়েল টু'ৰৰ বাবে কলকতাৰ পৰা আহিব লাগিব।সাজু হৈ থাকিবা"।\nনিজৰেই ওপৰত ঘৃণা লাগিছিল পুৰুষ হৈ কিয় জনম ল'লে বুলি। মেডামৰ পুত্ৰসম সি।তথাপি মেডাম ইমান তললৈ নামিব পাৰে ভাবি উত্তৰ নেপায়। এই অফিচত আৰু বেছিদিন থাকিব নোৱাৰি। সি তাৰ পুৰুষত্ব হেৰুৱাই পেলাব লাগিব, খাটাং। কাকো ক'বও নোৱাৰি তাৰ গাতেই দোষ দিব। ফিগাৰটো ধুনীয়াকৈ মেনটেইন কৰে,সিয়েই সুবিধা লোৱা বুলি ক'ব।\nকেইদিনমানৰ আগতেতো অফিচৰপৰা আহি থাকোত বাটত এজনীয়ে প্ৰ’পজেল দি দিলে। ভয়তে সি সেইটো ৰাস্তায়েদি নাহেই আজিকালি।অকল তাৰেই এই অৱস্হা নহয়। ১০ জন পুৰুষৰ ভিতৰত ৬/৭ জনৰেই এই দশা। শৈশৱ,কৈশোৰ পাৰ হৈ আহোতেওঁ বিভিন্ন নাৰীৰপৰা এনে ব্যৱহাৰ পাই আহিছে।\nএই কথাবোৰ মনৰ মাজত পাগুলি আহি থাকোতেই তিনি আলিটোত হাতত জলন্ত চিগাৰেট লৈ বাইকত বহি আদ্দা দি থকা সেই উতনুৱা ছোৱালীসোপাৰ কৱলত পৰিল সি।\nদেউতাকে অফিচলৈ ওলাই আঁহোতেই কৈ পঠাইছিল-সোনকালে ঘৰ সোমাবলৈ।দেশ-কাল আজিকালি ভাল হৈ থকা নাই।সচাঁ কথা। পুৰুষসকল আজিকালি অলপো সুৰক্ষিত নহয় নাৰীৰ হাতত। পদে পদে লান্সিত, অপমানিত। বাতৰিকাকত,টিভি নিউজ আদিত অনবৰত পুৰুষসকলৰ পুৰুষত্ব হেৰুৱাৰ, মৃত্যুৰ বাতৰিয়েই পঢ়িব, শুনিবলৈ পোৱা যায়। অপৰাধী সদায়েই সাৰি যায়। তাতো বিভিন্ন বুদ্ধিজীৱী মহিলা,দল-সংগঠনৰ মহিলাসকলে পুৰুষসকলকেই দোষ দিয়ে। পুৰুষসকলে হেনো নিজৰ দেহাটো নাৰীবিলাকৰ বাবে মেইনটেইন কৰে। হাফপেন্ট-গেঞ্জি পিন্ধি কিয় ফুৰিব যায়,নিজৰ শৰীৰটো কিয় আবুৰ কৰি নেৰাখে? দেৰিলৈকে কিয় বাহিৰত থাকে,কিয় ড্ৰিংকচ কৰে,নাইট ক্লাৱত ইমান দেৰিলৈকে কিয় থাকে আদি এশ এবুৰি প্ৰশ্ন।চিঞৰি চিঞৰি ক'বৰ মন গৈছিল তাৰ-ঘৰত তোমালোকৰ দেউতা,দাদা,ভাইটি নাই নেকি? পিচে একো নক'লে। জানে কৈ একো লাভ নাই।\nঘৰ পালেহি সি।দেউতাকে তাৰ অহা দেৰি হোৱা দেখি চিন্তা কৰি গেটখনৰ ওচৰতেই ৰৈ আছিল। তাৰ কিবা এটা বিপদ হ'লে যে মাকে দেউতাকেই দোষ দিব। তাক যেন জন্ম দিয়াতেই মাকৰ দায়িত্ব শেষ।তাক তুলি-তালি ডাঙৰ-দীঘল দেউতাকেই কৰিলে। দেউতাকলৈ বেয়াই লাগে।ৰাতিপুৱা শুই উঠাৰপৰা শোৱালৈকে সকলো কাম তেঁৱেই কৰে। ঘৰত ঝাৰু দিয়া,কাহিঁ বাতি ধোৱা,চাহ-ভাত বনোৱা,মাকৰ ,ভন্টীহতঁৰ কাপোৰ ধোৱা আদি সকলো।সময় পালে অলপ সিও সহায় কৰি দিয়ে। তথাপি ভাল মাত এষাৰ নেপায়।যেন নিকিনা গোলামহে। দেউতাকে এইয়া ভাগ্যৰ দোষ বুলি এৰি দিছে।\nৰাতিপুৱাই দেউতাকে বনাই দিয়া চাহ,ভাত খাই ওলাই যোৱা মাঁক,ভন্টী দুজনী এতিয়াও আহি পোৱাহি নাই। ৰাতি ১২/১ টা মানত মদ এসোপা টেটুলৈকে গিলি সোমাবহি।নিজৰ প্ৰাপ্য কেতিয়াওঁ পোৱা নাই। নাৰী আৰু পুৰুষ সমান।পুৰুষৰ অবিহনে নাৰীৰ জীৱন সৰ্ম্পূণ নহয়। পিছে নাৰীজাতিয়ে সেইয়া স্বীকাৰ কৰিব নিবিচাৰে। মানসিক শক্তিত অধিক শক্তিশালী নাৰীসকলে পুৰুষসকলক পাত্তাই নিদিয়ে। তেওঁলোক নহ’লে হেনো এই পৃথিৱীৰ সৃষ্টিধাৰা আগ নেবাঢ়ে।গতিকে পুৰুষসকলে তেওঁলোকৰ কথা শুনিবই লাগিব। তেওঁলোকে পুৰুষক তেওঁলোকৰ হাতৰ পুতুলা বুলি ভাৱে। যাৰফলত নাৰীয়ে পুৰুষৰ ওপৰত সদায়েই আতিশৰ্য চলাই আছে। এক দীঘল হুমুনিয়াহ ওলাই আহিল তাৰ।\nঅৱশ্যে বহু বছৰৰ আগতে নাৰী আৰু পুৰুষৰ স্হান আজিৰদৰে নাছিল। সেইসময়ত সৰ্বত্ৰ ৰাজত্ব পুৰুষৰ চলিছিল। নাৰীসকলক আজিৰ পুৰুষসকলক কৰাৰদৰে ব্যৱহাৰ কৰা হৈছিল। পদে পদে লাঞ্জিত,অপমানিত, ধষিতা হ’ব লাগিছিল পুৰুষসকলৰদ্বাৰা। পিছে এদিন সকলো সলনি হ’ল। নাৰীজাতিয়ে নিজৰ চেষ্টাৰ ফলত নিজৰ স্থান কাঢ়ি ললে। পুৰুষৰ অবিহনে যে তেওঁলোকৰ স্বকীয় পৰিচয় আছে স্বীকৃত হোৱাৰ পাছৰেপৰা তেওলোক আৰু পুৰুষৰ তলতীয়া হৈ নেথাকিল। দিনে দিনে পুৰুষৰ সকলো স্থান কাঢ়ি ল’লে। ফলত পুৰুষসকল সংকোচিত হৈ পৰিল। আইন-কানুন-নিয়ম –নীতি নিজৰমতে বনাই ল’লে।পুৰুষসকলৰ সেই সোণালী দিনবোৰৰ কথা মাথো ইতিহাসৰ পাততেই লিপিৱদ্ধ হৈ ৰ’ল। নিজৰ প্ৰাপ্যৰ বাবে প্ৰতিবাদ কৰিলেও নাৰীসকলৰ যুক্তি-তৰ্কৰ আগত সেয়া গৌণ হৈ পৰে। পঢ়ি-শুনি স্বাৱলম্বী হোৱাৰ চেষ্টা কৰিলেও পদে পদে বাধা।\n(নাৰীসকলৰ ঠাইত পুৰুষসকলক ৰাখি লিখা হৈছে।\nৰাইজে কথাবোৰ অনুভৱ কৰে যেন, মিছা ক'লে কি ডাল হব...নহয়নে)।\nলেখিকা যোৰহাট নিবাসী,মোবাইল নং-৮৪৭৩০৬৫৪৩৯\nTags # anamika-chaliha # MISA-KOLE-KI-HOBO # অনামিকা-চলিহা # মিচা ক'লে কি ডাল হব\nLabels: anamika-chaliha, MISA-KOLE-KI-HOBO, অনামিকা-চলিহা, মিচা ক'লে কি ডাল হব


নিজকে সুস্থ আৰু স্বাস্থ্যবান কেনেকৈ ৰাখিব? - প্ৰতিধ্বনি pratidhwani\nHome / স্বাস্থ্য / নিজকে সুস্থ আৰু স্বাস্থ্যবান কেনেকৈ ৰাখিব?\nনিজকে সুস্থ আৰু স্বাস্থ্যবান কেনেকৈ ৰাখিব?\nনিজকে সুস্থ আৰু স্বাস্থ্যবান ৰাখিবলৈ আমি healthy lifstyle গঢ়ি তুলিব লাগিব৷তাৰ বাবে আমি প্ৰথমে নিজক পৰিপাটি আৰু ধুনীয়া কৈ ৰাখিব লাগিব৷নিজক ধুনীয়া ( ধুনিয়া বুলি অকল বগা বা সুগঢ়ি বুজোৱা নাই , এই পৃথিৱীৰ সকলোৱে ধুনীয়া৷) কৰি ৰাখিবলৈ প্ৰথমে আমি নিজকে ভাল পাবলৈ শিকিব লাগিব । নিজক ভাল পালেহে নিজৰ প্ৰতি ন্যায় কৰা হ'ব। নিজক ভাল পাব নাজানিলে আপুনি সু স্বাস্থ্যৰ (healthy health) গৰাকী হ'ব নোৱাৰে । নিজক ভাল পাব জানিলেহে আনকো ভাল পাব পাৰিব।\nবৰ্তমান প্ৰতিযোগীতাৰ বজাৰত আমি নিজক যন্ত্ৰ কৰিহে ৰাখো, নিজৰ বাবে অকনমান সময় উলিয়াব নোৱাৰোঁ। অৱশ্য নিজক কামৰ মাজত ব্যস্ত ৰাখিব পৰাটো ভাল অভ্যাস তথাপিও নিজক ভাল পাবলৈ হলে প্ৰথমে নিজৰ বাবে অকনমান সময় উলিয়াই লওক। নিজৰ লগত কথা পাতক, নিজক প্ৰফুল্ল কৰি ৰাখিবলৈ গান শুনক,কিতাপ পঢ়ক। তাৰ পিছত ভাৱক মোৰ এনে কি গুণ আছে যিটো মোৰ অস্তিত্ব গঢ়াত সহায় কৰিব , লগতে সমাজৰো উপকাৰ কৰিব ।মই মানুহৰ বাবে, সমাজৰ বাবে কিবা কৰিম৷মই এই ক্ষেত্ৰত এদিন সফল হমেই৷ যেতিয়া এনেবোৰ চিন্তা চৰ্চা কৰিব তেতিয়া আপোনাৰ মন ভাল লাগিব। যেনেকৈ সুস্থ শৰীৰতহে সুস্থ্য মন থাকে তেনেকৈ শৰীৰ সুস্থ্ ৰাখিবলৈ সুস্থ্ মনৰ প্ৰয়োজন। সেয়েহ প্ৰথমে মনক সুস্থ কৰক। অতিৰিক্ত উদ্বিগ্নতা আৰু উশৃঙ্খলতাই মন আৰু শৰীৰ দুয়োৰে ক্ষতি কৰে। মনক সুস্থ ৰাখিবলৈ কিতাপ পঢ়ক, গান শুনক , ধ্যান কৰক, ধৰ্মীয় গ্ৰন্থ পঢ়ক , যোগ আসন বা নামাজ পঢ়ক ।তাৰ পিছত শৰীৰ চৰ্চা , সৌন্ধৰ্য চৰ্চা আৰু নিয়মীয়া ব্যায়াম কৰিব।আজি মই শৰীৰ চৰ্চাৰ বিষয়ে দু আষাৰ লিখিম৷\nনিজকে সুস্থ সৱল (healthy) কৰি ৰাখিবলৈ কিছুমান উপায়-\n১/খাদ্য তালিকাৰ পৰা মুখৰোচক, মনৰ পছন্দৰ বহু খোৱাবস্তু বাদ দিব লাগিব।যেনে--ভজা বস্তু, তেল,মাখন, আলু, মিঠাই, মিঠা দিয়া যিকোনো বস্তু।এইবোৰ মাজে মধ্যে খালেও সেই হিচাপে ব্যায়াম কৰিব৷ ভাত কমলৈ খাবলৈ চেষ্টা কৰিব।ৰাতি ৰুটি (আটাৰ) খাব।\n২/প্ৰটিন জাতীয় খাদ্য বেছিকৈ খাব। যেনে - গাখীৰ, দৈ , বিন জাতীয় সকলো খাদ্য ,ৰঙালাওৰ গুটি, তিল, মাছ , মাংস আদি ৷ এই এটা কথা লক্ষ্য ৰাখিব তেলতীয়া মাছ আৰু অতিৰক্ত মাংস খোৱাও বেয়া৷ শৰীৰৰ ওজন হিচাপে খাব৷ খাব লাগে বাবে সদায় খাই থকা ভাল নহয়৷ তেলতীয়া মাছ আৰু মাংস পৰিহাৰ কৰিব৷ কেতিয়াবা খালে ফেট বাৰ্ণ কৰিবলৈ ব্যায়াম কৰিব৷\n৩/ফাইবাৰ( আহ জাতীয়) খাদ্য বেছিকৈ খাব৷ যেনে- ওটত,ৰঙালাওৰ গুটি, মিঠা আলু,আলমণ্ড,স্উজীয়া পাচলি,ব্ৰাউন ৰাইজ, তিচি গুটি,শুকান গুটি, কমলা,আপেল,গাজৰ,বিন আদি খাব খাব লাগিব৷\n৪/ পাৰিলে দিনত দুটাৰ পৰা চাৰিটাকৈ খেজুৰ খাব, খেজুৰত সকলো ধৰণৰ ভিটামিন থাকে৷\n৫/ আপুনি শকত হলে প্ৰতিদিনে পুৱা খালি পেটতে এগিলাচ কুহুমীয়া পানীত এফাল নেমুৰ ৰস আৰু এক চামুচ মৌ মিহলাই খাব।\n৬/ শৰীৰত বিষ বেদনা থাকিলে ৰাতিপুৱা খালী পেটতে এগিলাচ কুহুমীয়া পানীত এচামুচ মৌ মিলাই লৈ নিয়মীয়াকৈ এচামুচ কালাজিৰা বা মেথিৰে খাব৷\n৭/পুৱা প্ৰাতঃ আহাৰত খোৱা চাহ বা কফি কাপত চেনি নিদিয়াকৈ মৌজল দি খাওক।লগত মাখন বা জেলী নলগোৱা এটুকুৰা লোফ, সিজোৱা কণী খাব পাৰে নাইবা ফাইবাৰ যুক্ত খাদ্য খাব পাৰে ৷ আদা , তুলসী পাত,লং,দালচেনি,তেজপাত, কালিমিৰ্চ আদিৰে চাহ খাব পাৰিলে বেমাৰ আজাৰৰ পৰা সুৰক্ষা পাব৷ চাহত নেমু দিয়া চাহ খাব পাৰে ই হজম শক্তি বঢ়াই লগতে মেদবা চৰ্বি কমোৱাত সহায় কৰে।গাখীৰ খালেও সৰবিহীন গাখীৰ খাব।\n৮/কিছুমানৰ পুৱা চাহ--জলপান খোৱাৰ সময়ত ফলমূলহে খোৱাৰ অভ্যাস আছে।তেওঁলোকে বতৰত ওলোৱা যিকোনো সজীৱ ফল খাব1,যেনে--কমলা, আপেল, ৰবাবটেঙা, পকা অমিতা, মধুৰী, আনাৰস, আটলচ,আঙুৰ আদি।আম খালে কমাকৈ খাব , ই মেদ বঢ়ায়।\n৯/দুপৰীয়াৰ আহাৰত ভাতৰ লগত পাতলকৈ ৰন্ধা মাছ বা মাংসৰ আঞ্জা (তেল,মচলা কমকৈ দিয়া , )অলপ সিজোৱা পাচলি, দুচামুচমান দাইল খাব ৷ প্ৰতিদিনে কিছু সেউজীয়া আৰু কেঁচা শাক--পাচলি চালাড কৰি যেনে--বিলাহী, তিয়ঁহ, পালেং, গাজৰ, লেটুচ আদি খোৱা উচিত। দৈ খোৱা অভ্যাস থাকিলে খাব৷\n১০/দুপৰীয়া খোৱা -বোৱা কৰি বহুতৰে শোৱা অভ্যাস আছে।এই অভ্যাস এৰা ভাল।আহাৰ খোৱাৰ পাছত দহ মিনিট মান জিৰাই লোৱা ভাল।কিন্তু সেই বুলি কেইবাঘণ্টাও শুই থকা মানে চৰ্বিৰ সৃষ্টি কৰা।\n১১/আবেলি গ্ৰীন টি নাইবা চেনি নোহোৱাকৈ একাপ চাহ বা কফি খাব পাৰে।গৰম দিনত ডাবৰ পানী, ভীমকলৰ চৰ্বত,নেমু বা বেলৰ চৰ্বত,বুট তিওৱা পানী ,টেঙা দৈৰ ঘোল খাব পাৰে।গজালি ওলোৱা মগু-বুট, তিয়ঁহ, মধুৰী, মালভোগ কল, কমলা ইত্যাদি দিনে যিকোনো এবিধ খাব।\n১২/ৰাতিৰ আহাৰত এবাটি ভাত নাইবা আটাৰ ৰুটি এখন বা দুখন, লগত প্ৰচুৰ পৰিমাণে চালাড, সিজোৱা শাক-পাচলি, মাছ-বা মাংসৰ(তেল মচলা কম দিয়া)আঞ্জা খাব।\n১৩/দিনে দুইমাইল মান খোজ কাঢ়িব পাৰিলে ভাল ।ওপৰ আৰু তলৰ বস্তু উঠোৱা-নমোৱা কৰাৰ দৰে পৰিশ্ৰম কৰিলে ভাল ফল পাব।নাইবা অন্ততঃ দিনে পোন্ধৰবাৰ মান একে ঠাইতে উঠা -বহা কৰক ,মেদ বা চৰ্বি কমি যাব।\n১৪/এইবোৰৰ উপৰিও আপোনাৰ অতি দৰকাৰী কথা হব, নিয়মিত কায়িক পৰিশ্ৰম আৰু নিয়মিত ব্যায়াম অভ্যাস কৰা।দৈনিক অন্ততঃ আধা ঘণ্টা পুৱা আৰু গধূলি খৰকৈ খোজ কঢ়া অভ্যাস কৰক খৰকৈ খোজ কঢ়াটো চৰ্বি কমোৱাৰ মহৌষধ।\n১৫/মেদ বা চৰ্বি কমোৱাৰ বিভিন্ন ধৰণৰ ব্যায়াম আছে যেনে--পেটৰ চৰ্বি কমোৱা, পিঠিৰ চৰ্বি কমোৱা, মুখৰ চৰ্বি কমোৱা আদি ব্যায়াম কৰিব৷\nনিজকে সুস্থ আৰু স্বাস্থ্যবান কেনেকৈ ৰাখিব? Reviewed by Begum Asma on June 05, 2021 Rating: 5


স্নেহ-বন্ধন (ৰূপাংকৰ চৌধুৰী) - সাহিত্য ডট অৰ্গ\nস্নেহ-বন্ধন (ৰূপাংকৰ চৌধুৰী)\nপথাৰৰ পৰা গৰু-ছাগলীৰ জাকবোৰ ঘৰমুৱা হৈ আহি আছিল। বৰকাঁহ আৰু শংখধ্বনিয়ে চৌদিশৰ পৰিৱেশটোক এক বেলেগ মাত্ৰা প্ৰদান কৰিছিল। স্মিতাই গোঁসাই ঘৰত চাকি গছি জ্বলাই প্ৰাৰ্থনা কৰি আছিল। সন্ধিয়া নামি অহাৰ এক আগজাননী৷ মৃন্ময় তেতিয়াও নিদ্ৰাদেৱীৰ কোলাত আছিল। গোঁসাইঘৰৰ পৰা অহা বৰকাঁহ আৰু শঙ্খৰ শব্দত সি চিঞৰি উঠিল-‘মা। ও মা।’\nখুৰী মানে মৃন্ময়ৰ মাক সৰলা গোস্বামীয়ে সন্ধিয়াৰ বাতৰি চাবলৈ টিভিৰ সমুখত বহিছিল মাথোঁ। উধাতু খাই দৌৰি আহিল মৃন্ময়ৰ শোৱা ৰুমলৈ। আন্ধাৰ হৈ থকা কোঠাটোত বিজুলীচাকি জ্বলাই দিলে। মৃন্ময় পুনৰাই চিঞৰি উঠিল-‘না মা। পোহৰ মোৰ ভাল নালাগে। তুমি কাষলৈ আহা মা। মোৰ মুৰটো অলপ পিটিকি দিয়া।’\nখুৰীয়ে মৃন্ময়ৰ শিতানৰ পিনে মুঢ়া এটা লৈ বহি ল’লে। দুয়োখন হাতেৰে তেখেতৰ একমাত্ৰ ল’ৰা মৃন্ময়ক মুৰ মালিচ কৰাত লাগিল। সাৰদা খুৰীৰ মনটো অতীতলৈ উৰা মাৰিলে…!!\n“বেয়া পাইছোঁ তোমাক। তুমি সদায় দাদাক বেছিকৈ মৰম কৰা। মোক ইমান কম সময় দিলা মুৰটো পিটিকি। দাদাক হ’লে বেছিকৈ মুৰ পিটিকি দি থাকা তুমি।’\nস্মিতাই অভিমান ভৰা কথা খিনি কৈ এখন হাতেৰে মৃন্ময়ৰ হাত এখন পিটিকাত লাগি গ’ল। কি যে হ’ব এই ছোৱালীজনীৰ! খুৰীয়ে বুজি নাপায়। নিজৰ জীয়েকজনীকে আজিলৈকে তেওঁ বুজিব নোৱাৰিলে। ঠেহ ধৰি থাকে। ককায়েকক সাৰদা গোস্বামীয়ে বেছিকৈ মৰম কৰা বুলি। কিন্তু মৃন্ময়ৰ প্ৰতি তাইৰ নিজৰ ভাগৰ মৰমখিনিত কিন্তু কোনো কৃপনালি নকৰে। কৃপনালি নকৰে তাক মৰমৰ প্ৰলেপেৰে আৱৰি ৰখাত।\nসৰু ঠাইখনত সকলোৱে অৱগত তাইৰ ভাতৃস্নেহৰ বিষয়ে। কোনোবাই ককায়েককলৈ কিবা বিৰূপ মন্তব্য কৰাৰ আগতে এশবাৰ ভাৱে। এবাৰ সিহঁতৰ চুবুৰীয়া অশোকে তাইক দিছিল খবৰটো-‘অই স্মিতা। মৃন্ময়ক দুজনমান ল’ৰাই লগলাগি বেয়াকৈ পিটি আছে পথাৰত।’\nতাই লগে লগে ঘৰৰ পুৰণি চাইকেলখনত হেণ্ডেলৰ মাজেৰে ভৰি সুমুৱাই ‘হাফ-পেডেল’ মাৰি মাৰি পথাৰ গৈ পালে। পথাৰত দুজন ল’ৰাই তাইৰ ককায়েকক বেয়াকৈ মাৰি আছে। কাষতে পোৱা এছাৰি এডাল হাতত লৈ তাই ৰুদ্ৰমূৰ্তি ধাৰণ কৰিলে। দুয়োজন তাইৰ ককায়েকৰ লগত একে শ্ৰেণীত পঢ়া। পিছ পিনৰ পৰা দুয়োকে বেয়া ধৰণেৰে পিটন দিলে। ল’ৰা দুজনক পিটি পিটি পহুখেদা দিলে তাই। মৃন্ময়কো ধমকি দি ক’লে-‘মই ভনীয়েকজনী হৈ কিমান বচাই থাকিম তোমাক?’\nতাইৰ কথাত মৃন্ময়ে হাঁহে। ষষ্ঠ শ্ৰেণীৰ ছাত্ৰ মৃন্ময় তেতিয়া। দৈনিক কছৰত কৰা তাৰ চেহেৰা দেখিলে সকলোৱে তাক নৱম-দশমমানত পঢ়া বুলিয়ে ভাৱে। বিদ্যালয় সপ্তাহত ১০০ মিটাৰ দৌৰ, ২০০ মিটাৰ দৌৰ ওখ জাঁপ, দীঘল জাঁপ সকলোতে প্ৰথম। ফুটবলৰ শ্ৰেষ্ঠ খেলুৱৈ। পঢ়া-শুনাটো সমানে ওস্তাদ। গাঁওৰ সকলো অভিভাৱকে বিচাৰে তেওঁলোকৰ সন্তান মৃন্ময়ৰ দৰেই হওক। সকলোতে পাৰ্গত। খোলৰ যাদুকৰ বুলি মাতে সকলোৱে তাক। স্পষ্ট উচ্চাৰণেৰে সুললিত তাৰ কণ্ঠৰ বৰগীত শুনিবলৈ নামঘৰৰ চৌহদ মানুহেৰে থাহ খাই পৰে। সাৰদা খুৰীৰ চকু ভৰি পৰে পুত্ৰ স্নেহত। গৌৰৱ কৰে পিতৃহীন পুতেককলৈ তেওঁ।\nমৃন্ময় আৰু স্মিতাৰ পিতৃ সাৰদা গোস্বামীৰ স্বামী ধীৰেণ গোস্বামী। সভা শুৱনি পুৰুষ। ওখ-পাখ, গুৰু-গম্ভীৰ মানুহ। ওঁঠ সকলো সময়তে ৰঙা হৈ থাকে তামোলেৰে। পেছাত আৰক্ষীৰ উপ-পৰিদৰ্শক আছিল। সেই অঞ্চলৰ সকলোৱে সন্মান কৰিছিল তেখেতৰ ব্যক্তিত্বক। মৃন্ময় আৰু স্মিতাকো তেখেতে শিকাইছিল নিয়মানুৱৰ্তিতাৰ পাঠ। মৰমলগাকৈ। যাৰ সহায়ত সিহঁত দুয়োজন হৈ পৰিছিল সকলোতে পাৰ্গত। কিন্তু তেখেতৰ মৰম লগা নিয়মৰ পাঠ বুজি পোৱা নাছিল সেই দানৱ কেইজনে। পথ-ভ্ৰষ্ট সেই পিশাচ কেইজনে। যাক তেখেতে দেখুৱাইছিল কঠিন কিন্তু সজ পথ। জংগলৰ পৰা ওলাই আহি দেশ আৰু জাতিটোৰ সেৱাত ব্ৰতী হ’বলৈ জনোৱা তেখেতৰ মৰমৰ আহ্বানেই যেন কাল হ’ল। নৃশংসভাৱে হত্যা কৰি তেখেতৰ মৃতদেহ পেলাই থৈ গৈছিল ৰাস্তাত।\nসাৰদা গোস্বামীৰ জীৱনলৈ অন্ধকাৰ নামি আহিছিল। ক’লা ডাৱৰে যেন ছানি ধৰিছিল তেওঁলোকৰ আনন্দৰ পৃথিৱীখনত। আটোম-টোকাৰিকৈ গঢ় দিয়া সুখৰ সংসাৰখন যেন স্তব্ধ হৈ গৈছিল। এমাহমানলৈ তেওঁ ঘৰৰ ভিতৰত সোমাই আছিল। বিছনাত পৰি মাথোঁ কান্দিছিল। মনৰ শংকাত চাব পৰা নাছিল নিজৰ সন্তান দুটালৈ মুৰ দাঙি। এনেতে এদিন তেখেতক বুজালে-ৰমলা পেহীয়ে। ৰমলা পেহী সেই অঞ্চলৰ ৰাজহুৱা পেহী। বাল্য-বিবাহ হোৱাৰ কিছুদিন পিছতে ৰমলা পেহীৰ গিৰিয়েকে সিপুৰী পাইছিল হেনো। পেহীয়ে সাৰদা খুৰীক বুজালে-‘মন বান্ধিবলৈ।’ মৃন্ময় আৰু স্মিতাক গঢ় দিয়াৰ স্বাৰ্থতে খুৰীক মন ডাঠ কৰিবলৈ বুজনি দিলে। ৰমলা পেহীৰ উপদেশকে সাৰোগত কৰি সাৰদা খুৰী আগবাঢ়ি গ’ল। তেওঁৰ কষ্ট আৰু মাতৃ স্নেহে পিতৃৰ অভাৱক লুকুৱাই ৰাখিবলৈ সামৰ্থ হ’ল সময়ৰ গতিত।\nসময়ৰ সেই গতিতে এদিন-দুদিনকৈ ডাঙৰ হৈ আহিল মৃন্ময় আৰু স্মিতা। মৃন্ময়ে চহৰৰে কলেজখনৰ পৰা সুখ্যাতিৰে ‘ৰাজনীতি বিজ্ঞান’ত প্ৰথম বিভাগত উত্তীৰ্ণ হ’ল। মৃন্ময়ে উচ্চ শিক্ষাৰ বাবে নাম লগালে বিশ্ববিদ্যালয়ত। স্মিতাই সেই বছৰতে পাছ কৰি ওলাল চৰকাৰী আবাসিক বিদ্যালয়ৰ পৰা। নিজৰ মেধাৰ বলত তাইও চিকিৎসাবিজ্ঞানত ছীট পালে। আনপিনে নিজৰ পাৰদৰ্শিতাৰ বলত অতি কম সময়তে বিশ্ববিদ্যালয়ত জনপ্ৰিয় হৈ পৰিল মৃন্ময়।\nখেল, নাটক, সংগীত, কুইজ সকলোতে নিজৰ মেধাৰ পৰিচয় দিছিল সি। পিতৃৰ আদৰ্শক সন্মান জনাই এজন সৎ আৰক্ষী বিষয়া হোৱাৰ হেঁপাহ মনত পুহি ৰাখিছিল মৃন্ময়ে। সেই অৰ্থে নিজকে প্ৰস্তুত কৰিছিল। তেতিয়া সি দ্বিতীয় ষাণ্মাসিকত৷ আৰক্ষী উপ-পৰিদৰ্শকৰ বাবে হোৱা বাচনি পৰীক্ষাত বহিছিল মৃন্ময়।\nকথাবোৰ ভাবি-ভাবি মুৰ পিটিকি দি থাকোঁতে কেতিয়ানো মৃন্ময়ৰ দুচকু পুনৰ জাপ খাই পৰিল গমেই পোৱা নাছিল সাৰদা খুৰীয়ে। শিশুসুলভ মৰমলগা চেহেৰাৰ পুতেক যোৱা পাঁচ বছৰ ধৰি এনেকৈ বিচনাত পৰি আছে এক নিৰ্বোধ শিশুহৈ। ইতিমধ্যে স্মিতাই চিকিৎসা বিজ্ঞানৰ স্নাতক হৈ ওলাই আহিছে। ওচৰৰে গাঁও এখনৰ সৰু চিকিৎসালয়খনতে তাই চিকিৎসা সেৱা আগবঢ়াই আছে। তাই চিকিৎসাৰ উচ্চ শিক্ষা ল’ব।\n‘মন-ৰোগ বিশেষজ্ঞ’ হোৱাৰ মন তাইৰ। তাইৰ মনৰ এই কথা অৱগত কৰিছে তাইৰ মনৰ মানুহ কিশোৰক। কিশোৰ তাইৰ সহপাঠী। দুয়োৰে মনৰ কথা সিহঁতৰ ঘৰৰ মানুহবোৰৰ জ্ঞাত। এটাৰ পিচত আনটো ধুমুহাই বিধ্বস্ত কৰা সাৰদা খুৰীহঁতৰ ঘৰখনৰ সকলো ঘটনাই কিশোৰে জানে। স্মিতাই মানসিক ভাৱে ভাঙি নপৰাত কিশোৰৰ বিশেষ অৰিহণা আছে। স্মিতাই কান্দি কান্দি বৰ্ণনা দিয়া মৃন্ময়ৰ জীৱনৰ সেই দিনটোৰ ঘটনা এতিয়াও সজীৱ হৈ আছে কিশোৰৰ স্মৃতিত….!!\nআৰক্ষীৰ উপ-পৰিদৰ্শকৰ পদত বাচনি হোৱাৰ খবৰ পাই উৎফল্লিত হৈছিল মৃণ্ময়। ফলাফল ঘোষণা হোৱাৰ পিছদিনাই তাৰ দেউতাকৰ মৃত্যু-বাৰ্ষিকী। আমাৰ আবাসৰে মানবদাৰ দুচকীয়া বাহনখনলৈ ঘৰলৈ গৈছিল সি। আনন্দমনেৰে মৃন্ময় আহি আছিল ঘৰ অভিমুখে। আহি থাকোঁতে সি অনুভৱ কৰিলে এক শূন্যতা৷ তেনেতে মনত পৰিল তাৰ। সিহঁতৰ অঞ্চলত সিদিনা জাৰী কৰা ‘সান্ধ্য-আইন’ৰ কথা। মনতে ভাবিলে। পুলিচে ধৰিলে সি গৌৰৱেৰে ক’ব- ‘মইও সাজু হৈ আহি আছো খাকী পোচাক পিন্ধি। নিজৰ জাতিটোক সেৱা আগবঢ়াম। আপোনালোকৰ নিচিনাই।’\nসিহঁতৰ ঘৰৰ নাতিদূৰৈত এখন ডাঙৰ বজাৰ। বজাৰখন প্ৰায় জনশূন্য। ভৰ্তি হৈ আছে চৌদিশে কেৱল খাকী পোচাকধাৰী। হঠাৎ ৬-৭ জনীয়া এটি পুলিচৰ দলে মৃন্ময়ক আগুচি ধৰিলে। অতৰ্কিতে কোনো কথাৰ অৱতাৰণা নকৰাকৈ হিংসুক মূৰ্তি ধাৰণ কৰিলে খাকী পোচাকধাৰী দলটোৱে। যেন তাৰ বাবেহে খাপ পিটি ৰৈ আছিল তেওঁলোকে। মানুহ নহয় যেন বহুদিনৰ পৰা ভোকত থকা নৰখাদকৰ দল। বন্দুকৰ নলীৰে নিৰ্বিচাৰে খুচিলে তাৰ মুৰত। সিহঁতৰ ঘৰৰ কাষৰ নৰোত্তম খুৰাই দেখি আছিল সমগ্ৰ ঘটনাটো। কিন্তু সাহ কৰা নাছিল বাধা দিবলৈ। দৌৰি গৈ তেখেতে খবৰটো দিছিল সাৰদা খুৰীক। বহুত দেৰি হৈ গৈছিল তেতিয়ালৈ।\nসেইদিন ধৰি মৃন্ময় মানসিকভাৱে পংগু। মানসিক ভাৰসাম্য হেৰুৱাই এক নিৰ্বোধ শিশুৰ দৰে আশ্ৰিত সাৰদা খুৰী আৰু স্মিতাৰ স্নেহ বান্ধোনত। স্মিতাই মনতে পণ লৈছে। তাই বিবাহৰ বান্ধোনত বান্ধ নাখাই। যেতিয়ালৈ তাই ককায়েকক স্বাভাৱিক অৱস্থালৈ ঘুৰাই আনিব নোৱাৰে। স্নেহ-বন্ধনৰ তাইৰ এই মহৎ উদ্দেশ্যক হাঁহিমুখে মানি লৈছে কিশোৰে।\nগোঁসাইঘৰৰ পৰা আহি স্মিতাইও ককায়েকৰ কাষত বহি ললে। সেই সৰু কালৰ নিচিনাই। সাৰদা খুৰীয়ে তাৰ মুৰটো পিটিকি দি আছে। শুই থকা মৃন্ময়ৰ হাতখন পিটিকি দি আছে স্মিতাই। আজি তাত নাই তাইৰ মৰম ভৰা অভিমান। আছে মাথোঁ স্মিতা আৰু সাৰদা খুৰীৰ স্নেহ-বন্ধন। মৃন্ময়ে চিলমিল টোপনিৰ জালতে কৈ আছে সাৰদা খুৰীক আৰু স্মিতাক- ‘বেছি জোৰকৈ নিদিবা ও। ফাটি যাব মুৰটো মোৰ।\n← প্ৰেমত ঘুৰিছে ভূমণ্ডল (মাধুৰীমা ঘৰফলীয়া)\nপ্ৰেয়সীৰ স্বপ্ন (পংকজ জ্যোতি মহন্ত) →\nসপোনৰ অগল্প -(ৰক্তিম গোস্বামী)\nচাবমেৰিন – পৰী শ্যামলী ভূঞা


আয়কৰৰ জালত ৰবাৰ্ট ভাদ্ৰা! গ্ৰহণ কৰিলে জবানবন্দী - Prag News\nHomeৰাষ্ট্ৰীয়আয়কৰৰ জালত ৰবাৰ্ট ভাদ্ৰা! গ্ৰহণ কৰিলে জবানবন্দী\nআয়কৰৰ জালত ৰবাৰ্ট ভাদ্ৰা! গ্ৰহণ কৰিলে জবানবন্দী\nনতুন দিল্লী : পুনৰ আয়কৰ বিভাগৰ জালত পৰিছে ব্যৱসায়ী তথা কংগ্ৰেছ সভাপতি ছোনিয়া গান্ধীৰ জোঁৱাই ৰবাৰ্ট ভাদ্ৰা। কৰ ফাকিৰ অভিযোগত সোমবাৰে ভাদ্ৰাক সংস্থাটোৱে জেৰা কৰে আৰু তেওঁৰ জবানবন্দী বাণীবদ্ধ কৰে।\nঅস্ত্ৰ ব্যৱসায়ী সঞ্জয় ভাণ্ডাৰীৰ জৰিয়তে ইংলেণ্ডত সম্পত্তি ক্ৰয় সম্পৰ্কীয় এটা গোচৰত ভাদ্ৰাৰ বিৰুদ্ধে কৰ ফাকিৰ অভিযোগ উঠিছিল। ইতিমধ্যে ইয়াৰ সৈতে জড়িত ধনৰ অবৈধ লেনদেনৰ ২০০৮ চনৰ এটা গোচৰত তেওঁৰ বিৰুদ্ধে তদন্ত চলাই আছে এনফ’ৰ্চমেণ্ট ডিৰেক্টৰেট চমুকৈ ইডি-এ। আয়কৰ বিভাগৰ দলটোৱে আজি দিনৰ ভাগত ভাদ্ৰাৰ দিল্লীৰ সুখদেৱ বিহাৰত থকা কাৰ্যালয়ত উপস্থিত হয়।\nআৰু পঢ়িব পাৰিব : দেশে দেশে চীনৰ জাল! কাবুলত বন্দী ১০ চীনা চোৰাংচোৱা, প্ৰত্যৰ্পন\nইয়াৰ পূৰ্বে তেওঁলৈ আয়কৰ বিভাগে চমন জাৰি কৰিছিল যদিও কৰ’নাৰ দোহাই দি তেওঁ সংস্থাটোৰপৰা অধিক সময় বিচাৰিছিল। অভিযোগ অনুসৰি ৰবাৰ্ট ভাদ্ৰাই ইংলেণ্ডত ভালেমান সম্পত্তি ক্ৰয় কৰিছিল আৰু ইয়াৰে এটা হৈছে লণ্ডনৰ ব্ৰিষ্টোন স্কুয়েৰত থকা ১.৯ নিযুত পাউণ্ডৰ এটা সম্পত্তি।\nPrevious article‘ডিজিজ এক্স’ : কৰ’নাৰ পাছত বিশ্বলৈ আফ্ৰিকান ভাইৰাছৰ ভাবুকি!\nNext articleক’ভিডৰ বিৰুদ্ধে আন এখন যুঁজ, ৮২ বছৰীয়া ব্ৰিয়ান প্ৰথম যোদ্ধা


Olgerd D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Olgerd D ar byavahar, ppali, parshwakriya, upkaar, kriya-pratikriya aaru satarkatabani\nOlgerd D ৰ মূল্য আৰু পেকৰ চাইজ - Olgerd D Price and Pack Size in Assamese - Olgerd D ar mulya aaru pakor size\nOlgerd D की जानकारी\nOlgerd D ৰ লাভ আৰু ব্যৱহাৰসমূহ- Olgerd D Benefits & Uses in Assamese- Olgerd D ar laabh aaru byavaharsamuh\nOlgerd D ৰ পালি আৰু সেয়া কেনেদৰে ল'ব- Olgerd D Dosage & How to Take in Assamese - Olgerd D ar paali aaru xeya kenedore lobo\nOlgerd D ৰ পাৰ্শ্চক্ৰিয়াসমূহ- Olgerd D Side Effects in Assamese- Olgerd D ar parshwakriyasamuh\nOlgerd D সংক্ৰান্ত সতৰ্কতাবাণীসমূহ- Olgerd D Related Warnings in Assamese- Olgerd D xonkranta xatarkatabanisamuh\nঅইন দৰৱৰ সৈতে Olgerd Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Olgerd D with Other Drugs in Assamese- Oinor xoite Olgerd D ar gurutor kriya-pratikriya\nOlgerd D মতভেদসমূহ- Olgerd D Contraindications in Assamese- Olgerd D nishedhsamuh\nOlgerd D ৰ বিষয়ে সততে সোধা প্ৰশ্নসমূহ- Frequently asked Questions about Olgerd D in Assamese- Olgerd D ar bikhoye satate xodha prashnasamuh\nখাদ্য আৰু মদৰ সৈতে Olgerd D ক্ৰিয়া-প্ৰতিক্ৰিয়া- Olgerd D Interactions with Food and Alcohol in Assamese- khadya aaru modor xoite Olgerd D kriya-pratikriya\nOlgerd D ৰ লাভ আৰু ব্যৱহাৰসমূহ - Olgerd D Benefits & Uses in Assamese - Olgerd D ar laabh aaru byavaharsamuh\nOlgerd D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOlgerd D ৰ পালি আৰু সেয়া কেনেদৰে ল'ব - Olgerd D Dosage & How to Take in Assamese - Olgerd D ar paali aaru xeya kenedore lobo\nOlgerd D-ৰ উপাদানসমূহ - Olgerd D Active Ingredients in Assamese - Olgerd D-ar upadaansamuh\nOlgerd D ৰ পাৰ্শ্চক্ৰিয়াসমূহ - Olgerd D Side Effects in Assamese - Olgerd D ar parshwakriyasamuh\nগৱেষণাৰ ভিত্তিত, Olgerd D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOlgerd D সংক্ৰান্ত সতৰ্কতাবাণীসমূহ - Olgerd D Related Warnings in Assamese - Olgerd D xonkranta xatarkatabanisamuh\nOlgerd D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Olgerd D পাৰ্শ্ব-প্ৰতিক্ৰিয়াৰ কখা চিন্তা নকৰাকৈ গ্ৰহণ কৰিব পাৰে।\nOlgerd D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Olgerd Dৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Olgerd D গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Olgerd D কি প্ৰভাৱ দেখা গৈছে?\nOlgerd Dৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Olgerd D কি প্ৰভাৱ দেখা গৈছে?\nOlgerd Dৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Olgerd D ৰ কি প্ৰভাৱ দেখা গৈছে?\nOlgerd Dৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Olgerd Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Olgerd D with Other Drugs in Assamese - Oinor xoite Olgerd D ar gurutor kriya-pratikriya\nOlgerd D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOlgerd D মতভেদসমূহ - Olgerd D Contraindications in Assamese - Olgerd D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Olgerd D লোৱা অনুচিত যাতে -\nOlgerd D ৰ বিষয়ে সততে সোধা প্ৰশ্নসমূহ - Frequently asked Questions about Olgerd D in Assamese - Olgerd D ar bikhoye satate xodha prashnasamuh\nএই Olgerd D-এ অভ্য়াস বা নিচাৰ সৃষ্টি কৰে নেকি?\nনহয়, আপনি Olgerd Dৰ প্ৰতি আসক্ত নহয়।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Olgerd D লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, Olgerd D লোৱাৰ কোনো পাৰ্শ্চক্ৰিয়া নাই।\nOlgerd D য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Olgerd D ক্ৰিয়া-প্ৰতিক্ৰিয়া - Olgerd D Interactions with Food and Alcohol in Assamese - khadya aaru modor xoite Olgerd D kriya-pratikriya\nখাদ্য আৰু Olgerd Dৰ ক্ৰিয়া-প্ৰতিক্ৰিয়া\nখাদ্যৰ সৈতে Olgerd D লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Olgerd Dৰ মাজৰ প্ৰতিক্ৰিয়া\nOlgerd Dৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nOlgerd D ৰ অনুকল্প - Substitutes for Olgerd D in Assamese\nআপুনি বা আপোনাৰ পৰিয়ালৰ কোনোবাই Olgerd D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Olgerd D ব্যৱহাৰ কৰিছিল নেকি?\nআপুনি কিমান পৰিমাণে Olgerd D সেৱন কৰিছিল?\nআপুনি Olgerd D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Olgerd D সেৱন কৰে?


শাৰদ (চন্দ্ৰমা কলিতা) - সাহিত্য ডট অৰ্গ\nশাৰদ (চন্দ্ৰমা কলিতা)\n“মায়াময় ৰূপালী জোনাক,ছায়াঘন শৰতৰে বাট….\nজিৰ জিৰ জিৰ জুৰিৰে পাৰত, পামনে মই পামনে তোমাক…”\nছাঁ-পোহৰৰ মাজেৰে হঠাৎ কোনোবাই পিঠিত লাহেকৈ হেচুকি দিয়াত চক্ খাই উঠিলোঁ। ঘূৰি চাই দেখিলোঁ মামা ৰৈ আছে কিবা-কিবি কৈ। কাণৰ পৰা হেডফোনটো খুলি অঁকৰাৰ দৰেই সুধিলোঁ,”কিবা কৈছিল মোক?”\n“কিবা কৈছোঁ মানে? কেতিয়াবাৰ পৰাই চিঞৰি আছোঁ তোমাক। ইমান নুশুনা হৈ থাকিব লাগেনে? অকলে অকলে ইমান দেৰি বাহিৰত থাকিব লাগেনে? ঠাণ্ডা লগাৰ আগতেই ব’লা ভিতৰলৈ।“, ইতিমধ্যে কেইবাবাৰো মোক চিঞৰি একো সঁহাৰি নাপাই অতিষ্ঠ হৈ ভিতৰৰ টি.ভি.ৰ সন্মুখৰ পৰা মোক মাতিবলৈকে উঠি অহা মামাই প্রায় খং কৰিয়ে ক’লে মোক।\n“অহ, মই শুনা নাছিলোঁ। গান শুনি আছিলোঁ যে। মামীৰ ভাত হ’লেই নেকি?”- থতমত খাই মই সুধিলোঁ।\n“কি যে হ’ব তোমাৰ। এতিয়া ৮:৩০বাজিছেহে। ভাত ৰান্ধিবলৈ যোৱাই নাই তেওঁ। ইমান খবৰ নাইকিয়া কিয় তুমি? ব’লা ভিতৰলৈ। বতাহ লাগি গা বেয়া হ’ব তোমাৰ। এনেকৈ অকলে অকলে বাৰান্দাত বহি থাকিলে কিবা দেখি ভয় খালে কি কৰিবা?“- মোৰ অন্যমনস্ক মনটোৰ কথা ভালকৈয়ে জনা মামাই দবিয়াই উঠিল।\n”থাকিবলৈ দিয়ক না ইয়াতে অলপ। মই ভয় নাখাওঁ। ইমান ধুনীয়া জোনাক বহুদিন দেখাই নাই। গুৱাহাটীত ক’ত এনেকৈ বহা হয় আৰু।“-মামাক লেনিয়াই ক’লো।\nমামাই বুজি পালে। মৰমৰ ভাগিনীজনীক তেওঁ ভালকৈয়ে চিনি পায়। আকৌ যাতে মাতিবলৈ উঠি আহিব নালাগে সেয়া সকিয়াই মোক এৰি মামা ভিতৰ সোমাল। যাওঁতে বাৰান্দাৰ লাইটটো জ্বলাই থৈ গ’ল তেওঁ। ভিতৰ সোমাই মামাই দুৱাৰখন জপোৱাৰ লগে লগে মই জ্বলি উঠা লাইটটো আকৌ নুমুৱাই দিলো। ইমান ধুনীয়া জোনাকখিনিক কৃত্রিম পোহৰেৰে ধূসৰ কৰিব নোৱাৰি। হেলনীয়া চকীখনত আকৌ এবাৰ ভালকৈ বহি লৈ ইমানপৰে চাই থকাৰ দৰেই পুনৰাই আকাশখনলৈ চাই পথিয়ালোঁ। চকুৰ আগত এটা ঘূৰণীয়া জোন। বুজাব নোৱাৰাকৈ ধুনীয়া। আবেলি মই শুই থাকোতে অহা দোপালপিতা বৰষুণজাকে সপ্রতিভ কৰি তোলা কজলা আকাশখনত হেজাৰ-বিজাৰ তৰাই হাঁহি আছে। তাৰ মাজে মাজে দুই এচপৰা জোনাক সনা ৰূপোৱালী মেঘ। মামীৰ মাতত সাৰ পাই উঠি আহি টোপনিয়াই টোপনিয়াই বাৰান্দাৰ চকীখনত বহি লওঁতেই জোনাকৰ পোহৰেৰে উদ্ভাসিত সন্ধিয়াটোৱে শিহৰণ এটা তুলি মনটোক জোকাবলৈ লৈছিল। গৰম চাহ একাপেৰে টোপনি ভাঙি কাণত হেডফোনটো গুজি পুনৰাই বাৰান্দাত বহি লোৱাৰে পৰা এতিয়ালৈকে এবাৰো কাৰো সৈতে কথা পতা নাই। উঠিও যোৱা নাই। আকাশ, জোনাক আৰু কেওদিশৰ শান্ত নিৰৱতাত ডুবি ডুবি মনেই কৰা নাছিলোঁ ইমান সময় যে কেৱল আকাশ চায়েই পাৰ কৰিলোঁ।\nপ্রকৃততে কিমানদিন হ’ল সময়ৰ হিচাপ পাহৰি প্রিয় আকাশখনেৰে আজিৰ দৰে একাত্ম হোৱাৰ? মনতে এবাৰ ভাবিলোঁ। হিচাপটো উলিয়াব নোৱাৰিলোঁ। সন্মুখৰ চোতালৰ একাষৰ শেৱালিজোপাই যেন মোৰ অক্ষমতাত হাঁহি উঠিল কোমলকৈ। জোনাকখিনিত আজি শেৱালিজোপাও খুব ধুনীয়া দেখাইছে। জোনাকৰ সমানেই ফুলি উঠাৰ হাবিয়াসত মত্ত ফুলবিলাকৰ গোন্ধে মোক জোকাই আছে মৃদু মৃদুকৈ।\nআজি অষ্টমী পূজাৰ দিন। পূজা বুলি লোৱা এসপ্তাহৰ ছুটীৰ দিনকেইটা মৰমৰ মামাহঁতৰ ঘৰখনত কটাবলৈ মন গ’ল বাবেই গুচি আহিলোঁ নলবাৰী চহৰৰ পৰা ২০কি.মি. আতৰৰ এই গাওঁখনলৈ। পঢ়ি থকা দিনতে অহা এনেকৈ কিছুদিন থকাকৈ। তাৰপাছত যান্ত্রিকতাই গ্রাস কৰা বহুকেইটা বছৰ পাৰ হৈ গ’ল মামাহঁতৰ পদূলি নগৰকাকৈ। মামাৰ ল’ৰা মুন্না আৰু মন পূজা চাবলৈ ওলাই গৈছে। চুবুৰিৰ চিনাকী হেমেন দাদা, ৰাতুল দাদা, তুলিকা, নয়নাহঁতো গৈছে। মই কালি গৈছিলোঁ বাবে আজি নগ’লো। সদায় যাবলৈ পূজানো কেইখন হয় ইয়াত। দুই-তিনিখন গাঁৱৰ মাজত একোখনকৈ পূজা। মামাৰ স্কুটাৰখনত উঠি তিনি ঘন্টামানতে পূজা চোৱা হৈ যায়। আমাৰ চহৰৰ পূজাৰ দৰে অলিয়ে-গলিয়ে পূজা নাপাতে ইয়াত। যিকেইখন পাতে তাতেই মানুহবিলাকৰ কিমান যে উলাহ। কালি মামাৰ লগত ওলাই যাওঁতে প্রতিখন পূজাতে মামাৰ চিনাকী মানুহ লগ পাইছিলোঁ। ভাগিন বুলি মৰমতে একোখন মিঠাপান যাঁচিব খোজে বহুতে। মই পাণ নাখাওঁ বুলি ক’লে জোৰকৈ এটা চকলেট গুজি দিয়ে হাতত। কাষৰ দোকানৰ পৰা জেলেপি কিনি খুৱাব খোজে কোনোবাই। কেতিয়াও লগ নোপোৱা বা শৈশৱতে দেখা অলপ চিনাকী বা বহুত অচিনাকী মানুহবোৰ টিৰ-বিৰাই থকা লাইটবোৰৰ পোহৰতে খন্তেকৰ বাবে যুগান্তৰৰ চিনাকী হৈ পৰা অনুভৱটো যে কিমান ধুনীয়া।\nএই জোন, আকাশ, জোনাক, শেৱালিৰে ধুনীয়া দূর্গাস্তমীৰ ৰাতিটো কাৰোবাক মাতি উপভোগ কৰাবলৈ মন গৈছে মোৰ। কিন্তু মাতিলেই আহিব পৰাকৈ কাষত মই বিচৰা মানুহবোৰ নাই । মনটো বিষণ্ণ হৈ পৰিল। প্রতিমেও ভালপাই এনে নিশাবোৰ। শৰত তাৰো প্রিয় ঋতু। মোৰ কহুঁৱা নামটোৰ প্রেমত পৰিছিল সি। সি মোৰ কাষ চপাৰ প্রথম কাৰণ কিজানি মোৰ নামটোৱে আছিল। পাগলাদিয়াৰ পাৰত কঁহুৱা ফুলা আবেলি এটাত সি চিঞৰি চিঞৰি কৈছিল এদিন,”শৰত এটাৰ পিছে পিছে বাট বুলি বুলি এদিন পাগলৰ দৰে নোহোৱা হৈ যোৱাৰ মন মোৰ এই কহুঁৱাবোৰৰ মাজত।“\nনিয়ৰবোৰ এটোপ দুটোপকৈ বাগৰিছে চোতালৰ এমূৰৰ গোসাইঘৰটোৰ হেলনীয়া চালেৰে। মোৰ মনটোও নতুনকৈ সেমেকিবলৈ লৈছে সদায় সেমেকিব লোৱাৰ দৰে। একো ভাললগাৰে যেন স্থায়িত্ব নাইকিয়া হ’ল আজিকালি। অহৰহ হেৰাই যাম হেৰাই যামকৈ মোৰ খং তুলি ভালপোৱা প্রতিম সঁচাকৈয়ে হেৰাই গ’ল এদিন। কিজানি মই কষ্ট পাম বুলিয়ে নুসুধিলে মোৰো হেৰাই যোৱাৰ মন আছিল নেকি তাৰ সৈতে। এতিয়া অভিমানত উফন্দি উঠা মোৰ মুখখনলৈ চাই হাঁহিত বাগৰি পৰিবলৈকো ঘূৰি নহা হ’ল সি। শেৱালিজোপালৈ চালোঁ। এইমাত্র জোনাক সাৱটা ফুলবোৰ আগতকৈ বেছিকৈ সৰিছে নিয়ৰে সেমেকোৱা দুবৰি বনবোৰৰ বুকুলৈ। আশ্রয় বিচাৰি ময়ো এনেকৈ ঢপলিয়াব পৰাহেঁতেন।\nএনেতে গেটত মটৰ চাইকেলৰ হেড লাইটৰ পোহৰ দেখি মোৰ তন্ময়তা ভাঙিল। হাতৰ ঘড়ীটোলৈ চালোঁ। মামাই মোক ভিতৰলৈ মাতিবলৈ অহাৰ পৰা আৰু এঘন্টা অতিক্রমি গৈছে। পদূলি পাৰ হৈ আহি মটৰ চাইকেলখন ঠিক মোৰ সন্মুখতে ৰ’ল।\n“অ’ই কি কৰিছ’ ইয়াত ৰাতিখন? ভূতে দাঙি নিবলৈ অহা নাই নে তোক?“- মটৰ চাইকেলখনৰ পৰা নমা সৰু মাহীৰ ল’ৰা মুকুল দাদাৰ মাত সেয়া। মোৰ মনেৰে আনন্দৰ ঢৌ এটি বাগৰি গ’ল। চিৰিকেইটা একে জাপে পাৰ হৈ চোতালত ৰৈ থকা মুকুল দাদাৰ কাষ পালোগৈ।\n“অ’ই তই আহিলিয়ে যেতিয়া ব’ল এপাক ফুৰি আহোগৈ। ঘৰত ঘূৰি আহি সোমাবি। মই মামাক কৈ আহোঁ।“- একে উশাহে ক’লো তাক।\nমুকুল দাদা আচৰিত নহ’ল। আগতে যে কিমানবাৰ আমি দুটাই মিলি কিমান পাগলামি কৰিছোঁ হিচাপ নাই। সি মান্তি হ’ল। মটৰ চাইকেলৰ মাত শুনি মামা ওলাই আহিছিলেই।\n“মামা, আমি আহি আছোঁ ৰ’ব। মুকুল দাদাই মোক ফুৰাই আনিব খুজিছে।“-মামাক ক’লো।\n“ই ফুৰাবলৈ নিয়ে নে তুমি যাবলৈ ওলাইছা মই নাজানো নেকি ভাগিন? কিন্তু পূজাৰ দিনত এনে কাপোৰেৰে ওলাই নেকি?”- মামাই মোৰ ঘৰুৱা সাজটোলৈ চাই ক’লে।\n“ হ’ব মামা এইক যি পিন্ধিলেও একেই দেখি। কাপোৰ সলাবলৈ গ’লে পলম হ’ব। আমি আহিমেই সোনকালে। মামীক ক’ব মই আহিছোঁ বুলি। নহ’লে ভাত নহ’ব মোলৈ।“-মুকুল দাদাই মটৰ চাইকেলত ষ্টার্ট দি ক’লে। মই ইতিমধ্যে মুকুল দাদাৰ মটৰ চাইকেলত!\n“ক’লে যাবি?”-বাহনিডৰাৰ তলেৰে পাকটো ঘূৰি সি ক’লে।\n“আজি ক’লৈ নিলে ভাল হ’ব তুমিহে জানা?”- ঠাণ্ডা বতাহতজাকলৈ মুখ কৰি কৰি মই ক’লো।\nমুকুল দাদাই একো নক’লে। আমি সৰু বাট এটাৰে গৈ থাকিলোঁ জোনটোক পিঠিত লৈ। মই চিনি নোপোৱা বাট। মুকুল দাদা লগত থাকিলেহে এনে ঠাইবোৰেৰে আহিব পাৰি। কিছুদূৰ গৈ ধাননি এখন পাৰ হ’লো আমি। গোজ মেলা ধানগছবোৰৰ মাজেৰে শৰত শৰত গোন্ধ এটা ভাঁহি আহিছে। বহুত কম সুযোগ পাওঁ এনে গোন্ধ লোৱাৰ। মই দীঘল দীঘল উশাহ লৈ গোন্ধটো বুকুৰ কোনোবাখিনিত সামৰিবলৈ ল’লো। কিজানি আকৌ কেতিয়া অহা হয় এই গোন্ধ ল’বলৈ।\nকেঁকুৰি এটাত মুকুল দাদাই মোক চকু মুদিবলৈ ক’লে। আমাৰ পুৰণা খেল। যেতিয়াই মোক কিবা ভাল বস্তু দেখুৱাব লগা হয় তেতিয়াই সি মোক এনেকৈ চকু মুদিবলৈ কয়। মই চকু জপাই দিলো হেপাঁহেৰে। অলপ দূৰ গৈ মটৰ চাইকেলখন ৰখোৱাৰ উমান পালোঁ।\n“এতিয়া চকু মেল।“- মুকুল দাদাই ক’লে।\nমই লাহে লাহে চকু দুটা মেলি দিলোঁ। সন্মুখৰ ছবিখিনি মোৰ চকুৰ আগত ধূসৰৰ পৰা পৰিস্কাৰ হৈ দেখা দিলে আৰু মই চিঞৰি দিলোঁ আগতে বহুতদিন চিঞৰাৰ দৰে,”ইমান ধুনীয়া!“\nআমি ৰৈ থকা কণমান আলিবাটটোৰ দুয়োপাৰে চকুৰে মনিব পৰালৈকে কেৱল কহুঁৱাবন। ফুলি থকা কহুঁৱাবোৰে জোনাকত তিতি তিতি উন্মনা হৈ হালি জালি আছে। ফেঁহু বৰণীয়া চাদৰ এখনহে যেন ঢৌ খেলি আছে আকাশৰ তলৰ ৰাতিটোত। ক’তো একো শব্দ নাই ঝিলিপোকৰ অবিৰাম মাতৰ বাহিৰে। মোৰ আৰু মুকুল দাদাৰ মুখত জোনৰ পোহৰ পৰিছে। প্রকৃতিৰ এনে অপৰূপ ৰূপত আমাৰ মুখ দুখন উজলি উঠিছে।\nআমাৰ সন্মুখত এটি লুঙলুঙীয়া বাট কহুঁৱানিডৰাৰ মাজেৰে।\n“যাবি অলপ খোজ কাঢ়ি?”- বাটটোলৈ দেখুৱাই মুকুল দাদাই মুগ্ধ নয়নেৰে ক’লে।\n“অ’, কিন্তু মই চকু মুডি দৌৰি যাম যিমানদূৰ পাৰো। মোক নধৰাকৈ তুমিও গৈ থাকিবা চকু মেলি। মই পৰি নোযোৱালৈকে তুমি মোক নধৰিবা।“- প্রত্যয়ৰে ক’লো। এইটোও মুকুল দাদা আৰু মোৰ পুৰণি খেল।\nমুকুল দাদাই হাঁহি দিলে। সন্মতিৰ হাঁহি সেয়া। আমি মূল আলিটোৰ পৰা নামি গৈ লুঙলুঙীয়া আলিটোত ভৰি দিলোঁ।\n“ৰেডি নে তই?”-মুকুল দাদাই সুধিলে।\nসন্মুখলৈ চাই পথিয়ালোঁ। মোক অন্তহীন অপেক্ষাৰ দুৱাৰদলিত থিয় কৰাই প্রতিম হেৰাই যাব পাৰিছিলনে এনে নিৰৱ ঢৌবিলাকৰ মাজত? উজুটি খাই পৰি নোযোৱাকৈ কিমানদূৰ আগুৱালে ময়ো হেৰাই যাব পাৰিম নিজকে হেৰুৱাই প্রতিমক বিচাৰি উলিয়াবলৈ? ভাবিলো মনতে।\nমুকুল দাদা প্রস্তুত হৈছে উজুটি খালেই মোক দুখ নোপোৱাকৈ ধৰি ৰাখিবলৈ। মই চকু দুটা জপাই লাহে লাহে দৌৰিব ধৰিলোঁ কহুঁৱানিডৰাৰ মাজেৰে। বন্ধ দুচকুৰ দুৱাৰ ভেদি প্রতিমলৈ থকা অভিমান দুটোপাল বৈ আহিছে নিয়ৰে সেমেকোৱা গাল দুখনেৰে। উজুটি খাই পৰি মুকুল দাদাৰ হাতত ধৰাৰ আগেয়েই নিজকে হেৰুৱাব পাৰিমনে? লাহে লাহে মোৰ গতিবেগ বাঢ়ি গ’ল। নিৰৱে গুণগুণালো প্রিয় গান এটাৰ শেষৰ শাৰী এটা-\n“যাত্রা বিচৰাৰে, তোমাকেই বিচৰাৰে হায়….”!\n← শৰৎ কালৰ ৰাতি অতি বিতোপন (প্ৰতিম প্ৰতাপ বৰুৱা)\nশৰতৰ অনুভৱ →


বৰুৱাৰ সংসাৰ (অনামিকা বৰুৱা) - সাহিত্য ডট অৰ্গ\n: উত্তম মানে কি ?\n: ভাল আক’ ।\n: অকল ভাল নহয় বহুত ভাল ।\n: বাৰু বহুত ভাল, পিছে ?\n: এইবোৰ তোমাৰ উত্তমৰ নমুনা!\nবেগৰ পৰা উলিয়াই লোৱা শাক-পাচলিখিনিৰ মাজৰ পৰা কটা কটা আলু চাৰিটা অনিৰ্বাণৰ মুখৰ আগত থৈ ক’লে হেমাঞ্জলিয়ে ।\n: হেঃ বেয়া আহিল নেকি! মই চাই দিবলৈ কৈছিলোঁৱেই দোকানীটোক ।\n: এৰা দোকানীটোক চাই দিবলৈ কৈ তুমি তেওঁৰ মুখলৈ চাই চাই ৰৈ থাকিলা আৰু তেওঁ তোমাক পাই সন্তুষ্টিৰ হাঁহি এটা মাৰি খৰধৰকৈ আলু-পিঁয়াজখিনি দি দিলে । দুটা বেঙেনা পোকে খোৱা । খুতৰাখিনি ফুলা । ফুলকবিকেইটা ইমান ডাঙৰ ডাঙৰ বেজী দিয়া এইকেইটা । জাতিলাওটো বুঢ়া । বিলাহীকেইটাও আধা কেঁচা । কণ বিলাহী নাপালা ? কি যে আৰু তুমি দেই! এতিয়া বজাৰত পাচলি উভৈনদী তথাপি তুমি এই বজাৰ কৰিছা! দুদিনো নাযায় ।\n: সেইকাৰণেতো কৈছিলোঁ আজি যেনে তেনে চলাই দিয়া কাইলৈ একেবাৰে অফিচৰ পৰা আহোঁতে একেলগে বজাৰ কৰি আহিম বুলি । তুমিহে ক’লা দেওবাৰে ভাল ভাল পাচলি ওলায় বুলি ।\n: কৈছিলোঁ । সেইবুলি ভাল ভাল পাচলিৰ ঠাইত তুমি এনেকুৱা পাচলি আনিলে মই কি কৰোঁ? ৰাতি তোমাক ঠগিলে বুলি ক’লেও দিনত তুমি জানো নেদেখা? আজি সোতৰ বছৰ পাৰ হৈ গ’ল তোমাৰ সংসাৰ কৰা । তথাপি কোনো এটা কথা গাত নালাগিল ।\n: এ হ’ব আৰু দিয়া । এনেও সদায় বজাৰ কৰিব লাগেই দেখোন ।\n: সেই কাৰণে তোমাক আজি বজাৰলৈ পঠিয়াইছিলোঁ । অফিচৰ পৰা ওলাই বজাৰ কৰিলে বহুত দেৰি হৈ যায় । কিন্তু তোমাক কৈ লাভ নাই । চাহ একাপ খাবা নেকি?\n: দিলে খাব পাৰোঁ । মই অলপ ওলাই যাম ।\n: আকৌ ক’লৈ যোৱা?\n: তালুকদাৰ দাৰ ঘৰলৈ ।\n: কিয় ? একেবাৰে সোমাই নাহিলা কিয় ?\n: নাই মানে তেওঁলোকৰ গাড়ীখন আনিব পৰা নাই । তাকে মোক লগ ধৰিছে থানালৈ । দেৰি কৰিলে তুমি খং কৰিবা বুলি নোসোমালোঁ ।\n: তুমি কি কৰিব পাৰিবা ? তুমি এম.ভি.আই নে অ.চি ?\n: নহয় অ’ তেওঁৰ কেচ লোৱা অফিচাৰজনক মই চিনি পাওঁ সেয়ে লগ ধৰিছে আৰু কথা পাতিবলৈ ।\n: মানিছোঁ তোমাক । ৰাইজৰ কাম কৰিবলৈ তুমি সদায় তত্‌পৰ কিন্তু ঘৰখনৰ ফালে চাবলৈ তোমাৰ সময় নাই ।\n: তুমি চোৱাই দেখোন । মোতকৈ তুমি ভালকৈ চলাব পাৰা ঘৰখন । আৰু মইনো কি কৰি দিম!\n: তাকেতো তোমাৰ কৰিব লগা একো নায়েই । সাক্ষী গোপাল । সকলো ঠিকে ঠাকে চলি আছে যেতিয়া মিছাতে কিয় মূৰ ঘমাবলৈ যাবা! শুনা য’লৈ যোৱা যাবা কিন্তু তাৰ আগতে বাবাৰ গিটাৰ ছাৰক এবাৰ লগ কৰি আহিবা আৰু মামনিৰ ড্ৰয়িং স্কুলৰ ফীজটো দি আহিবা । ভাত খাবলৈ কিন্তু সময় মতে আহিবা । মোৰ কাম আছে । তাৰ আগতে কাপোৰ মেলা ৰছীডাল অলপ টানি দিয়া । কাপোৰ মেলিবলৈ অসুবিধা হৈছে । এগালমান কাপোৰ ধুবলৈ আছে ।\n: বাবা দেউতাক ফোন কৰা । ভাত হ’ল মোৰ এতিয়ালৈ দেখাদেখি নাই । কৈছিলোঁৱেই সোনকালে আহিবলৈ ।\n: দেউতা ক’লৈ গৈছে মা?\n: তালুকদাৰ বৰদেউতাহঁতৰ ঘৰলৈ ।\n: মা, আজি ছাৰে কৈছে আৰু এমাহমানৰ পাছতেই মোৰ গিটাৰ শিকা সম্পূৰ্ণ হ’ব । তাৰপাছত ছাৰে স্থানীয় অনুষ্ঠান এটাত অংশগ্ৰহণ কৰিবলৈ লৈ যাম বুলি কৈছে । যাবলৈ দিবা?\n: তুমি বজাব পাৰিবা জানো?\n: পাৰিমতো । ছাৰে কৈছে মোৰ পূৰা কণ্ট্ৰোল আহিছে বুলি ।\n: ঠিক আছে সময়ত দেখা যাব । এনেও ছাৰ আহিব নহয় ক’বলৈ । তুমি দেউতাক ফোন কৰা ।\n: দাদা, আজি মই ড্ৰয়িঙত এ-গ্ৰেড্ পালো চোৱা ।\n: বাঃ বঢ়িয়া । তুমিচোন মোতকৈ ধুনীয়া আঁকিছা!\n: দাদা, মোক তোমাৰ শ্বেদিং পেঞ্চিলদাল দিবা?\n: নিদিওঁ । তুমি শ্বাৰ্প কৰি কৰি নষ্ট কৰি পেলোৱা । আৰু তোমাক এতিয়াই শ্বেদিং কৰিবলৈ নাই শিকোৱা নহয় । পাছত যেতিয়া শিকাব তেতিয়া মায়ে তোমাকো আনি দিব ।\n: দিয়ানা প্লিজ । কালি তুমি যে আঁকি দিছিলা ছবিখন তাত শ্বেদিং কৰিম ।\n: নালাগে । তুমি তোমাৰ কালাৰ কৰা । মা, দেউতাই আমাক ভাত খাই ল’বলৈ কৈছে ।\nঘড়ীটোলৈ চাই বিৰক্তিবোধ কৰিলে হেমাঞ্জলিয়ে । দুই বাজি গ’ল । ভাত-পানী খাই বাচন ধুই পাকঘৰ সামৰি আজৰি হয় মানে চাৰিটাই বাজিব দেখোন! তাৰপাছত আকৌ ধুই দিয়া কাপোৰসোপা অনা, জাপি থোৱা, ঘৰ সৰা এইবোৰ কৰি হয় মানে আবেলিয়ে হ’ব । আজিৰ দিনটোত আধা লিখি থৈ দিয়া গল্পটো লিখি শেষ কৰিম বুলি ভাবিছিল হেমাঞ্জলিয়ে । কিন্তু সময়ে নহ’বগৈ চাগৈ! সপ্তাহটোত এটা মাত্ৰ বন্ধ পায় তাই । বাকী দিনকেইটা কেনেকৈ যায় গমেই নাপায় । যন্ত্ৰবত্ পাৰ হৈ যায় । অফিচ, ঘৰ-সংসাৰ, ল’ৰা-ছোৱালী সকলো লেঠা সামৰোঁতে দিনবোৰ-সময়বোৰ গতানুগতিকতাত হেৰায় যায় । নিজৰ কথা ভাবিবলৈ এক মুহূৰ্তও আজৰি নাই । তথাপি তাৰ মাজতেই হেঁপাহ আছে দেখি লিখা-পঢ়াৰ হাবিয়াসটো ধৰি ৰাখিছে কোনোমতে । অনিৰ্বাণেতো মাজে মাজে সেই লৈয়ো তাইক কথা শুনায় । পোনপটীয়াকৈ একো নকয় কিন্তু চাহ কাপ বা ভাত দিয়াত পলম হ’লে মুখখন গোমোঠা কৰি বহি থাকে । বুজি পায় তাই । একো নকয় । হেমাঞ্জলিৰ ভাত-আঞ্জা হোৱাৰ পাছতো যেতিয়া অনিৰ্বাণ সময়মতে আহি নাপায় তেতিয়া কিন্তু তাই মুখ ফুলাব নোৱাৰে । নহ’লে ঘৰখনৰ পৰিবেশটো নষ্ট হৈ যাব বুলি ভয় কৰে তাই । বৰং যিমান পাৰি তাইয়ে সহজ হৈ থাকিবলৈ যত্ন কৰে । কেতিয়াবা মনটোৱে বিদ্ৰোহ কৰি উঠে অজানিতে । তেতিয়া এনেয়ে বাটলৈ ওলাই গৈ দুখোজমান কাঢ়ি আহে গৈ নহ’লে মামনিৰ লগত ছবি আঁকে নহ’লে বাবাৰ লগত দেশ-দুনীয়াৰ কথাৰ বকলা মেলে । ডাঙৰ হৈ আহিছে ল’ৰাটো । কথাবোৰ বহুতখিনি জনা হৈছে । বুজাও হৈছে । তাৰ লগত কথা পাতি খুব ভাল লাগে তাইৰ । সিয়ো মাকৰ লগত লগ-সমনীয়াৰ দৰেই কথা পাতে । মাকৰ লগত দীঘলীয়াকৈ কথা পাতিবলৈ পালে সুখী হয় বাবা । দেউতাকে পঢ় পঢ় বুলি কোৱাৰ বাহিৰে আন একো কথা ক’বই নাজানে । অলপতে খং কৰে । দেউতাকক সকলো কথা মুকলিকৈ নকয় সি । নুবুজে দেউতাকে । তাৰ কথাখিনি আধা শুনিয়েই কিবা এষাৰ কৈ দিয়ে ঘপহকৈ । নহ’লেবা ভালকৈ কিতাপ কিয় নাই পঢ়া বুলিয়েই খং কৰি উঠে । অথচ সিনো কি পঢ়িছে তেওঁ কোনোদিনেই খবৰ নলয় । মাত্ৰ হেমাঞ্জলিক কাগজ-কলম লৈ বহা দেখিলেই অকাৰণতে দায়িত্বশীল লোকৰ দৰে আচৰণ কৰে । যেন তেওঁ চকু কাণ নিদিলেই ঘৰখনত বেমেজালি ঘটিব । নকলেও সকলো বুজে তাই । কিন্তু কৰিব কি? কাক ক’ব? কোনে বুজিব? কাৰোবাক ক’লে ওলোটাই তাইকহে ভুল বুজিব চাগৈ! বাহিৰৰ পৰা দেখাত সুখী সংসাৰ এখনৰ গৰাকী তাই । এটা সৰু আটোম-টোকাৰী ঘৰ । দুটা ধুনীয়া ধুনীয়া ল’ৰা-ছোৱালী । পতি-পত্নী দুয়োজনেই চাকৰিয়াল । আৰুনো কি লাগে? এই ’কি’টোৰ কোনো সমিধান নাই হেমাঞ্জলিৰ ওচৰত । নথকা নহয় আছে কিন্তু তাক অনুধাৱন কৰিবলৈ কাৰো আহৰি নাই । ব্যক্তিকেন্দ্ৰিক মানুহৰ ইমান সময় ক’ত আনৰ বেথা কাণ পাতি শুনিব! তাক আশা কৰাটো বহুৱালি মাত্ৰ!\n: শুনা, এইমাহত অলপ টান হ’ব চলিবলৈ!\n: কিয় ?\n: কিয় মানে ? ইহঁতৰ স্কুলৰ কোৱাৰ্টাৰলি ফীজ এইমাহতে দিব লাগিব । মোৰ এল.আই.চিৰ প্ৰিমিয়াম দিব লাগিব । আৰু বা কি খৰচ ওলায় কোনে জানে!\n: এহ্ মই আক’ গাড়ীৰ বেটেৰিটো সলাম বুলিহে ভাবি আছিলোঁ ।\n: এতিয়াই গাড়ীৰ বেটেৰি কিয় সলাব লাগে? দুবছৰো নাইহোৱা দেখোন লগোৱা । সিদিনাটো কিবা বনাই অনা নাছিলা জানো?\n: আনিছিলোঁ । হ’ব দিয়া দুমাহমান চলিব লাগে ।\n: অহামাহত গাড়ীৰ ইঞ্চিউৰেঞ্চৰ ৰিনিউৱেল আছে তোমাৰ মনত আছে নহয়?\n: অহা মাহত জানো? মোৰ এচ.বি.আই.ৰ পলিচীখনৰ প্ৰিমিয়াম কেতিয়া দিব লাগিব?\n: অহা মাহতেই । তাতে বিহুৰ বজাৰো আগতীয়াকৈ কৰিব লাগিব ।\n: এ যি কৰা তুমি কৰি থাকিবা । এইবোৰত মই মাথা মাৰি থাকিব নোৱাৰোঁ ।\nঘড়ীটোলৈ চালে হেমাঞ্জলিয়ে । নিশা এঘাৰ বাজি পোন্ধৰ মিনিট গ’ল । দিনটোৰ কাম বনৰ শেষত ভাগৰ ভাগৰ লাগিল তাইৰ । তথাপি গল্পটো শেষ কৰোঁ বুলি কাগজ কলম লৈ বহিল তাই । আগে লিখা পৃষ্ঠাকেইটা উলিয়াই ল’লে । কলমটো দাঁতেৰে কামুৰি আগে লিখাখিনিৰ ওপৰে ওপৰে এবাৰ চকু ফুৰাই ল’লে । আধা পৃষ্ঠামান লিখিছিলহে অনিৰ্বাণ আহি কাষত বহিলহি ।\n: জান্‌টো, ৰাতি হ’ল দেখোন নোশোৱা জানো?\n: অলপ দেৰি হ’ব মোৰ । তুমি শোৱাগৈ যোৱা ।\n: ময়ো ৰওঁ দিয়া । ইহঁতকেইটাও শুলে দেখোন ।\n: এনেই বহি থাকি কি কৰিবা তুমি?\n: অলপ বহোঁ আৰু তোমাৰ লগত । কিবা নোকোৱা হুঁ?\nঅনিৰ্বাণৰ আগবাঢ়ি অহা হাতখন জোৰকৰি আঁতৰাই দি অন্ততঃ এই সময়ত অলপ ৰেহাই দিয়া মোক বুলি কৈ উঠিল হেমাঞ্জলিয়ে । এক মুহূৰ্ত হেমাঞ্জলিৰ ৰঙাপৰা মুখলৈ চাই উঠি গুচি গ’ল অনিৰ্বাণ । একাগ্ৰতাখিনি ভংগ হৈ গ’ল তাইৰ । নামহীন বিৰক্তিয়ে হেঁচা মাৰি ধৰিলে তাইক । চকীখনতে মূৰটো আঁউজাই দি চকুদুটা মুদি দিলে তাই । অৱৰুদ্ধ খঙত চকুহাল সেমেকি উঠিল । কলমটো বন্ধ কৰি থ’লে । লিখিবলৈ লোৱা কাগজখিনি সামৰি পেলালে । খালি খালি লাগিল তাইৰ মনটো । ক্ষন্তেক সময় তেনেকৈয়ে বহি থাকি পঢ়িবলৈ উলিয়াই ল’লে তাইৰ প্ৰিয় উপন্যাস মৃত-বিহংগ । যেতিয়াই তেতিয়াই পঢ়ে তাই এইখন । কি ভাল পায় তাইহে জানে । কিজানি অভয়ে শিলাদেৱীলৈ মনে মনে কঢ়িয়াই লৈ ফুৰা ভালপোৱাখিনিলৈ তাইৰ লোভ লাগে । অভয়ৰ কাজিৰঙাৰ মাজত হোৱা অদ্ভুত অভিজ্ঞতাখিনিৰ সোৱাদ লৈ থাকোঁতেই অস্ফুট গেঙনি এটা কাণত পৰা যেন লাগিল হেমাঞ্জলিৰ । আকৌ কাণ পাতি শুনিলে । হয়, শোৱা কোঠাৰ পৰাই আহিছে । দৌৰ মাৰি গ’ল তাই । অনিৰ্বাণে বুকুখনত হাতেৰে হেঁচা মাৰি ধৰি বিচনাত বাগৰি আছে ।\n: এই কি হ’ল চাওঁ! কিয় এনে কৰিছা?\nযোৱা দুদিনমানৰ পৰা পেটৰ ওপৰৰ ফালে বুকুখন অলপ অলপ বিষোৱা বুলি কৈ আছিল অনিৰ্বাণে । তাই ডাক্তৰৰ ওচৰলৈ ইমানকৈ যাবলৈ কোৱাৰ পাছতো নগ’ল । নিজেই ওস্তাদি মাৰি গেচৰ ঔষধ খাই আছিল । এতিয়া ইমান নিশা কি কৰে তাই! অনিৰ্বাণে বিষত ছট্‌ফটাই আছে । এক মুহূৰ্ত কিবা এটা ভাবি তাই বাবাক উঠাই দিলে । সি বেচেৰাই চকু মোহাৰি মোহাৰি মাকলৈ চালে । মাকে কথাটো কোৱাৰ লগে লগেই সি ভনীয়েকৰ ফালে চালে ।\n: ভণ্টীকো উঠাই দিম নেকি মা?\n: নালাগে বাবা । অনিমা বা’ক উঠাই দিয়া । মই দেউতাক লৈ যাওঁ । গোহাঁই খুৰাক মাতি দিও দেউতাক গাড়ীত তুলি দিয়াত মোক সহায় কৰি দিব । তুমি ভয় কৰিবা নেকি বাবা?\n: নকৰো মা । তুমি দেউতাক সোনকালে লৈ যোৱা । মই আছো নহয় । ভণ্টীক চাম । তুমি চিন্তাই নকৰিবা ।\nগ’ল্ডব্লাদাৰত ষ্টোন । অপাৰেচন কৰিব লাগিব । ষ্টোনটো আহি খাদ্যনলীত লগাত বিষটো ইমান তীব্ৰ হৈছে । আৰু দেৰি নকৰিলে হেমাঞ্জলিয়ে । ডাক্তৰৰ লগত কথা পাতি লগে লগেই অপাৰেচনৰ সিদ্ধান্ত লৈ পেলালে । অনিৰ্বাণক কৈ টকা-পইচা নিবলৈ ঘৰলৈ আহিল হেমাঞ্জলি । গাটোত শক্তি নোহোৱা যেন লাগিল তাইৰ । নাই কমেও ১০-১৫ হাজাৰ টকা লাগিব । কি কৰে এতিয়া তাই! আপোন কাৰোবাৰ ওচৰত মৰি গ’লেও হাত নাপাতে তাই । পাচবুকত কোনোদিনেই টকা নাথাকে । তাই যি দুই এটকা সাঁচে অনিৰ্বাণে পকেট খালি হ’লেই মনে মনে উলিয়াই পেলায় । এনেকৈ লাগ বুলিলে সহায় কৰিব পৰাকৈ অনিৰ্বাণৰ কোনো অন্তৰঙ্গ বন্ধু-বান্ধবো নাই । দিনে-ৰাতিয়ে আৰ-তাৰ খবৰ লৈ ঘূৰি ফুৰা মানুহটোৰ সঁচা অৰ্থত কোনো বন্ধু নাই কিন্তু । মাজে মাজে অনিৰ্বাণলৈ অবাক হৈ চায় তাই । কি ধৰণৰ নিৰ্বিকাৰ মানুহ এজন । কেতিয়াও কোনো কথাতে আগ্ৰহ নাই । কোনো প্ৰতিবাদো নাই । মাত্ৰ কথা পাতিবলৈ পালে লগ এটা পালেই হ’ল আৰু টিভিত নিউজ চাবলৈ পালেই হ’ল । বাকী দুনীয়া জহন্নামে যাওক তাত তেওঁৰ ক’বলগীয়া বা আপত্তি কৰিব লগা একো নাই । দায়িত্ব পালন কৰিবলৈ, ঘৰখন চলাই নিবলৈ তাইতো আছেই । এটাই মাত্ৰ দাবী হেমাঞ্জলিয়ে নিজৰ ধৰণেৰে একো কৰিব নোৱাৰিব । খুব ভাবি ভাবি বিদ্যুত দালৈ ফোন কৰিলে তাই । সংকোচেৰে কথাখিনি ক’লে । তাইক বেছি আৰু একো ক’বলৈ নিদি মই গৈ আছো বুলি ফোন কাটি দিলে বিদ্যুত দাই । এই মানুহজন কোনো নহয় তাইৰ । কৰ্মসূত্ৰে চিনাকি তাইৰ । তেজৰ সম্পৰ্ক নাথাকিলেও কিছুমান সম্পৰ্ক নিচেই আপোন হৈ পৰে । বিদ্যুত দাও তাইৰ নিজৰ ককায়েকৰ দৰে । তাই গা ধুই বাথৰুমৰ পৰা ওলাই আহে মানে বিদ্যুত দা আহি ঘৰ পালেহি ।\n: একো চিন্তা নকৰিবি তই । মই আছো নহয় । ব’ল সোনকালে । কিবা খালি জানো?\nতাই গৈ নাৰ্ছিং হোম পায় মানে অপাৰেচনৰ সকলো যা-যোগাৰ হৈ গৈছিল । তাই কাউন্টাৰত টকাখিনি জমা দিলে । ডাক্তৰে তাইৰ ফালে চাই হাঁহি হাঁহি ক’লে-আপুনি আপোনাৰ হাজবেণ্ডক বৰ ভালপায় ।\nভালপোৱা???? ওঁঠেৰে হাঁহি এটা বিৰিঙি উঠিল হেমাঞ্জলিৰ……\n← পৰুৱা (মৃণাল কুমাৰ বৰা)\nঅহংকাৰ (অয়ন উত্তম) →


Utpal Badol Baruah * উৎপল বাদল বৰুৱা: সমৃদ্ধিৰ সপোন আৰু সদিচ্ছা - Sadin 2-Mar-2018\nসমৃদ্ধিৰ সপোন আৰু সদিচ্ছা\nপৃথিৱীৰ ১৮৭ খন ধনী ৰাষ্ট্ৰৰ ভিতৰত আমাৰ দেশৰ স্থান ১২২ নম্বৰত৷ আন্তঃৰাষ্ট্ৰীয় মুদ্ৰাকোষৰ (International Monetary Fund) হিচাপ মতে আটাইতকৈ সমৃদ্ধিশালী দেশখন হৈছে মধ্য-পূৱৰ কটৰ (Qatar) নামৰ দেশখন৷ কটৰৰ আকাৰ আমাৰ দেশৰ কথাটো বাদেই, আমাৰ ৰাজ্যখনৰ মাটিকালিৰ ১৫ শতাংশতকৈও কম৷ ঠিক তেনেকৈ আমি বাস কৰা মহাদেশখনৰে ছিংগাপুৰ নামৰ ক্ষুদ্ৰ দেশখন কেইবাবছৰো dhori পাঁচখন ধনী ৰাষ্ট্ৰৰ মাজত স্থান পাই আহিছে৷ যোৱাবছৰৰ (১৯১৭) সমীক্ষা মতে ছিংগাপুৰৰ স্থান etia চতুৰ্থ৷ দেশখনৰ আয়তন আমাৰ ৰাজ্যৰ এক শতাংশতকৈও কম! ঠিক তেনেকৈ এক শতাংশতকৈও কম মাটিকালিৰ আন এখন দেশ বাহৰেইন – পৃথিৱীৰ ১৫তম ধনী ৰাষ্ট্ৰ৷ এই তুলনাই প্ৰমাণ কৰে যে সমৃদ্ধিশালি হ’বলৈ বৃহৎ আকাৰৰ মাটিকালিৰ প্ৰয়োজন নাই, নাই অপৰ্যাপ্ত পৰিমানৰ গুপ্ত সম্পদৰ! ছিংগাপুৰ, ইজৰাইল, মৌৰিচাছ আদি দেশবোৰক প্ৰাকৃতিক সম্পদে চহকী কৰা নাই! ১৯৪৫ চনত দ্বিতীয় বিশ্বযুদ্ধই পংগু কৰি পেলোৱা দেশ জাপানে অতি কম সময়ৰ ভিতৰতে পৃথিৱীৰ এটা লেখতল’বলগীয়া অৰ্থনেতিক প্ৰগতিৰ উদাহৰণ হিচাপে স্বীকৃতি অৰ্জন কৰিবলৈ সক্ষম হৈছে তেওঁলোকৰ কৰ্মদক্ষতা, সুক্ষ্ম পৰিকল্পনা শক্তি আৰু অদম্য ইচ্ছাশক্তিৰ বাবে৷ কটৰ, বাহৰেইনক যদি প্ৰাকৃতিক তেলে ধনী কৰিছে বুলি ধৰি লওঁ, ছিংগাপুৰ মৌৰিছাচক ধনী কৰিছে পৰ্যটন উদ্যোগে৷\nএকমাত্ৰ প্ৰাকৃতিক সম্পদে যে একোখন ঠাইক ঐশ্বৰ্যশালী কৰিব নোৱাৰে তাৰ জ্বলন্ত প্ৰমান আমাৰ অসম৷ আন দেশৰ লগত তুলনাই নকৰো, আমাৰ দেশৰে আন ৰাজ্যৰ তুলনাত আমাৰ পুতৌলগা অৱস্থা৷ মাটিৰ তলত তেল, ওপৰত চাহপাত৷ তাৰ পিছতো এই ঠাইৰ বাসিন্দাই এই সম্পদেৰে লাভৱান হ’ব নোৱাৰিলে কিয়? ইয়াৰ সদাপ্ৰস্তুত উত্তৰটো হৈছে – কেন্দ্ৰই মাহী আইৰ দৃষ্টিৰে চোৱাৰ বাবে!\nআজিৰ পৰা প্ৰায় ডেৰকুৰী বছৰৰ আগতে লোৱা এটা সাক্ষাৎকাৰত চাহ ব্যৱসায়ী হেমেন্দ্ৰ প্ৰসাদ বৰুৱাৰ প্ৰতি এটা অভিযোগ অনা হৈছিল – আপুনি অসমীয়া শিক্ষিত যুৱকক অধিক হাৰত নিয়োগ নকৰে কিয়? এটা মুহূৰ্তত শ্ৰীযুত বৰুৱাৰ মুখৰ পৰা ওলাই আহিছিল –Assamese youths are not only unemployed but also unemployable! মই তেখেতৰ এই কথাষাৰ সম্পূৰ্ণ বিশ্বাস নকৰোঁ, তথাপিও এটা কথা দ্বিধাহীনভাবে ক’ব পাৰি যে অসমত অসমীয়ালোকৰ অনেকেই কষ্ট-সহিষ্ণু নহয়, বহুতেই ধনঘটাৰ সহজ উপায়ৰ প্ৰতি সততে আকৃষ্ট হয়, বিলাসপ্ৰিয় আৰু এলেহুৱা! এই একেই অসমীয়া ডেকাই কিন্তু আনঠাইলৈ গৈ সেই ঠাইৰ কৰ্মসংস্কৃতি আকোৱালি লৈ চকুতলগা কৰ্মদক্ষতাৰ পৰিচয় দিব পাৰে! ইয়াৰ কাৰণ কি সহজে ক’ব নোৱাৰি, হয়তো গৱেষণাৰ বিষয়!\nতেলৰ পৰা আমি লাভৱান হ’ব নোৱাৰিলো, নোৱাৰিলো চাহপাতৰ পৰাও৷ সেইয়া পুৰ্বপুৰুষৰ অকৰ্মন্যতাৰ ফল নে কেন্দ্ৰৰ মাহী আইৰ দৃষ্টি সেইয়া আগন্তুক প্ৰজন্মৰ গৱেষণালৈ এৰিলোঁ৷ পুৰ্বৰ তিক্ত অভিজ্ঞতাই অসমৰ বাসিন্দা সকলত ইমানেই শংকিত কৰি ৰাখিছে যে অলপতে বিশ্ব বিনিয়োগকাৰীসকলৰ সন্মিলনখনক লৈও ‘অসম চৰকাৰে অসমখন বহিৰাগত বনিয়াক বেচিবলৈ ওলাইছে’ বুলি শংকিত হৈ পৰিছিল৷ এই শংকাৰ উদয় নহ’লহেঁতেন যদি চৰকাৰৰ আঁচনিখনৰ মুকলি চৰ্চা হ’লহেঁতেন৷ অসমৰ সমৃদ্ধিৰ বাবে এতিয়াও নিৰ্বাপিত নোহোৱাকৈ থকা আশাটো হৈছে পৰ্যটন উদ্যোগৰ সম্ভাৱনা৷ ছিংগাপুৰ, মৌৰিছাচৰ কথালৈ নাযাওঁ, গাৰ কাষতে থকা দাৰ্জিলিং বা গোৱালৈ চালেই বুজিব পাৰি অসমৰ আৰু উত্তৰ পূৰ্বাঞ্চলৰ বুকুত পৰ্যটন উদ্যোগৰ বাবে অনেক সমল মজুত হৈ আছে, মাথোঁ ইয়াক এটা পৰ্যটন উদ্যোগলৈ ৰূপান্তৰ কৰিব পৰাকৈ আমাক এখন শক্তিশালী আঁচনি আৰু চৰকাৰৰ সদিচ্ছা লাগে৷\nকি কি কৌশলে এখন ঠাইক এটা পৰ্যটন কেন্দ্ৰ কৰি গঢ়ি তুলিব পাৰে, তাৰ বাবে আচলতে লাগে কি কি সম্পদ, অসম বা উত্তৰ পূৰ্বাঞ্চলত থকা এই সম্পদ আৰু বাতাবৰণ পৰ্যটন উদ্যোগৰ বাবে উপযুক্ত হয়নে - কোনে দিব ইয়াৰ উত্তৰ ? ১৯ ফেব্ৰুৱাৰী, ২০১৬ চনৰ সাদিনৰ পাততে এই বিষয়ে আলোচনা কৰা হৈছিল আৰু তেজপুৰ কেন্দ্ৰীয় বিশ্ববিদ্যালয়ক এই গৱেষণা কৰিবলৈ দিয়াৰ পোষকতা কৰা হৈছিল৷ আশা কৰা হৈছিল, নতুন চৰকাৰ গঠন হোৱাৰ সময়তে তেজপুৰ কেন্দ্ৰীয় বিশ্ববিদ্যালয়ে তিনিমাহ সময়ৰ ভিতৰত উত্তৰ পূৰ্বাঞ্চলক সামৰি অসমৰ ভূখণ্ডত পৰ্যটন উদ্যোগ সম্ভৱ হয়নে নহয়, হয় যদি কি কি উপাদানৰ প্ৰয়োজন তাক চিনাক্ত কৰি ৬ ঘন্টাৰ এটা পাঠ প্ৰস্তুত কৰা হ’ব৷ নতুন মন্ত্ৰীসভা গঠন হোৱাৰ লগে লগে মূখ্যমন্ত্ৰী সমন্বিতে ১২৬ জন বিধায়ক আৰু এই উদ্যোগৰ লগত জড়িত কৰিব লগা ২৪ জন ব্যক্তিক দিছপৰু সচিবালয়ৰ মিটিং ৰুমত এজন অধ্যাপকে এই সম্পৰ্কে জনাবহি৷ তাৰপিছত কৰ্মসূচী গ্ৰহণ কৰি হাতে কামে কাম ৰাইজ আৰু চৰকাৰ আগবাঢ়ি যাব৷\nসাদিনৰ পাততে ৩০ ডিচেম্বৰ, ২০১৬ চনত, প্ৰিয়ংকা চোপ্ৰা অসমৰ ব্ৰেণ্ড এম্বেছেদৰ নিয়োজিত হোৱাৰ পিচত এই বিষয়ে পুনৰ আলোচনা কৰা হৈছিল৷ গুজৰাটৰ চৰ্দাৰ পেটেল বিশ্ববিদ্যালয়ত ২০১২ চনত হোৱা এটা গৱেষণাৰ আধাৰত পৰ্যটন উদ্যোগ এটা গঢ়ি উঠাৰ বাটত হব পৰা সম্ভাৱ্য হেঙাৰ কেইটামানৰ কথা কোৱা হৈছিল৷ ২০১৬ চনত, ভাৰত চৰকাৰে অসামৰিক বিমান পৰিবহনৰ নতুন নীতি (National Civil Aviation Policy 2016) আৰু উড়াণ নামৰ প্ৰকল্পৰ কথা ঘোষণা কৰিছিল৷ এই আঁচনিৰ দ্বাৰা আমাৰ ৰাজ্যখন যথেষ্ট উপকৃত হোৱাৰ সম্ভাৱনা আছিল৷ পৰ্যটন উদ্যোগৰ আন্তঃগাঠনিলৈ এনেধৰণৰ সুপৰিকল্পিত এটা পৰিবহন ব্যৱস্থাই প্ৰচুৰ অৰিহনা যোগোৱাৰ সম্ভাৱনা থাকে৷ প্ৰিয়ংকা চোপ্ৰাই দেখুইৱা চমক ক্ষণস্থায়ী বুলি অষ্টমমান শ্ৰেনীৰ ছাত্ৰ এজনেও কৈ দিব পাৰিব৷\nচৰকাৰৰ হাতত পৰ্যটন উদ্যোগ সম্পৰ্কে কেনেধৰণৰ পৰিকল্পনা আছে তাৰ মুকলি আলোচনা হোৱা পৰিলক্ষিত হোৱা নাই৷ আমাৰ ৰাজ্যখনৰ শিক্ষা ব্যৱস্থা আৰু পৰ্যটন উদ্যোগৰ বিকাশ, এই দুয়োটাইহে ৰাজ্যখনলৈ অদূৰ ভবিষ্যতে সুদিন কঢ়িয়াই আনিব পাৰিব৷ এইযে, সাধাৰণ ৰাইজে ভাবিছে প্ৰিয়ংকা চোপ্ৰাক ব্ৰেণ্ড এম্বেছেদৰ আৰু নমামী ব্ৰহ্মপুত্ৰ-বৰাকৰ দৰে উৎসৱেৰ দ্বাৰা ক্ষণিকৰ বাবে চমকসৃষ্টিকাৰী কামৰ বাদে চৰকাৰে আচলতে পৰ্যটনৰ বিকাশৰ বাদে গুৰুত্বপূৰ্ণ আন একো কাম কৰা নাই, এই কথাটোৱে চৰকাৰ আৰু ৰাইজ দুয়োকেই অধিক ক্ষতিগ্ৰস্ত কৰিব৷ হাততে পাইও আমি যি কৰিব পৰা নাই, তাৰ বাবে আগন্তুক প্ৰজন্মই এদিন আমাক দোষাৰোপ নকৰিবনে? অৱশ্যে তেতিয়াই আমি সেই আপ্তবাক্যশাৰী আওৰোৱাৰ আৰু সুবিধা এটা পাম - কেন্দ্ৰই আমাক মাহী আইৰ দৃষ্টিৰে চাই যুগে যুগে প্ৰতাৰণা কৰি আহিছে!\n(এই লেখাখিনি সাদিন, ২ মাৰ্চ, ২০১৮ সংখ্যাৰ কাকতৰ ৮ নং পৃষ্ঠাত নতুবা মোৰ ব্লগ http://utpalbaruah.blogspot.com-তো আছে৷)\nPosted by Utpal Badol Baruah at 9:23 AM


black fungus infection covid symptoms\nblack fungus infection covid symptoms – ৰাজস্থানত ক’লা ভেঁকুৰৰ সংক্ৰমণক আনুষ্ঠানিকভাৱে মহামাৰী বুলি ঘোষণা কৰা হৈছে আৰু আন কেইবাখনো ৰাজ্যত অসমানুপাতিক সংখ্যক ঘটনা নথিভুক্ত কৰা হৈছে, যাৰ বেছিভাগেই চি.ও.ভি.আই.ডি. জটিলতাৰ সৈতে সম্পৰ্কিত।\nblack fungus infection covid symptoms এতিয়া, যদিও ভেঁকুৰৰ সংক্ৰমণ একেবাৰে বিৰল বা নতুন নহয় যেনে কোভিড-19, সাম্প্ৰতিক সময়ত ঘটনাৰ প্ৰাথমিকতা অধিক হৈছে। গুৰুতৰ কোভিড-19 ৰোগীৰ দ্বাৰা পীড়িত আৰু কোভিড-19-ৰ পৰা আৰোগ্য হোৱা লোকসকলক পুনৰ চিকিৎসালয়ত অৱতৰণ কৰিবলৈ বাধ্য কৰা লোকসকলৰ বাবে সংক্ৰমণটো আটাইতকৈ প্ৰভাৱশালী যেন লাগিছে, মুখমণ্ডলৰ বিকৃতিৰ সৈতে।\nনতুন দিল্লীৰ মৌলানা আজাদ চিকিৎসা মহাবিদ্যালয়ৰ অধ্যাপক আৰু ইণ্টেনচিভিষ্ট ডাঃ মৃদুল কে দাগাই শ্বেয়াৰ কৰিছে, “প্ৰাক চিঅ’ভিআইডি সময়তো, আমি নিবিড় যত্নত 1-2 টা ঘটনা দেখিছিলো কিন্তু এতিয়া আমি আৰু বহুতো ঘটনাৰ বিষয়ে শুনি আছোঁ যদিও ই দিল্লীত দেশৰ আন কিছুমান প্ৰান্তৰ দৰে সচৰাচৰ নহয়।”\nক’লা ভেঁকুৰৰ সংক্ৰমণ প্ৰকৃততে কি?\nblack fungus infection covid symptoms ক’লা ভেঁকুৰৰ সংক্ৰমণ, বা মাৰাত্মক মিউকৰ্মাইকোচিছ, ‘মিউকৰ্মাইচেট’ নামৰ ছাঁচৰ এটা গোটৰ ফলত হয়, যি বায়ুত থাকে আৰু যেতিয়া এজন অসুস্থ ৰোগীয়ে এইবোৰ উশাহত লয় তেতিয়া জটিলতা সৃষ্টি কৰে, যি তাৰ পিছত চাইনাছ গহ্বৰ, হাঁওফাঁও আৰু বুকুৰ গহ্বৰলৈ বিয়পে।\nব্লেক ভেঁকুৰৰ সংক্ৰমণ, কোভিড 19 ভাৰতত: এই ভেঁকুৰৰ সংক্ৰমণক ভাৰতত কৰোনাভাইৰাছ উপন্যাসৰ দ্বিতীয় ঢৌৰ আটাইতকৈ সমস্যাজনক প্ৰৱণতা হিচাপে দেখা গৈছে। আজিৰ তাৰিখত, ভেঁকুৰৰ সংক্ৰমণৰ প্ৰায় 10,000 ঘটনা আনুষ্ঠানিকভাৱে প্ৰতিবেদিত হৈছে।\nসমগ্ৰ ভাৰতৰ পাঁচখন ৰাজ্যৰ দ্বাৰা ক’লা ভেঁকুৰক মহামাৰী হিচাপে ঘোষণা কৰা হৈছে। কোভিড-19 সংক্ৰমণৰ পৰা আৰোগ্য হোৱা বহুলোক এতিয়া মুকৰ্মাইকোচিছত ভুগি আছে। কিছুমানে চকু হেৰুৱাইছে। কিছুমান ক্ষেত্ৰত, গোটেই হনুটো আঁতৰাব লগা হৈছিল। এই ভেঁকুৰৰ সংক্ৰমণক ভাৰতত কৰোনাভাইৰাছ উপন্যাসৰ দ্বিতীয় ঢৌৰ আটাইতকৈ সমস্যাজনক প্ৰৱণতা হিচাপে দেখা গৈছে। আজিৰ তাৰিখত, ভেঁকুৰৰ সংক্ৰমণৰ প্ৰায় 10,000 ঘটনা আনুষ্ঠানিকভাৱে প্ৰতিবেদিত হৈছে। মহাৰাষ্ট্ৰ হৈছে ক’লা ভেঁকুৰৰ সংখ্যাত আটাইতকৈ বেছি ক্ষতিগ্ৰস্ত ৰাজ্য য’ত ক’লা ভেঁকুৰৰ ফলত প্ৰায় 100 জন লোকে প্ৰাণ হেৰুৱাইছে।\nblack fungus infection covid symptoms যদিও জুৰীয়ে ভাৰতৰ কোভিড ৰোগীসকলৰ মাজত ক’লা ভেঁকুৰৰ সঠিক কাৰণৰ ওপৰত বাহিৰ হৈছে, বহুবিশেষজ্ঞই কয় যে প্ৰাৰম্ভিক অনুসন্ধানে প্ৰকাশ কৰে যে উচ্চ স্তৰৰ ৰক্ত শৰ্কৰাৰ ফলত ইয়াত অৰিহণা যোগাব পাৰে। শুক্ৰবাৰে, এইমছৰ মুৰব্বী ড০ ৰণদীপ গুলেৰিয়াই এক সৰল-তথাপিও কাৰ্যকৰী কাৰ্য পৰিকল্পনাৰ পৰামৰ্শ দিছিল যি উপন্যাস কৰোনাভাইৰাছৰ দ্বাৰা সংক্ৰমিত লোকসকলৰ মাজত ক’লা ভেঁকুৰৰ ঘটনা প্ৰতিৰোধ কৰাত সহায় কৰিব পাৰে।\nসংবাদ সংস্থা এএনআইৰ মতে, ডাঃ গুলেৰিয়াই কৈছিল যে প্ৰথমতে, ৰোগীৰ ৰক্ত শৰ্কৰাৰ স্তৰ কঠোৰভাৱে নিৰীক্ষণ কৰিব লাগে। চেনীস্তৰ নিয়ন্ত্ৰণ কৰাৰ দিশত সতৰ্ক দৃষ্টিভংগী থকা উচিত। প্ৰকাৰ2ডায়বেটিচত ভুগি থকা সকলে অতিৰিক্ত মনোযোগ দিব লাগিব।\nblack fungus infection covid symptoms দ্বিতীয়তে, ৰোগীক ষ্টেৰইড দিয়াৰ ক্ষেত্ৰত, নিয়মীয়া ব্যৱধানত ৰক্ত শৰ্কৰা পৰীক্ষা কৰিব লাগে। যিকোনো সামান্য পৰিৱৰ্তনে পৰিস্থিতিউন্নত বা অৱনতি কৰিব পাৰে।\nআৰু শেষত, ষ্টেৰইড গ্ৰহণৰ বিষয়ে অতি সাৱধান হোৱা উচিত। যিকোনো ষ্টেৰইড চিকিৎসা তত্বাৱধানত ল’ব লাগিব আৰু পালিৰ ওপৰত বিশেষ গুৰুত্ব দিব লাগিব। লগতে, সময়টো অতি গুৰুত্বপূৰ্ণ। দেখা যায় যে আনকি কৰোনাভাইৰাছৰ মৃদু সংক্ৰমণৰ ক্ষেত্ৰতো, মানুহে তাৎক্ষণিক সকাহৰ বাবে ষ্টেৰইড খাবলৈ যায়। এইটো যিকোনো মূল্যতে পৰিহাৰ কৰিব লাগে।\nএইমছৰ সঞ্চালকজনে এইটোও কৈছিল যে এছএআৰএছ ৰ প্ৰাদুৰ্ভাৱৰ সময়তো একেধৰণৰ ক’লা ভেঁকুৰৰ উদ্ভৱ হোৱা দেখা গৈছিল। ডাঃ গুলেৰিয়াই কেঁচা খাদ্যৰ ফলত ক’লা ভেঁকুৰ সৃষ্টি কৰাৰ দাবীও নাকচ কৰিছিল। তেওঁ এইটোও কৈছিল যে ঔদ্যোগিক অক্সিজেনৰ ব্যৱহাৰ ভেঁকুৰৰ সংক্ৰমণৰ সৈতে সম্পৰ্কিত হ’ব নোৱাৰে।\nমিউকোৰে অণুবীক্ষণ যন্ত্ৰৰ জৰিয়তে ডাঠ গোলাকাৰ বীজাণু দেখুৱাইছিল। ফটো: টি. ৰাজামণি, ভিনষ্ট্ৰোম\nblack fungus infection covid symptoms কোভিড-19-ৰ পৰা আৰোগ্য হোৱা বহুলোক পলমকৈ ক’লা ভেঁকুৰ – বা শ্লেষ্মাকোচিছ – ৰোগত আক্ৰান্ত হৈছে। ভেঁকুৰে চাইনাছআক্ৰমণ কৰে আৰু আন্তঃকক্ষীয় আৰু আন্তঃক্ৰেনিয়াল অঞ্চলত প্ৰৱেশ কৰে। যদি ইয়াৰ প্ৰগতি সোনকালে পৰীক্ষা কৰা নহয়, 50-80% ৰোগীৰ মৃত্যু হ’ব পাৰে।\nদুয়োজন লেখক ভেঁকুৰৰ প্ৰতি আগ্ৰহী উদ্ভিদ জীৱবিজ্ঞানী। যেতিয়া আমি যোৱা বছৰ কেতিয়াবা ইউৰোপৰ প্ৰতিবেদনৰ পৰা মিউকৰ্মাইকোচিছৰ বিষয়ে প্ৰথম শুনিছিলো, ই এটা ঘণ্টা বজাইছিল।\nমানুহে তেওঁলোকৰ পাকঘৰত প্ৰায়ে ভেঁকুৰ অনুভৱ কৰে, যেতিয়া ফল বোৰ পচি যায় বা পিঠা বোৰ মল্ডি হৈ পৰে। ভেঁকুৰ ৪০০ নিযুত বছৰ আগতে বিকশিত হৈছিল আৰু পৃথিৱীত এক গুৰুত্বপূৰ্ণ ভূমিকা পালন কৰিছিল। তেওঁলোকে উদ্ভিদবোৰক তেওঁলোকৰ জলজ বাসস্থানৰ পৰা ভূমিলৈ যোৱাত সহায় কৰিছে, আৰু তথাপিও তেওঁলোকক মাটিৰ পৰা খনিজ পদাৰ্থ প্ৰাপ্ত কৰাত সহায় কৰিছে। ভেঁকুৰে জৈৱিক আৱৰ্জনা পচি যায় আৰু পাত আৰু কাঠত বন্ধ হৈ থকা পুষ্টিবোৰ পুনৰ ব্যৱহাৰ কৰে।\nতেওঁলোকৰ কিছুমান উদ্ভিদৰ বীজাণু হৈ পৰিছে: ই উদ্ভিদবোৰসংক্ৰমিত কৰে, আন উদ্ভিদলৈ বৃদ্ধি আৰু বিয়পি পৰে, যাৰ ফলত তেওঁলোকৰ জাগ্ৰত অৱস্থাত ধ্বংস হয়। ১৮৪৫ চনৰ মহান আইৰিছ দুৰ্ভিক্ষত এক নিযুত লোকৰ মৃত্যু হৈছিল, ফাইটোফথোৰা ইনফেষ্টেন নামৰ ভেঁকুৰৰ কাম, যিয়ে দেশৰ মুখ্য আলুশস্য মচি পেলাইছিল।\nblack fungus infection covid symptoms যদিও উদ্ভিদৰ মাজত ভেঁকুৰৰ ৰোগ সচৰাচৰ দেখা যায়, সেইবোৰৰ মাত্ৰ এটা অতি সৰু অংশই মানুহক আক্ৰমণ কৰে। এটা কাৰণ হ’ল মানুহকে ধৰি প্ৰাণীবোৰে জটিল ৰোগ প্ৰতিৰোধ প্ৰণালী বিকশিত কৰিছে।\nঅৱশ্যে, যেতিয়া আন এটা ৰোগৰ দ্বাৰা ৰোগ প্ৰতিৰোধ প্ৰণালী ভংগ হয়, অন্যথা ক্ষতিহীন ভেঁকুৰে সুবিধা লয় আৰু মানুহৰ কলাআক্ৰমণ কৰে। এইবোৰক সুবিধাবাদী সংক্ৰমণ বুলি কোৱা হয়। তথাপিও, তেওঁলোকৰ ৰোগসৃষ্টিকাৰী বেক্টেৰিয়াৰ সমকক্ষৰ বিপৰীতে, ভেঁকুৰে কেতিয়াবাহে জীৱনৰ বাবে বিপদজনক ৰোগ সৃষ্টি কৰে। কেণ্ডিডা ইষ্টৰ দৰে কেইটামান ভেঁকুৰে কেতিয়াবা গুৰুতৰ সংক্ৰমণ আৰম্ভ কৰিব পাৰে। কেণ্ডিডাই কোনো সমস্যা সৃষ্টি নকৰাকৈ স্বাস্থ্যৱান ব্যক্তিৰ ছাল আৰু মুখ, ডিঙি আৰু যোনিৰ ভিতৰত বাস কৰে। কিন্তু যদি গৃহস্থৰ শৰীৰ আন এটা ৰোগ বা ঔষধৰ দ্বাৰা দুৰ্বল হৈ পৰিছে, ইয়াৰ ফলত মুখৰ থ্ৰাছ, ডায়েপাৰ চোকোৰা আৰু যোনিৰ সংক্ৰমণ হ’ব পাৰে।\nমুকোৰেলিয়ান ভেঁকুৰবোৰ আৰু কম সমস্যাজনক। সেইবোৰৰ ভিতৰত আছে মুকোৰ আৰু ৰাইজোপাছৰ গণ। এইবোৰ হৈছে মাটি, পচন সাৰ, জন্তুৰ গোবৰ, পচা কাঠ আৰু উদ্ভিদৰ সামগ্ৰীত হোৱা সৰ্বব্যাপী ছাঁচ। আপুনি হয়তো সেইবোৰক পুৰণি ফল আৰু পিঠাৰ ওপৰত ক’লা বৃদ্ধি হিচাপে দেখিছে। মুকোৰেলিয়ান ভেঁকুৰ সাধাৰণতে মৃত বা ক্ষয়হোৱা উদ্ভিদ পদাৰ্থৰ প্ৰথম উপনিবেশ। তেওঁলোকে আন ভেঁকুৰবোৰে অধিক জটিল কাৰ্বোহাইড্ৰেট যেনে চেলুলোজ ৰ বাবে প্ৰদৰ্শন কৰাৰ আগতে উপলব্ধ সীমিত পৰিমাণৰ সৰল কাৰ্বোহাইড্ৰেট দ্ৰুতগতিত ব্যৱহাৰ কৰে।\nblack fungus infection covid symptoms বেছিভাগ ভেঁকুৰৰ দৰে, মুকোৰে বীজাণু নামৰ লাখ লাখ আণুবীক্ষণিক গোলাকাৰ, ডাঠ-হুইড গাঁথনি প্ৰস্তুত কৰে, যিবোৰ বায়ুত বিয়পি পৰে। যেতিয়া বীজাণুবোৰ মাটি বা উদ্ভিদৰ পদাৰ্থৰ দৰে আৰ্দ্ৰ পৃষ্ঠত অৱতৰণ কৰে, সেইবোৰ গজাবলৈ আৰম্ভ কৰে আৰু মাইচেলিয়া নামৰ গাঁথনিৰ দৰে সূতা প্ৰস্তুত কৰে। মাইচেলিয়া শাখাটো বাহিৰলৈ ওলাই যায় আৰু সিহঁতৰ চাৰিওফালে শৰ্কৰা খায় আৰু বিকশিত হয়।\nblack fungus infection covid symptoms ভেঁকুৰৰ বীজাণুবোৰে এক মিলিমিটাৰৰ এক হাজাৰৰ পৰা এশ ভাগ জোখে। বীজাণুবোৰৰ ঘনত্ব – প্ৰতি ঘন মিটাৰ বায়ুমণ্ডলত বীজাণুৰ সংখ্যা – ভেঁকুৰ, অৱস্থান (উদ্ভিদ আৰু উন্মুক্ত পৃথিৱী) আৰু ঋতুৰ ওপৰত নিৰ্ভৰ কৰি পৃথক হয়। ভাৰতৰ দৰে গ্ৰীষ্মমণ্ডলীয় এলেকাত, বাৰিষাৰ তুলনাত গ্ৰীষ্মকালত বীজাণুৰ সংখ্যা সাধাৰণতে অধিক হয়। কিন্তু বাহিৰত প্ৰতি ঘন মিটাৰত 1,000-5,000 বীজাণুৰ তুলনাত, ঘৰৰ ভিতৰত গণনা সাধাৰণতে কেৱল 100-250 হয়। বায়ুত মুঠ বীজাণুৰ ঘনত্বৰ 90% তকৈ ওখ পাঁচৰ পৰা 10 টা প্ৰজাতিৰ।\nএনে হোৱাৰ দৰে, চিকিৎসালয়বোৰ এই বীজাণুবোৰৰ পৰা মুক্ত নহয়। 2014 চনত তেহৰাণত কৰা এক অধ্যয়নত পৰামৰ্শ দিয়া হৈছিল যে চিকিৎসালয়ৰ বায়ুয়ে কেণ্ডিডা, এস্পাৰগিলাছ, পেনিচিলিয়াম আৰু ৰাইজোপাছৰ দৰে বহুতো সুবিধাবাদী ৰোগসৃষ্টিকাৰী ভেঁকুৰ কঢ়িয়াই নিব পাৰে।\nযেতিয়া ৰোগী এজনৰ ৰোগ প্ৰতিৰোধ প্ৰণালীৰ সৈতে আপোচ কৰা হৈছে, তেওঁলোকে মিউকোৰ বীজাণু উশাহত লয়, তেওঁলোকৰ শ্লেষ্মাকোচিছ হ’ব পাৰে। ই এক বিৰল, সংক্ৰামক নোহোৱা ৰোগ – কিন্তু সোনকালে চিকিৎসা নকৰিলে ই দুৰ্বল বা মাৰাত্মক হ’ব পাৰে। যোৱা দশকত শ্লেষ্মাকোচিছ সংক্ৰমণৰ সঘনতা বৃদ্ধি পাইছে, মুখ্যতঃ অংগ সংৰোপণৰ সংখ্যা অধিক হোৱাৰ বাবে। সংৰোপিত অঙ্গ প্ৰাপ্ত কৰা লোকসকলে তেওঁলোকৰ শৰীৰক নতুন অঙ্গবোৰ প্ৰত্যাখ্যান কৰাৰ পৰা ৰক্ষা কৰিবলৈ ইমিউনোচাপ্ৰেচেণ্ট ঔষধৰ ওপৰত নিৰ্ভৰ কৰে, কিন্তু এই অৱস্থাত তেওঁলোক সংক্ৰমণৰ সন্ক্ষীন হয়।\nblack fungus infection covid symptoms কোভিড-19, এইচ.আই.ভি./এইডছ আৰু অন্যান্য ভাইৰেল ৰোগ, জন্মগত হাড়ৰ মজ্জাৰ ৰোগ, গুৰুতৰ পোৰা, কৰ্কট ৰোগ আৰু চিকিৎসা নকৰা বা অনিয়মীয়াভাৱে চিকিৎসা কৰা ডায়েবেটিচৰোগ প্ৰতিৰোধ ক্ষমতা হ্ৰাস কৰিছে আৰু মিউকৰ্মাইকোচিছ হোৱাৰ সম্ভাৱনা আছে। ষ্টেৰইড প্ৰাপ্ত কৰা কোভিড-19 ৰোগীৰ বিশেষভাৱে বিপদাশংকা থাকে কিয়নো ষ্টেৰইডে ৰোগ প্ৰতিৰোধ প্ৰণালী দমন কৰে। এইকাৰণে অতি প্ৰয়োজন নোহোৱালৈকে ষ্টেৰইড ব্যৱহাৰ কৰিব নালাগে।\nনিগনি আৰু খৰগোচৰ সৈতে কৰা পৰীক্ষাত দেখা গৈছে যে স্বাস্থ্যৱান জন্তুবোৰত উশাহত লোৱা বীজাণুবোৰ শ্বেত ৰক্ত কণিকাৰ দ্বাৰা সোনকালে হত্যা কৰা হয়। কিন্তু যদি গৃহস্থৰ ৰোগ প্ৰতিৰোধ সঁহাৰি দমন কৰা হয়, শৰীৰে কম শ্বেত ৰক্ত কণিকা প্ৰস্তুত কৰে। এই অৱস্থাত, বীজাণুবোৰ গজায় আৰু পাতল, তাঁৰৰ দৰে নলীৰ দৰে দ্ৰুতগতিত বৃদ্ধি হয় যি ডাল বাহিৰলৈ ওলাই যায় আৰু ৰক্তনলীবোৰত প্ৰৱেশ কৰে আৰু সেইবোৰ মাৰি পেলায়।\nblack fungus infection covid symptoms যেতিয়া মুকোৰে চাইনাছবোৰআক্ৰমণ কৰে, ই হাঁওফাঁও, মগজু আৰু কেন্দ্ৰীয় স্নায়ুতন্ত্ৰলৈ বিয়পে। ইয়াৰ ফলত হোৱা শ্লেষ্মাৰোগৰ সচৰাচৰ লক্ষণবোৰৰ ভিতৰত আছে জ্বৰ, মুৰৰ বিষ, ৰঙা পৰা আৰু নাক বা চকুৰ ওচৰত ফুলা ছাল, মুখৰ বিষ, কাহৰ ফলত ৰক্তক্ষয়ী বা ডাঠ তৰল উৎপন্ন হোৱা, আৰু উশাহ চুটি হোৱা। চিকিৎসকে কলাৰ বায়োপ্সী আৰু হাঁওফাঁওৰ এক্স-ৰে স্কেনৰ জৰিয়তে ইয়াক নিৰ্ণয় কৰিব পাৰে।\nমিউকৰ্মাইকোচিছৰ চিকিৎসাত আটাইতকৈ কাৰ্যকৰী ঔষধ দুটা হৈছে এম্ফোটেৰিচিন বি আৰু পচাকোনাজোল – যদিহে সংক্ৰমণ টো সোনকালে পোৱা যায়। অৱশ্যে, পিছৰটো কৰা কঠিন কিয়নো আমি মিউকৰ্মাইকোচিছৰ এক নিৰ্ভৰযোগ্য ৰোগ নিৰ্ণয় বৈশিষ্ট্যৰ বিষয়ে নাজানো।\nইয়াত কোৱা হৈছে, মিউকৰ্মাইকোচিছ সংক্ৰমিত হোৱাৰ আশংকা হ্ৰাস কৰিবলৈ আমি কেইটামান সৰল পদক্ষেপ অনুসৰণ কৰিব পাৰোঁ। প্ৰথমটো হ’ল সমাজক ৰোগটোৰ বিষয়ে শিক্ষিত কৰা। দ্বিতীয়: বীজাণুৰ উপস্থিতি পৰীক্ষা কৰিবলৈ আমি সময়ে সময়ে চিকিৎসালয়ত, বিশেষকৈ গুৰুত্বপূৰ্ণ যত্ন ৱাৰ্ডত বায়ুৰ নমুনা ল’ব লাগিব। তৃতীয়: আমি নিশ্চিত কৰিব লাগিব যে অক্সিজেন চিকিৎসাৰ সময়ত ব্যৱহৃত হিউমিডিফায়াৰবোৰ বীজাণুমুক্ত হয়। চতুৰ্থ: আৰোগ্য হোৱা ৰোগীসকলক তেওঁলোকৰ প্ৰাকৃতিক শক্তি আৰু ৰোগ প্ৰতিৰোধ ক্ষমতা ঘূৰাই নোপোৱালৈকে ঘৰৰ ভিতৰত থাকিবলৈ পৰামৰ্শ দিব লাগে। পঞ্চম: খেতি বা বাগিচাত নিয়োজিত ৰোগীসকলক ধুমুহাৰ নিষ্পত্তি নোহোৱালৈকে কামৰ পৰা আঁতৰি থাকিবলৈ পৰামৰ্শ দিব লাগে।\nটি.এছ. সূৰ্যনাৰায়ণন চেন্নাইৰ বিবেকানন্দ ইনষ্টিটিউট অফ ট্ৰপিকেল মাইকোলজী (ভি.আই.এন.ষ্ট্ৰোম)ত আছে। আৰ. উমা শংকৰ বেংগালুৰুৰ কৃষি বিজ্ঞান বিশ্ববিদ্যালয়ৰ সৈতে আছে।


দৰিদ্ৰ পৰিয়ালৰ মেধাৱী ছাত্ৰী শিখামণি ডেকাক সম্বৰ্ধনা ও আৰ্থিক সহায় দল-সংগঠনৰ - Gana Adhikar\nGana Adhikar Fastest growing Assamese Daily\nনৰেদ্ৰ মোডীক অভিনন্দন শ্বেখ হাছিনাৰ\n31 mins আগত\nকংগ্ৰেছ দলৰ দুই প্ৰাৰ্থীৰ অগ্ৰগতি\n4 hours আগত\nবৰপেটাৰ দৃশ্যপট পৰিৱৰ্তনঃ আব্দুল খালেকৰ আগ্ৰগতি\n5 hours আগত\nআনুষ্ঠানিক ফলাফলৰ পূৰ্বেই ইজৰাইলৰ প্ৰধানমন্ত্ৰীৰ অভিনন্দন মোডীলৈ\nবিয়লি ৪ বজালৈকে কেইবাজনো প্ৰাৰ্থীৰ বিজয় নিশ্চিত\nহৃদক্ৰিয়াত আক্ৰান্ত হৈ মধ্যপ্ৰদেশৰ কংগ্ৰেছ নেতাৰ মৃত্যু\nকেৰালাৰ ৱাইনাড় সমষ্টিৰ পৰা ৪৫৪২৯৭টা ভোটৰ ব্যৱধানত ৰাহুল গান্ধীৰ জয়\nনিশ্চিত বিজয়ৰ দিশত কংগ্ৰেছৰ তিনি প্ৰাৰ্থী\n48 mins আগত\nবিয়লি ৩ বজালৈকে হোৱা ভোট গণনাত কাৰ কিমান অগ্ৰগতি\n6 hours আগত\nইণ্ডিয়া অপেনঃ শিৱ-ফাইলু-অংকুশিতা ছেমিফাইনেলত\n1 day আগত\nআই চি চি বিশ্বকাপ 2019 : বিৰাটৰ নেতৃত্বত ইংলেণ্ডত উপস্থিত ভাৰতীয় ক্ৰিকেট দল\nৰাজ্যিক আন্তঃস্কুল টাং ছু ডো প্ৰতিযোগিতাত নলবাৰীৰ সাফল্য\nপদক জিকাৰ লক্ষৰে আজিত গুৱাহাটীৰ ৰীংত অৱতীৰ্ণ হ’ব মেৰি কম\nগুৱাহাটীত আৰম্ভ হ’ল দ্বিতীয় ইণ্ডিয়া অ’পেন বক্সিং প্ৰতিযোগিতা\nইণ্ডিয়া অপেনত ভাগ ল’বলৈ মহানগৰীত তাৰকা বক্সাৰ গুৱাহাটীত অনুৰাগীৰ সহাৰি বিচাৰিছে মেৰী কমে\nহিমা দাসৰ এথলেটিকছ কেৰিয়াৰ সংকটত !\nনগাঁৱত ১-২ জুনত ‘প্ৰাগ চিনে এৱাৰ্ডছ’ নৰ্থ-ইষ্ট, ২০১৯\nমহাৰাষ্ট্ৰৰ গুৰুত্বপূৰ্ণ সমষ্টি নৰ্থ মুম্বাই লোকসভা সমষ্টিৰ কংগ্ৰেছ প্ৰাথী জনপ্ৰিয় অভিনেত্ৰী উৰ্মিলা মাতণ্ডকাৰৰ বিভিন্ন সামাজিক অনুষ্ঠান-প্ৰতিষ্ঠানৰ কাৰ্যসূচী আৰু নিৰ্বাচনী সভাৰ কিছু দৃশ্য\nমাজুলীক লৈ বিজু সেনাপতিৰ নতুন ছবি ‘মেগনিফিছেন্ট মাজুলী’\nঅংকুশ ভৰদ্বাজ, নিলাঞ্জনা ৰায়ক পৰাজিত কৰি বৃহৎ ৰিয়েলিটী শ্ব’ ইণ্ডিয়ান আইডল 2018ৰ খিতাপ হস্তগত কৰি উল্লাহ চলমান আলীৰ\n২০১৯-২০নাট্যবৰ্ষৰ ৰাজমুকুট থিয়েটাৰৰ প্ৰস্তুতিঃ সুদীৰ্ঘ এঘাৰবছৰ বিৰতিৰ মূৰত ভ্ৰাম্যমাণ থিয়েটাৰত কপিল বৰা\nডিচেম্বৰত মুক্তি পাব প্ৰিয়ংকা চোপ্ৰা প্ৰযোজিত প্ৰথমখন ছিকিমী চলচ্চিত্ৰ পহুনা\n৫ অক্টোবৰত ছবি গৃহলৈ আহিব জুবিন গাৰ্গৰ ‘দ্যা আন্ডাৰ’ৱল্ড’\nচীন, ভিয়েটনাম, ম্যানমাৰ সহ আন কেইবাখন দেশত বাবে বিমান সেৱা আৰম্ভ কৰিব ইণ্ডিগোই\nভোডাফোনৰ পোষ্ট পেইড গ্ৰাহকলৈ বিশেষ সুবিধা\nবন্ধ নহয় বি এছ এন এল সেৱাঃ অসমতো আৰম্ভ হ’ব ৪জি সেৱা\nপাচলিৰ পৰা চাউল-ডালি সকলো পাওঁক এতিয়া হোম ডেলিভাৰী আপোনাৰ চহৰ গুৱাহাটীত\nসুখবৰ ! হ্ৰাস পাব গৃহ ঋণৰ ইএমআই\nৰন্ধন গেছৰ চিলিণ্ডাৰৰ মূল্য হ্ৰাস\nডেনা, বিজয়া, বৰোদা বেংক একত্ৰীকৰণৰ সিদ্ধান্ত কেন্দ্ৰৰ\nঅসমৰ বহু জনপ্ৰতিনিধিয়ে নাজানে ইতিহাস\nস্মৃতিৰ পটত বিহু আৰু অসমীয়া মুছলমান\nআয়ুস ৰেখাডাল মচ খাই যাব নেকি ?\nবিদেশী ন্যায়াধিকৰণৰ ৰায় বনাম এন আৰ চি\nপ্ৰসংগ : নিৰ্বাচন আৰু অচ্ছে দিনৰ খতিয়ান\nবিহু গীত প্ৰেমৰ গীত\n’১৯ৰ লোকসভা নিৰ্বাচনঃ গণতন্ত্ৰ ৰক্ষাৰ প্ৰত্যাহবান\nকোন সমষ্টিত কাৰ অগ্ৰগতি – Live Update 2:00 PM\nHome / আঞ্চলিক / দৰিদ্ৰ পৰিয়ালৰ মেধাৱী ছাত্ৰী শিখামণি ডেকাক সম্বৰ্ধনা ও আৰ্থিক সহায় দল-সংগঠনৰ\nদৰিদ্ৰ পৰিয়ালৰ মেধাৱী ছাত্ৰী শিখামণি ডেকাক সম্বৰ্ধনা ও আৰ্থিক সহায় দল-সংগঠনৰ\n7 days আগত\tআঞ্চলিক 45 Views\nডিজিটেল সংবাদ, ডিব্ৰুগড়ঃ হাইস্কুল শিক্ষান্ত পৰীক্ষাৰ বুধবাৰে ঘোষিত ফলাফলত ৫টা বিষয়ত লেটাৰ নম্বৰ সহ মুঠ ৫১০ নম্বৰ লাভ কৰি সুখ্যাতিৰে উত্তীৰ্ণ হৈ ডিব্ৰুগড় জিলাখনৰ লগতে ৰহমৰীয়া অঞ্চললৈ গৌৰৱ কঢ়িয়াই আনিবলৈ সক্ষম হোৱা দৰিদ্ৰ পৰিয়ালৰ কন্যা শিখামণি ডেকাৰ বাসগৃহত আজি ডিকমৰ বিশিষ্ট সমাজকৰ্মী তথা আমছুৰ কেন্দ্ৰীয় সহকাৰী সম্পাদক চফি আলম খানে উপস্থিত হৈ মেধাৱী ছাত্ৰীগৰাকীক এখন ফুলাম গামোচাৰে সম্বৰ্ধনা জনোৱাৰ লগতে সামান্য ভাৱে আৰ্থিক সহায় আগবঢ়াই। উল্লেখ যে ডিব্ৰুগড় জিলাৰ ৰহমৰীয়া মৌজাৰ অন্তৰ্গত নিজৰহমৰীয়া গাঁৱৰ দৰিদ্ৰ সত্যৰঞ্জন ডেকা আৰু মনিকা ডেকাৰ কন্যা শিখামণিয়ে গৌৰৱ কঢ়িয়াই আনিছে জিলাখনলৈ৷ শিখামণি পিতৃয়ে দিন হাজিৰা কৰে৷ পিতৃয়ে উপাৰ্জন কৰা সামান্য টকাৰে ঘৰ খন নচলে যদিও সেই টকাৰে কন্যাক পঢ়াইছিল সত্যৰঞ্জন ডেকাই৷ পিতৃ সত্যৰঞ্জন ডেকাই দিন হাজিৰা কৰি অতি কষ্টৰে তিনিজনি কন্যাক ডাঙৰ মানুহ হোৱা সপোন দেখি জীৱনৰ সংগ্ৰাম অব্যাহত ৰাখিছে৷ এইদৰে এটি দৰিদ্ৰ পৰিয়ালৰ পৰা মেধাৱী ছাত্ৰীগৰাকীয়ে সু-ফলাফল প্ৰদৰ্শনেৰে অঞ্চলটোলৈ গৌৰৱ কঢ়িয়াই আনিবলৈ সক্ষম হোৱাৰ লগতে নৱ প্ৰজন্মৰ মাজতো এক আদৰ্শ প্ৰতিষ্ঠা কৰিবলৈ সক্ষম হৈছে। আনহাতে সদৌ অসম মটক যুৱ-ছাত্ৰ সন্মিলনৰ কেন্দ্ৰীয় সহকাৰী সম্পাদক দেৱঋৰ্ষি চেতিয়াৰ লগতে অসম জাতীয়তাবাদী যুৱ-ছাত্ৰ পৰিষদৰ ডিব্ৰুগড় জিলা সমিতিৰ উপ-সভাপতি প্ৰিয়ব্ৰত গোহাঁই আৰু সাংগঠনিক সম্পাদক উদয়ন বৰুৱাই মেধাৱী ছাত্ৰী শিখামণিক অধ্যয়নৰ ক্ষেত্ৰত সহায়-সহযোগিতা আগবঢ়োৱাৰ হ’ব বুলি জানিব দিয়ে।\nপূৰ্বৱৰ্তী মহানুভৱতাঃ হেৰাই পোৱা ধন বেংক কৰ্তৃপক্ষক ওভতালে যোৰহাটৰ যুৱকে\nপৰৱৰ্তী আৰ্থিক দৈন্যতাক নেওচি ধনশিৰিত উজ্জ্বলিল প্ৰেৰণাঃ মহকুমাৰ ভিতৰত ৯৫% পাই শীৰ্ষস্থানত\nAssam Congress Lok Sabha Elections 2019 BJP AGP NRC Assam Lok Sabha Elections 2019 Guwahati AASU Citizenship Amendment Bill KMSS Barpeta AAMSU Lok Sabha Elections AJYCP Akhil Gogoi Sarbananda Sonowal Cricket Abdul Khaleque Assamese AIUDF Jorhat Rahul Gandhi Narendra Modi Dibrugarh\nJuly 6, 2018\t3,465\nAugust 11, 2018\t2,995\nAugust 20, 2018\t2,585\nPowered by Gana Adhikarthemetf


এক অনাকাংক্ষিত পৰীক্ষাৰ ইটো-সিটো – খনিন্দ্র ভূষণ মহন্ত – ফটাঢোল\nFebruary 1, 2019 লটিঘটি\t2 Comments\nএক অনাকাংক্ষিত পৰীক্ষাৰ ইটো-সিটো – খনিন্দ্র ভূষণ মহন্ত\nশুক্রবাৰে ৰাতি ‘মেইল’ আহিছে। দেওবাৰে পুৱা ১০-৩০ বজাৰ পৰা পৰীক্ষা! তাকো গুৱাহাটীত। ৯ বজাত কলেজত গৈ উপস্থিতি জাহিৰ কৰিব লাগিব। আইজ্জাও বালক! টেমাটো গৰম হ’বলৈ ইয়াতকৈ কিবা বেলেগ খবৰ লাগেনে এই পৃথিৱীত! অমুকা তেতিয়া আছো মামাৰ ঘৰত। মেইল দেখিয়েই খঙে-ভয়ে মুখৰ ৰং যে সলনি হৈছিল তাত কোনো সন্দেহেই নাই। পঢ়াৰ ঘৰত এটা বৃহৎ শূন্যই নাচি নাচি আগৰ পৰাই মোক ভেঙুচালি কৰিয়েই আছিল যদিও এনেই ‘গহীন ফিলিং’ এটা দি আছিলোঁ। কিন্তু এতিয়া উপায় নাই। ইতিমধ্যে মোৰ জোলোঙাৰ মেকুৰী বাহিৰ হ’বলৈ বেছি পৰ নাই বুলি মই জানি গৈছিলোঁ।\nৰাতিয়েই ‘চিলেবাচ’ খুচৰি উলিয়াই পৰীক্ষা নামৰ আচম্বিত যুদ্ধখনলৈ সাজু হ’লোঁ। সাজু মানে কি আৰু, যিহেতু পৰীক্ষা ‘অবজেক্টিভ টাইপ’ আছিল, “অক্কৰ, বক্কৰ, বম্বে, বৌ” কৰিম বুলি মনতে পাঙি ল’লোঁ।\nএসপ্তাহ থাকিম বুলি ফুটাই থৈ যোৱাতো পাছ দিনা পুৱাই ঘৰ পোৱাত মা-দেউতা-ভণ্টী সকলোৱে মোৰ ‘ইজ্জতৰ ধাজ্জিয়া’ উৰালে। মই কিন্তু এইবোৰত উদাস দেই। সৰু-সুৰা কথাত মই পাত্তাই নিদিওঁ। দেউতাক পৰীক্ষাৰ কথা কওঁতে যিষাৰ হে বাক্য প্রক্ষেপ কৰিলে! হায়ৈ, সত্য যুগত হোৱাহেঁতেন, ফাঁট মেলা বসুমতী পাতালে লুকাওঁ বুলি ময়ো ‘গায়েব’ হৈ দিলোহেঁতেন! বোলে, “তইনো আজিলৈকে কোনটো পৰীক্ষাত চিন্তা কৰিছ?” কথাষাৰত লাজ পালোঁ যদিও অলপ সাহসো পালোঁ। মানে, অলপ চেল্ফ কনফিডেন্স বাঢ়িল।\nসেইদিনাই আবেলিলৈ টালি-টোপোলা বান্ধি, মানে কলম, এডমিট লৈ গুৱাহাটীলৈ ওলালোঁ। মিছন- পৰীক্ষা!\nখানাপাৰাৰ পৰা চিটি বাছেৰে গৈ আছোঁ। ভঙাগড়ত নামিম। সন্ধ্যা সময়। গাড়ীৰ ভিতৰত যেন কোনোবাই কুম্ভ-মেলাহে পাতিছে! উশাহ-নিশাহ চলাচল কৰিবলৈয়ো ঠাই অকণ নাই। কাৰোবাৰ যদি এখন হাত ওপৰৰ লোহাডালত দেখা গৈছে, আনটো হাত বিচাৰি পোৱা সাধ্য নাই। দুজনমান ইমানেই ওচৰা-ওচৰিকৈ থিয় হৈছে যে, দেখাত এটা শৰীৰতে দুটা ডিঙি থকা যেনেই লাগিছিল। বাছখন দুলি-দুলি গৈ আছে। তেনেতে আহিল মোলৈ বান্ধৱী এজনীৰ ফোন। মই হেল্ল’ বুলি ক’বলৈহে যেন তাই বাট চাই আছিল। “অই কাইলে কি হ’ব”, “একো পঢ়াই নাই”, “মই ফেইল কাইলে” ইত্যাদি ইত্যাদি এসোপামান মিছাৰ ফটকা ফুটাই গ’ল। মই হা, না কোৱাৰ একো সুবিধাই দিয়া নাই। এনেই চিটি-বাছৰ ভিৰ। তাৰ ওপৰত আকৌ এইজনীৰ বক-বকনি সোপা! মই গাড়ীৰ পৰা নামিম বুলি কৈ ফোনটো কাটিলোঁ। উস্। ৰক্ষা! ছোৱালীবোৰে যে ইমান মিছা কথা ক’ব পাৰে ঔ (বিশেষকৈ পঢ়াৰ ক্ষেত্রত)! গণেশগুৰি পাইছোঁ। মহিলা কণ্ঠ এটাই বাহিৰৰ পৰা সুধিছে, “চিট হ’বনে?” মোৰ ফটা মুখ। ওলায়েই গ’ল নহয়, “চিট আছে। কিন্তু সকলোবোৰতে মানুহ বহি বহি আছে।” ওচৰৰ মানুহকেইজনৰ অৱস্থাটো চাব লগীয়া হৈছিল। হাঁহিও উঠিছে, অথচ হাঁহিবলৈয়ো মন কৰা নাই।\nপৰীক্ষাৰ আগত হেনো ‘টেনচন’ ল’ব নালাগে (আমাৰ চিনিয়ৰ এজনৰ দৈব্যবাণী)। এইবাৰ যেনিবা টেনচন লৈছোঁ যদিও পৰীক্ষাৰ নহয়, কেনেকৈ নামি যাম সেইটোৰ।\nকলেজৰ চৌহদত প্রৱেশ কৰি বিল্ডিঙটোৰ বাহিৰত নিজৰ বহা ঠাইকণ বিচাৰি ল’লোঁ। মূল গৃহৰ তলা খুলিবলৈ হাতত তেতিয়াও প্রায় এঘণ্টা সময় বাকী। ওখ গছ এজোপাৰ তলত ৰৈ আলেঙে-আলেঙে পৰীক্ষার্থীসকলৰ আও-ভাও লক্ষ্য কৰি আছোঁ। ‘গেং’ হিচাপত অহাবোৰৰ কথাৰ শেষ নাই। পঢ়াৰ কথাই পাতিছে নে আন কিবা নাজানো। দুই-এক ‘পঢ়াকু’ৱে একাষৰীয়াকৈ বহি ধুম-ধাম কিতাপ, বহীৰ পাত লুটিয়াইছে। মই মনতেহে, “এনে পৃথিৱীখন জয় কৰিব এতিয়া পঢ়ি!” বেছি সংখ্যকেই মোৰ দৰে ‘বিন্দাচ’ হৈ অহা যেনেই লাগিছে। না কিবা পোৱাৰ আশা, না কিবা হেৰুওৱাৰ ভয়।\nনথি-পত্র পর্যবেক্ষণ কৰা হোৱাৰ পাছত আমাক শাৰী পাতি ভিতৰলৈ যাবলৈ অনুমতি দিয়া হ’ল। চর্ত এটাই- “হাতত এডমিটখন, কলমটো আৰু পৰিচয় প্রমাণ পত্রখন।” মোৰ ঠিক আগত থিয় দি থকা ছোৱালীজনীয়ে বেগটো থওঁতে ঘপহকে তাইৰ হাতৰ পৰা কলম, কাঠ পেঞ্চিল, স্কেল আৰু ৰবৰ সৰি পৰা দেখিলোঁ। মোৰ সৰু মগজুৱে আজিও বুজি নাপালে, যিখন এডমিট কার্ডত ‘ব্লক লেটাৰ’ত লিখা আছে যে কেৱল ক’লা বা নীলা কলমহে ব্যৱহাৰ কৰিব পাৰিব, সেইটো পৰীক্ষাত কাঠ পেঞ্চিল, স্কেল আৰু ৰবৰৰ কাম কি?\nমোৰ মনলৈ এটা কথাই আহি আছিল, “Girls will be girls.”\nৰোল নম্বৰটো বিচাৰি নিজৰ ঠাইত বহিলোঁ। তেতিয়াও পৰীক্ষা আৰম্ভ হ’বলৈ আধা ঘণ্টামান আছেই। মই নিজৰ মনটো স্থিৰ কৰিবলৈ যত্ন কৰি আছোঁ যদিও ভালকৈ পৰা নাই। মোৰ সন্মুখৰ বেঞ্চৰ একাষে বহা ছোৱালীজনী আৰু মোৰ সোঁ ফালৰ শাৰীত সমানে সমানে বহা ল’ৰাজন আগৰে চিনাকি বুলি সিহঁতৰ কথা-বতৰাৰ পৰা গম পালোঁ। দুয়োৰে কথোপকথন আছিল এনেধৰণৰ-\n“আৰে তুমি দেখোন! কি খবৰ?”\n“ভাল ভাল। তোমাৰ কোৱা।”\n“ঠিক-ঠাক চলি আছোঁ। একো পঢ়া নাই জানানে। এনেই আহিছোঁ আৰু।”\n“ময়ো একেই। সেইবোৰ বাদ দিয়া। নয়নৰ বিয়াত নেদেখিলোঁ যে?”\n“যাব নোৱাৰিলোঁ। গা বেয়া আছিল। মই দীপাক কৈছিলোঁ।”\nমই বোলো, এওঁলোক মনে-মনে থাকিব নে নাই ঔ! পাছ মুহূর্ততে আকৌ ল’ৰাজনে সুধিলে, “মৃণাল ছাৰৰ ল’ৰা এটা হ’ল নহয়। গম পোৱা নে?”\n“হয় নেকি? মই গম পোৱা নাই।”\n“HOD ছাৰৰ গা বেয়া হৈছিল। এতিয়া বা কেনে?”\n“এতিয়া ভাল পাইছে। মই ফোন কৰিছিলোঁ।”\n“অ অ। আমাৰ সেই যোৰাটোৰ খবৰ পোৱানে কিবা?”\n“ব্রে’ক-আপ হ’ল নেকি? দুইটাই ষ্টেটাচত তামাম চেণ্টি ফালি থাকে দেখোন!”\nমোৰ বিৰক্তি লাগিবলৈ আৰম্ভ কৰিছিল। কথাই বৰ বেয়াকৈ পাক লোৱাত মই কিবা এটা ক’বলৈ লওঁতেই পৰিদর্শক সোমাই আহিল। তাৰ পাছতহে কোঠাটো পৰীক্ষা হল পৰীক্ষা হল লাগিছে।\nকথা পাতিবলৈয়ো যে মানুহে সময় পায়! তাকো বিষয়বোৰৰো যে ভাগ! বিয়া, ব্রে’ক-আপ ধেই!\nবিঃদ্ৰঃ মোৰ পৰীক্ষা কেনেকুৱা হ’ল নুসুধিব৷ মই নিজেও নাজানো দেই ৷\n« সম্পাদকীয়–তৃষ্ণা টি. ভূঞা\nফটা পোষ্টাৰ নিকলা হিৰো–ডলী তালুকদাৰ »\nপৰীক্ষা কেনে হল ????\nমজা লাগিল৷ পৰীক্ষা কেনে হল বাৰু? এনেই সুধিলো আৰু৷


1Ki 16 | AsmULB | STEP | পাছত হনানীৰ পুত্ৰ যেহূৰ ওচৰলৈ বাচাৰ বিৰুদ্ধে যিহোৱাৰ বাক্য আহিল, তেওঁ ক’লে,\n1পাছত হনানীৰ পুত্ৰ যেহূৰ ওচৰলৈ বাচাৰ বিৰুদ্ধে যিহোৱাৰ বাক্য আহিল, তেওঁ ক’লে, 2“যদিও মই তোমাক ধূলিৰ পৰা তুলি মোৰ প্ৰজা ইস্ৰায়েলৰ ওপৰত তোমাক অধিপতি পাতিলোঁ, তথাপিও তুমি যাৰবিয়ামৰ পথত চলিলা আৰু মোৰ প্ৰজা ইস্ৰায়েলৰ পাপৰ দ্বাৰাই মোৰ ক্রোধ জন্মাবলৈ তেওঁলোকক পাপত লিপ্ত কৰিবলৈ দিলা।\n3চোৱা, মই বাচা আৰু তেওঁৰ বংশক সম্পূর্ণৰূপে ধ্বংস কৰিম, আৰু নবাটৰ পুত্ৰ যাৰবিয়ামৰ বংশৰ দৰে তোমাৰ বংশলৈ তেনেদৰে কৰিম। 4বাচাৰ বংশৰ যি জন লোকৰ নগৰত মৃত্যু হ’ব, তেওঁক কুকুৰবোৰে খাব আৰু যি জন লোকৰ নগৰৰ বাহিৰত মৃত্যু হ’ব, তেওঁক আকাশৰ চৰাইবোৰে খাব।”\n5বাচাৰ অৱশিষ্ট বৃত্তান্তৰ বিষয়ে, তেওঁ কৰা কাৰ্য আৰু পৰাক্ৰমৰ কথা জানো ইস্ৰায়েলৰ ৰজাসকলৰ ইতিহাস-পুস্তকখনত লিখা নাই? 6পাছত বাচা তেওঁৰ পূর্ব-পুৰুষসকলৰ লগত নিদ্ৰিত হ’ল আৰু তিৰ্চাত তেওঁক মৈদাম দিয়া হ’ল; তেতিয়া তেওঁৰ পুত্ৰ এলা তেওঁৰ পদত ৰজা হ’ল।\n7হনানীৰ পুত্ৰ যেহূ ভাববাদীৰ দ্বাৰাই বাচা আৰু তেওঁৰ বংশৰ অহিতে যিহোৱাৰ বাক্য আহিছিল, কিয়নো যাৰবিয়ামৰ বংশৰ দৰে বাচায়ো যিহোৱাৰ সাক্ষাতে নিজ হাতৰ দ্ৱাৰাই কু-আচৰণ কৰিছিল আৰু সেই কাৰ্যবোৰৰ দ্বাৰাই যিহোৱাক ক্রোধত উত্তেজিত কৰাইছিল আৰু সেইবোৰৰ সৈতে যাৰবিয়ামৰ বংশকো বধ কৰিছিল৷\n8যিহূদাৰ ৰজা আচাৰ ৰাজত্বৰ ছাবিশ বছৰত বাচাৰ পুত্ৰ এলাই ইস্ৰায়েলৰ ওপৰত তিৰ্চাত ৰাজত্ৱ কৰিবলৈ ধৰিলে; তেওঁ দুবছৰলৈ ৰাজত্ব কৰিছিল। 9পাছত জিম্ৰীৰ নামেৰে তেওঁৰ এজন দাসে তেওঁৰ বিৰুদ্ধে চক্ৰান্ত কৰিলে। তেওঁ ৰজা এলাৰ ৰথৰ সৈন্যৰ আধা লোকৰ অধ্যক্ষ আছিল৷ 10যিহূদাৰ ৰজা আচাৰ ৰাজত্বৰ সাতাইশ বছৰত যেতিয়া এলাই তিৰ্চাত নিজৰ ঘৰগিৰী অৰ্চাৰ ঘৰত পান কৰি মতলীয়া অৱস্থাত আছিল, তেতিয়া জিম্ৰীয়ে সোমাই গৈ, তেওঁক প্ৰহাৰ কৰি বধ কৰিলে আৰু তেওঁৰ পদত নিজে ৰজা হ’ল।\n11তেওঁ ৰজা হৈ সিংহাসনত বহা মাত্ৰকে বাচাৰ সকলো বংশকে তেওঁ বধ কৰিলে৷ তেওঁ বাচাৰ সমন্ধীয়া কোনো এজন পুৰুষ বা তেওঁৰ পৰিয়ালৰ লোক বা তেওঁৰ বন্ধুসকলৰ কোনো এজনকো অৱশিষ্ট নাৰাখিলে। 12এই দৰে যেহূ ভাববাদীৰ দ্বাৰাই বাচাৰ বিৰুদ্ধে কোৱা যিহোৱাৰ বাক্য অনুসাৰে জিম্ৰীয়ে তেওঁৰ সকলো বংশ বিনষ্ট কৰিলে। 13বাচা আৰু তেওঁৰ পুত্ৰ এলাই নিজৰ অসাৰ প্ৰতিমাবোৰৰ দ্বাৰাই ইস্ৰায়েলৰ ঈশ্বৰ যিহোৱাক ক্রোধত উত্তেজিত কৰাবলৈ যি যি পাপ কৰিছিল, সেই সকলো পাপৰ কাৰণে এই সকলো ঘটিল।\n14এলাৰ অৱশিষ্ট বৃত্তান্তৰ বিষয়ে আৰু তেওঁৰ সকলো কাৰ্য্যৰ কথা জানো ইস্ৰায়েলৰ ৰজাসকলৰ ইতিহাস-পুস্তকখনত লিখা নাই?\n15যিহূদাৰ ৰজা আচাৰ ৰাজত্বৰ সাতাইশ বছৰত জিম্ৰীয়ে মাত্ৰ সাত দিন তিৰ্চাত ৰাজত্ব কৰিছিল। সেই সময়ত সৈন্যসকলে ফিলিষ্টীয়াসকলৰ অধীনত থকা গিব্বথোনৰ কাষত ছাউনি পাতি আছিল। 16পাছত সেই ছাউনিত থকা লোকসকলে শুনিবলৈ পালে যে, “জিম্ৰীয়ে চক্ৰান্ত কৰি ৰজাক বধ কৰিলে।” তেতিয়া সমুদায় ইস্ৰায়েলে সেই দিনা ছাউনিৰ মাজত অম্ৰী নামেৰে সেনাপতিজনক ইস্ৰায়েলৰ ওপৰত ৰজা পাতিলে। 17পাছত অম্ৰী আৰু তেওঁৰ লগত সমুদায় ইস্ৰায়েলে গিব্বোথনৰ পৰা যাত্ৰা কৰি গৈ তিৰ্চা অৱৰোধ কৰিলে।\n18যেতিয়া জিম্ৰীয়ে নগৰখন দখল কৰি লোৱা দেখিলে, তেতিয়া তেওঁ ৰাজ-গৃহত লাগি থকা দুর্গত সোমাল, আৰু তাৰ চাৰিওফালে জুই লগাই দিলে৷ এইদৰে তেওঁ জুইত প্ৰাণত্যাগ কৰিলে। 19তেওঁ যিহোৱাৰ দৃষ্টিত কু-আচৰণ কৰি যি যি পাপ কৰিছিল আৰু যাৰবিয়ামৰ দৰে তেওঁ পাপ কৰিছিল, সেই কাৰ্যবোৰৰ দ্বাৰাই ইস্ৰায়েলকো পাপত লিপ্ত কৰাইছিল; এইবোৰৰ কাৰণে তেওঁৰ এনে গতি হ’ল। 20জিম্ৰীৰ অৱশিষ্ট বৃত্তান্তৰ বিষয়ে আৰু তেওঁ কৰা চক্ৰান্তৰ কথাৰ বিষয়ে জানো ইস্ৰায়েলৰ ৰজাসকলৰ ইতিহাস-পুস্তকখনত লিখা নাই?\n21সেই সময়ত ইস্ৰায়েলৰ লোকসকলক দুভাগ কৰা হ’ল; এভাগ লোকে গীনতৰ পুত্ৰ তিব্‌নীক ৰজা পাতি, তেওঁৰ পাছত চলোঁতা হ’ল আৰু আন ভাগে অম্ৰীৰ পাছত চলিবলৈ ধৰিলে।। 22কিন্তু অম্ৰীৰ পাছত চলা লোকসকল গীনতৰ পুত্ৰ তিব্‌নীৰ পাছত চলা লোকসকলতকৈ শক্তিশালী আছিল৷ তাতে তিব্‌নীৰ মৃত্যু হোৱাত অম্ৰী ৰজা হ’ল।\n23যিহূদাৰ ৰজা আচাৰ ৰাজত্বৰ একত্ৰিশ বছৰত অম্ৰীয়ে ইস্ৰায়েলৰ ওপৰত ৰাজত্ৱ কৰিবলৈ ধৰিলে আৰু তেওঁ বাৰ বছৰলৈ ৰাজত্ব কৰিছিল৷ তেওঁ তিৰ্চাত ছবছৰ ৰাজত্ব কৰিছিল। 24পাছত তেওঁ দুই কিক্কৰ ৰূপ দি চেমৰৰ পৰা চমৰিয়া পৰ্বত কিনি ল’লে৷ আৰু তাৰ ওপৰত এখন নগৰ সাজি, সেই পৰ্বতৰ গৰাকী চেমৰৰ নাম অনুসাৰেই, তেওঁ নিজে সজা সেই নগৰৰ নাম চমৰিয়া ৰাখিলে।\n25কিন্তু অম্ৰীয়ে যিহোৱাৰ দৃষ্টিত কু-আচৰণ কৰিলে আৰু তেওঁৰ পূর্বে যিসকল আছিল, তেওঁলোকতকৈয়ো তেওঁ অধিক দুৰাচাৰী হ’ল। 26কিয়নো নবাটৰ পুত্ৰ যাৰবিয়াম যি কুপথত চলিছিল আৰু যিবোৰ পাপৰ দ্বাৰাই তেওঁ ইস্ৰায়েলক পাপত লিপ্ত কৰাইছিল আৰু তেওঁলোকৰ অসাৰ প্ৰতিমাবোৰৰ দ্ৱাৰাই ইস্ৰায়েলৰ ঈশ্বৰ যিহোৱাৰ ক্রোধ জন্মাইছিল, অম্ৰীৰেও ঠিক সেইদৰেই চলিল৷\n27অম্ৰীৰ আন অৱশিষ্ট কাৰ্যৰ বৃত্তান্তৰ বিষয়ে, তেওঁ দেখুউৱা পৰাক্ৰমৰ কথা, সেই বিষয়ে ইস্ৰায়েলৰ ৰজাসকলৰ ইতিহাস-পুস্তকখনত জানো লিখা নাই? 28পাছত অম্ৰী তেওঁৰ পূর্ব-পুৰুষসকলৰ লগত নিদ্ৰিত হ’ল আৰু তেওঁক চমৰিয়াত মৈদাম দিয়া হ’ল৷ তেতিয়া তেওঁৰ পুত্ৰ আহাব তেওঁৰ পদত ৰজা হ’ল।\nআহাবৰ ৰাজত্ব। এলিয়াই বিধৱাৰ ল’ৰা এটিক পুনৰায় জীউৱা।\n29যিহূদাৰ ৰজা আচাৰ ৰাজত্বৰ আঠত্ৰিশ বছৰত, অম্ৰীৰ পুত্ৰ আহাবে ইস্ৰায়েলৰ ওপৰত ৰাজত্ৱ কৰিবলৈ ধৰিলে; আৰু অম্ৰীৰ পুত্ৰ আহাবে বাইশ বছৰলৈ চমৰিয়াত ৰাজত্ব কৰিছিল। 30তেওঁৰ পূর্বে যিসকল লোক আছিল, সেই সকলোতকৈ অম্ৰীৰ পুত্ৰ আহাবে যিহোৱাৰ দৃষ্টিত কু-আচৰণ কৰিছিল।\n31নবাটৰ পুত্ৰ যাৰবিয়ামৰ দৰে পাপ-আচৰণ কৰিও আহাব ক্ষান্ত হোৱা নাছিল, ইয়াৰ উপৰিও চিদোনীয়াসকলৰ ৰজা এৎবালৰ জীয়েক ঈজেবলক বিয়া পাতিছিল। পাছত তেওঁ গৈ বালক পূজা কৰিবলৈ ধৰিলে আৰু তাৰ আগত প্ৰণিপাত কৰিলে। 32তেওঁ চমৰিয়াত নিৰ্মাণ কৰা বালৰ গৃহত বালৰ কাৰণে এটা যজ্ঞবেদীও স্থাপন কৰিলে। 33তাতে আহাবে এটা আচেৰা মূৰ্তি সাজিলে। এইদৰে ইস্ৰায়েলৰ পূৰ্বৰ সকলো ৰজাতকৈ তেওঁ ঈশ্বৰ যিহোৱাৰ ক্রোধ জন্মাবলৈ অধিক কাৰ্য কৰিলে।\nতেওঁ ৰাজত্ব কৰা কালত বাৎএলীয়া হীয়েলে পুনৰায় যিৰীহো নিৰ্মাণ কৰিলে। তেওঁলোকে যিহোৱাৰ বাক্য মানি চলিছিল আৰু সেই কাৰণে যিহোৱাই নূনৰ পুত্ৰ যিহোচূৱাৰ মুখেৰে কোৱা বাক্য অনুসাৰে, তেওঁ নিজ বৰ পুত্ৰ অবীৰামক দণ্ড স্বৰূপে দি যিৰীহোৰ ভিত্তিমূলক স্থাপন কৰিলে আৰু নিজ সৰু পুত্ৰ চগূবক দণ্ড স্বৰূপে দি যিৰীহোৰ দুৱাৰবোৰ লগালে।


Gold Price: আকৌ সোণৰ দামত পতন! দেশজুৰি কিমান হ'ল প্ৰতি ১০ গ্ৰাম সোণৰ মূল্যত?– News18 Assam\nGold Price: আকৌ সোণৰ দামত পতন! দেশজুৰি কিমান হ'ল প্ৰতি ১০ গ্ৰাম সোণৰ মূল্যত?\nআকৌ ডাঙৰ খবৰ! কোৰোণাৰ দ্বিতীয় ঢৌৰ মাজতে ভাল খবৰ! হ্ৰাস পাইছে সোণৰ দাম।\nNews18 Assam | News18 Assam | April 29, 2021, 5:10 PM IST\nগুৱাহাটী মহানগৰীতো হ্ৰাস পাইছে সোণৰ মূল্য।\n২২ আৰু ২৪ কেৰেট সোণৰ দামত সস্তা হৈছে।\n২২ কেৰেট সোণৰ ১ গ্ৰামৰ দাম ৪,৬৪৩ টকা (হ্ৰাস পাইছে ১ টকা ), ৮ গ্রামৰ দাম ৩৭,১৪৪ টকা (হ্ৰাস পাইছে ৮ টকা ), ১০ গ্রামৰ দাম ৪৬,৪৩০ টকা (হ্ৰাস পাইছে ১০ টকা ), ১০০ গ্রামৰ দাম ৪,৬৪,৩০০ (হ্ৰাস পাইছে ১০০ টাকা )৷\n২৪ কেৰেট সোণৰ ১ গ্রামৰ দাম ৪,৯১৩ টকা (হ্ৰাস পাইছে ১ টকা ), ৮ গ্রামৰ দাম ৩৯,৩০৪ টকা (হ্ৰাস পাইছে ৮ টকা ), ১০ গ্রামৰ দাম ৪৯,১৩০ টকা (হ্ৰাস পাইছে ১০ টকা ), ১০০ গ্রামৰ দাম ৪,৯১,৩০০ টকা (হ্ৰাস পাইছে ১০০ টকা )।


অৰুণোদয় আঁচনিৰ বাবে ভালখবৰ আহিব এপ্ৰিলত, ল'ৰাই পাব বাইক, মাজুলীৰ বাবেও বহু প্ৰতিশ্ৰুতি! মাজুলীত মুখ্যমন্ত্ৰী হিমন্ত বিশ্ব শৰ্মাৰ নিৰ্বাচনী প্ৰচাৰ cm-himanta-biswa-sarma-doing-election-campaign-for-bjp-candidate-in-majuli-today-hb– News18 assam\nঅৰুণোদয় আঁচনিৰ বাবে ভালখবৰ আহিব এপ্ৰিলত, ল'ৰাই পাব বাইক, মাজুলীৰ বাবেও বহু প্ৰতিশ্ৰুতি! মাজুলীত মুখ্যমন্ত্ৰী হিমন্ত বিশ্ব শৰ্মাৰ নিৰ্বাচনী প্ৰচাৰ\nঅসম জাতীয় পৰিষদক তীব্ৰ সমালোচনা মুখ্যমন্ত্ৰীৰ।\nLast Updated : March 03, 2022, 14:06 IST\n'কোনটো গৰুক ভোট দিলে গাখীৰ পাব, সেই চাই ভোট দিব। একাংশক ভোট দিলে গাখীৰ খিৰাই থাকিব কিন্তু গাখীৰ নোলায়। দানা খোৱাই কিন্তু গাখীৰ নোলায়। মতা গৰুৱে ক'ৰ পৰা গাখীৰ দিব। জাতীয় পৰিষদৰ প্ৰাৰ্থী উঠিছে। তেওঁলোকৰ বিধায়ক আছে জানো? বিজেপিৰ দুটা ঈঞ্জিন আছে।এটা দিল্লী আৰু এটা দিছপুৰত। জাতীয় পৰিষদক ভোট দিলে কোনটো ঈঞ্জিনৰ পৰা চলাব। প্ৰাৰ্থী দিব লাগিছিল মাজুলীৰ পৰা। দুই লাখ মানুহ আছে মাজুলীত। কিন্তু প্ৰাৰ্থী দিছে ধেমাজীৰ পৰা।'- বৃহস্পতিবাৰে মাজুলীত নিৰ্বাচনী পৰ্চাৰ চলাই এই মন্তব্য কৰে মুখ্যমন্ত্ৰী হিমন্ত বিশ্ব শৰ্মাই।\nনিৰ্বাচনী প্ৰচাৰ চলাই মুখ্যমন্ত্ৰীগৰাকীয়ে বহুকেইটা প্ৰতিশ্ৰুতিও প্ৰদান কৰে। হিমন্ত বিশ্ব শৰ্মাই কয় যে, 'অৰুণোদয় আঁচনিৰ ক্ষেত্ৰত এপ্ৰিলত আৰু ভাল খবৰ পাব। মাটিৰ অধিকাৰ নাই এই ঠাই সমূহৰ। দক্ষিণ আহতগুৰি ৰ ৫০০ পৰিয়াল একেলগে আছে। বাহি ৰৌমাৰী গাঁৱৰ ৰাস্তাটোৰ পকীকৰণ হ'ব লাগে। বিদ্যালয় চৰকাৰীকৰণ কৰা হ'ব। চিকিৎসা বিভাগৰ উন্নয়ন হ'ব। এই কাম খিনিৰ বাবে এজন বিধায়কৰ প্ৰয়োজন।\n'অৰুণোদই নোপোৱা সকলে চিন্তা নকৰিব। সকলোৱে পাব। মাইক্ৰফাইনেঞ্চ লোণ সকলো পৰিশোধ কৰি দিয়া হ'ব। এটকা নিদিয়াকৈ চৰকাৰী চাকৰি পাব। কলেজলৈ অহা যোৱা চাহ খোৱাৰ খৰচ চৰকাৰে দ্বায়িত্ব লব। লৰাইয়ো বাইক পাব। ক্লাছ9পোৱাৰ লগে লগে কাষ্ট চাৰ্টিফিকেট ঘৰতে পাব। মাজুলীৰ ৰাইজে এখন দলং বিচাৰিছিল আমি দুখন দিলো। ৰাইজে বিচৰা সকলো পাব। আপোনালোকৰ ভোট মোৰ বাবে আশীৰ্বাদ হয়। জিকা হৰা নহয়। সভাৰ পৰাই আপোনালোকৰ পৰা আশীৰ্বাদ বিচাৰিছো। আপোনালোকৰ আশীৰ্বাদ মোৰবাবে ভিটামিন। আশীৰ্বাদৰ বহু বল আছে।'- এনেদৰেও মন্তব্য কৰে মুখ্যমন্ত্ৰীগৰাকীয়ে।\nইফালে মুখ্যমন্ত্ৰীৰ ৰাইজক উদ্দেশ্যি প্ৰশ্ন কথা কোৱা মানুহ লাগেনে কাম কৰা মানুহ লাগে? উল্লেখ্য যে, কালিৰ দিনটোত জাতীয় পৰিষদৰ প্ৰাৰ্থী চিত্তৰঞ্জন বসুমতাৰীৰ হৈ নিৰ্বাচনী প্ৰচাৰ চলাইছিল প্ৰদেশ কংগ্ৰেছৰ সভাপতি ভূপেন বৰা, ৰাইজৰ দলৰ সভাপতি অখিল গগৈ আৰু জাতীয় পৰিষদৰ সভাপতি লুৰিণজ্যোতি গগৈয়ে। আৰু তাৰ পিছৰদিনটো অৰ্থাত্ আজি মুখ্যমন্ত্ৰী হিমন্ত বিশ্ব শৰ্মাই বিজেপিৰ ভূৱন গামৰ হৈ নিৰ্বাচনী প্ৰচাৰ চলোৱাৰ পিছতে উত্তপ্ত হৈ পৰিছে সমষ্টিটোৰ নিৰ্বাচনী বতাহ।\nFirst published: March 03, 2022, 14:06 IST\nBhuban GamBJPelection campaignHimanta Biswa SarmaMajuliMajuli Bye Election